title: నిజాం పాలనలో విద్య-విజ్ఞానం-సంస్కృతి

text: తెలుగు వారి అనేక గ్రామాల పేర్లను నిజాం పాలనలో వారికి అనుగుణంగా మార్చుకున్నారు. ప్రజలందరి నాలుకలపై ఉండే పట్టణాల, గ్రామాల పేర్లను మార్చి వక్రీకరించటం అనేది తెలుగు సంస్కృతిని అణచివేయటానికి ప్రయత్నంలో ఒక భాగమని చెప్పొచ్చు.


title: పురుహూతికా క్షేత్రం

text:
"పురూహుతికా క్షేత్రం" తూర్పుగోదావరి జిల్లా పిఠాపురంలో ఉంది. దక్షిణ కాశీగా ఈ క్షేత్రం పిలవబడుతోంది. అష్టాదశ శక్తిపీఠాల్లోని దశమ శక్తిపీఠం ఇక్కడే కొలువుదీరింది. స్వయంభూ దత్తాత్రేయుడి జన్మస్థలం.
దక్షుడు నిర్వహిస్తున్న యజ్ఞంలో తన భర్త అయిన శివుడికి జరిగిన అవమానాన్ని సహించలేని సతీదేవీ ఆ యజ్ఞవాటికలోనే ఆత్మాహుతి చేసుకుంది. దీంతో కోపోద్రిక్తుడైన శంకరుడు ఆ యజ్ఞాన్ని భగ్నం చేశాడు. భార్యపై ఉన్న అనురాగంతో ఆమె మృతదేహాన్ని భుజంపై వేసుకుని విలయ తాండవం చేశాడు మహేశ్వరుడు. లయకారకుడైన ఆయన తన కార్యాన్ని నెరవేర్చకపోవడంతో భూభారం పెరిగిపోవడమే కాకుండా రాక్షసుల తాకిడి కూడా ఎక్కువయింది. దీన్ని గమనించిన ఆది పరాశక్తి సతీదేవి మృతదేహాన్ని ఖండించమని శ్రీమహావిష్ణువుని ఆజ్ఞాపించింది. అమ్మ ఆనతిమేరకు విష్ణుమూర్తి తన సుదర్శన చక్రంతో సతీ మృతదేహాన్ని విచ్ఛిన్నం చేయగా, అవి ప్రపంచంలోని వివిధ ప్రదేశాల్లో పడ్డాయనీ, ఇలా సతీదేవి శరీరభాగాలు పడిన ప్రదేశాలే ఈ యుగంలో శక్తిపీఠాలుగా పూజలందుకుంటున్నాయనీ పురాణాలు తెలియజేస్తున్నాయి. వీటిలో పిరుదుల భాగం పడిన ప్రాంతం పిఠాపురం. మిక్కిలి ప్రసిద్ధిచెందిన అష్టాదశ శక్తిపీఠాల్లో ఇది పదవది. పురూహుతికా దేవిగా అమ్మవారు ఇక్కడ పూజలందుకుంటోంది.


title: పురుహూతికా క్షేత్రం

text: పురూహుతికా శక్తిపీఠంలో ప్రతి శుక్రవారం రోజూ, పర్వదినాల్లోనూ కుంకుమార్చనలను విశిష్టంగా నిర్వహిస్తారు. దసరా నవరాత్రుల్లో అమ్మవారు రోజుకో రూపంలో భక్తులకు దర్శనమిస్తుంది. నవరాత్రి మహోత్సవాల్లో భాగంగా రోజూ శత చండీయాగాన్ని నిర్వహిస్తారు. ఇక్కడ జరిగే వేదపారాయణం కూడా ప్రాముఖ్యాన్ని సంతరించుకుంది. దీంతోపాటు పిఠాపురం పట్టణంలో వేణుగోపాలస్వామి, గుడివీధిలో శ్రీపాదవల్లభుడి ఆలయం కొలువుతీరాయి.


title: పురుహూతికా క్షేత్రం

text: అన్నవరానికి 30 కిలోమీటర్ల దూరంలో ఉంది. సామర్లకోటకు 11 కి.మీ., రాజమహేంద్రవరానికి 70 కి.మీ. దూరంలో ఉన్న ఈ క్షేత్రానికి రైలు, రోడ్డుమార్గాలు ఉన్నాయి. హైదరాబాదు నుంచి వచ్చేవారు సామర్లకోట రైల్వే స్టేషన్‌కు వచ్చి, అక్కడి నుంచి రోడ్డు మార్గం ద్వారా ఈ క్షేత్రాన్ని చేరుకోవచ్చు. కర్ణాటక, తమిళనాడు, ఒడిశా రాష్ట్రాల నుంచి వచ్చే భక్తులకు రైలు సౌకర్యం ఉంది.


title: దో బూంద్ పానీ

text: దో బూంద్ పానీ 1971లో నిర్మించబడిన భారతదేశ చిత్రాలలో ఉత్తమ జాతీయసమైక్యతా చిత్రంగా ఎంపికైన హిందీ సినిమా.


title: చింతం ప్రవీణ్

text:
చింతం ప్రవీణ్ ప్రముఖ వర్థమాన యువ తెలుగు సాహితీవేత్త.
విద్యార్థి రాజకీయాల నుంచి.. ఉద్యమాల నుంచి.. పదునెక్కిన చైతన్యంతో.. తన జాతి కోసం బహుజన అస్తిత్వాన్ని భుజానికెత్తున్న ఈ తరం సాహిత్యోద్యమకారుడు.


title: చింతం ప్రవీణ్

text: చింతం ప్రవీణ్ 10 నవంబర్ 1981న వరంగల్ జిల్లా లోని శివనగర్ ప్రాంతంలో యాదమ్మ, రాజేశ్వర్ దంపతులకు రెండవ సంతానంగా జన్మించాడు. ప్రవీణ్ కు ఒక తమ్ముడు(గిరి), ఇద్దరు అక్కాచెల్లెళ్లు(కరుణ, కవిత) ఉన్నారు.


title: చింతం ప్రవీణ్

text:
ప్రవీణ్ తల్లి బీడీ తయారీ కార్మికురాలు, తండ్రి ఆర్.టి.సి. డ్రైవర్, సీ.ఐ.టీ.యూ. మెంబర్. వీరిది సాధారణ దిగువ మధ్యతరగతి కుటుంబం.
వీరి పూర్వీకులు కరీంనగర్ జిల్లా మంథని మండలం ఖమ్మంపల్లికి చెందిన వారు.


title: చింతం ప్రవీణ్

text: ప్రవీణ్ బాల్యమంతా శివనగర్ ప్రాంతంలోనే గడిచింది. అత్యంత వెనుకబడిన ప్రాంతమైన శివనగర్ ప్రాంతం నుండి కాకతీయ విశ్వవిద్యాలయం దాకా ఎదగడం వెనకాల తన చిననాటి మిత్రుల సహకారం ఎంతో ఉందని చెబుతారు ప్రవీణ్. ఆ మిత్రుల సహకారంతోనే ఇవ్వాళ కవిగా డాక్టోరేట్ గా నిలబడగలిగానని సూటిగా చెబుతారు ప్రవీణ్.


title: చింతం ప్రవీణ్

text:
ప్రవీణ్ ప్రాథమిక, మాధ్యమిక విద్యాభ్యాసం శివనగర్ లోని వందన హైస్కూల్ లో, ఎస్.ఎస్.సి. విద్యాభ్యాసం ఆర్య వైశ్య హైస్కూల్ లో జరిగింది. అనంతరం హన్మకొండలోని ప్రభుత్వ జూనియర్ కళాశాలలో ఇంటర్మీడియేట్ విద్య అభ్యసించాడు. ఆ తర్వాత ఉన్నత చదువులను హన్మకొండలోని కాకతీయ విశ్వవిద్యాలయంలో కొనసాగించాడు. ఎం.సి.జె., ఎం .ఎ.(తెలుగు సాహిత్యం) లో పట్టభద్రుడయ్యాడు. జర్నలిజం పోస్ట్ గ్రాడ్యుయేషన్ లో ఆ విశ్వవిద్యాలయ టాపర్ గా నిలిచాడు. ఆ తర్వాత అదే విశ్వవిద్యాలయంలో తెలుగు విభాగం నందు ఆచార్య డా. పంతంగి వెంకటేశ్వర్లు గారి సమక్షంలో పీ.హెచ్ డి. చేసి పట్టా పొందాడు. అతను పీహెచ్.డీ చేసింది సింగరేణి కార్మిక వర్గం మీద కథలు రాసిన పి.చంద్ గారి రచనల మీద.
2016లో యూనివర్సిటీ గ్రాంట్ కమీషన్, న్యూ ఢిల్లీ యొక్క డా. సర్వేపల్లి రాధాకృష్ణ పోస్ట్ డాక్టోరియల్ ఫెలోషిప్ సాధించాడు. NETలో ఐదు సార్లు ఉత్తీర్ణుడయ్యాడు.


title: చింతం ప్రవీణ్

text: విద్యాబ్యాసం అయిపోగానే 2006 తర్వాత ప్రజాశక్తి, ఆంధ్రజ్యోతి, ఐ న్యూస్, నవ తెలంగాణమొదలగు సామాజిక పత్రికల్లో, టీవీ ఛానల్లలో పనిచేశాడు. ఆ తర్వాత ఒక ప్రైవేట్ కళాశాలలో 5 సంవత్సరాల పాటు తెలుగు అధ్యాపకుడిగా పనిచేశాడు. ఆ తర్వాత మహబూబాబాద్ లోని ఓ పి.జి. కళాశాలలో మూడున్నర యేండ్లు తెలుగు అధ్యాపకుడిగా పనిచేశాడు. ప్రస్తుతం పోస్ట్ డాక్టోరియల్ ఫెలోగా కొనసాగుతూ కాకతీయ విశ్వవిద్యాలయం తెలుగు విభాగంలో అధ్యాపకుడిగా పనిచేస్తున్నాడు.తను పుట్టి పెరిగిన వాతావరణం, పేదరికం ప్రవీణ్ ను సాహితీకారుడిగా ఎదిగేలా ప్రేరేపించాయి. ప్రవీణ్ కు స్టూడెంట్ ఫెడరేషన్ అఫ్ ఇండియా ద్వారా సాహిత్యం చదివే అవకాశం కలిగింది. ఆ భావజాలంతో సమాజంలోని అసమానతలు, అంతరాలు అర్థం చేసుకునే అవకాశం కలిగింది. మొదట ప్రేమ, సమాజం, అంతరాల మీద కవిత్వం రాసిన తను ఆ తర్వాత ప్రపంచీకరణ గురించి కవిత్వం రాసాడు. ముఖ్యంగా తెలంగాణ స్వరాష్ట్ర సాధనోద్యమంలో పాల్గొని తన రచనల ద్వారా ఉద్యమస్పూర్తిని రగిలించాడు.తెలంగాణ ఉద్యమం మలచిన కవిగా తను తాను పేర్కొంటాడు ప్రవీణ్.


title: చింతం ప్రవీణ్

text:
ప్రజల కోసం, ప్రజల సంఘర్షణ కోసం, అస్తిత్వం కోసం సాహిత్యం కృషి చేయాలి అని భావించే ప్రవీణ్ నిస్వార్థంగా సాహిత్య కృషి చేస్తున్నాడు. తన స్వీయ కవిత్వాన్ని 3 సంకలనాలుగా వెలువరించాడు
తెలంగాణ ఉద్యమంలో ప్రత్యక్షంగా కాకతీయ విశ్వవిద్యాలయంలో, శివనగర్ లో పాల్గొంటూనే ఆ భావజాలంతో తన తొలి కవితా పుస్తకం నెగడు వెలువరించాడు. ఆ తర్వాతి కాలాల్లో సామాజిక అంశాల నేపథ్యంతో షాడో, గ్లోబలి కవితా పుస్తకాలు ప్రచురించాడు. అలాగే నర్సు, జిందాబాద్ వంటి కథలు కూడా రచించి ప్రముఖుల ప్రశంసలందుకున్నాడు. కాలేజీలో చదువుతున్న రోజుల్లో ప్రేమ విలువ అనే నవల కూడా రాశాడు. కానీ అదింకా ముద్రణా రూపంలోకి రాలేదు.


title: చింతం ప్రవీణ్

text: 2015లో బి.సి. రైటర్స్ వింగ్ అనే సాహిత్య సంస్థను స్థాపించి, దానికి అధ్యక్షుడిగా వ్యవహరిస్తున్నాడు. ఆ సంస్థ యొక్క మొదటి వార్షికోత్సవం సందర్భంగా 2016లో అతని సంపాదకత్వంలో బిసి అస్తిత్వవాద యువ కవిత్వం సమూహం అనే పుస్తకంగా వెలువడింది. ఈ పుస్తకం సంచలనం సృష్టించింది. 38 మంది యువ కవుల కవితలతో ఈ పుస్తకం రూపొందించాడు ప్రవీణ్. ఈ 38 మంది కవులు "సమూహం కవులు"గా పేరుగాంచారు. తెలంగాణ రాష్ట్రంలోని వరంగల్ కాకతీయ విశ్వవిద్యాలయంలోని పూలే దంపతుల విగ్రహాల సమక్షములో వెలువడి స్వేఛ్చా ప్రతిరూపంగా పరిగణింపబడే అమెరికాలోని స్టాచ్యూ ఆఫ్ లిబర్టీ దాకా దాదాపు పదివేల కిలోమీటర్లు వ్యాప్తి చెంది ఖండాతర కీర్తినార్జించింది ఈ పుస్తకం. "బీసీలకు రాజ్యాధికారం సిద్ధించాలి" అనే నినాదంతో సమూహంను ఇంతగా వ్యాప్తి చేయడం జరిగింది. ఈ పుస్తకం సంపాదకుడిగా ప్రవీణ్ కు మంచి పేరు ఆపాదించింది.


title: చింతం ప్రవీణ్

text: 2017లో పెరిక కుల చరిత్ర అనే పుస్తకం ప్రచురించాడు.


title: చింతం ప్రవీణ్

text: తమ సాహిత్యాన్ని ప్రచురించుకోలేక పోతున్నామనే బాధ గల సాహితీకారుల వేదనను చూసి చలించిపోయి 2017లో సమూహం అనే అంతర్జాల సాహిత్య పత్రికను స్థాపించి దానికి సంపాదకుడిగా వ్యవహరిస్తూ సాహితీ సేవ చేస్తున్నాడు.


title: చింతం ప్రవీణ్

text: ప్రవీణ్ 2017 డిసెంబర్ 10న బి.సి. రైటర్స్ వింగ్ ద్వితీయ వార్షికోత్సవం సందర్భంగా నిర్వహించిన బి. సి. లిటరరీ ఫెస్టివల్ సాహిత్య చరిత్రలోనే ఒక మైలురాయిలాంటి కార్యక్రమం. భారత దేశంలోనే ఇది తొలి బి. సి. లిటరరీ ఫెస్టివల్ కావడం విశేషం.


title: చింతం ప్రవీణ్

text:
ప్రజాశక్తి, ఆంధ్రజ్యోతి, ఐ న్యూస్, నవతెలంగాణల్లో దశాబ్ద కాలం పాటు జర్నలిస్టుగా తను చూసిన సంఘటనలు, పొందిన అనుభవాలు సాహిత్య పరంగా అతనికి బాగా పనికొచ్చాయి.
పిల్లల హక్కులు, గుడుంబా నిషేధం మొదలగు సామాజిక సమస్యల మీద 30 కి పైగా వ్యాసాలు, సాహిత్య విషయ సంభందిత వ్యాసాలు 112కి పైగా రాసి పత్రికలలో ప్రచురించాడు.
తన తమ్ముడు గిరితో కలసి నవసమాజ్ సేవా సమితి అనే సంస్థ స్థాపించి దాని సారధ్యంలో సూమారు లక్ష పుస్తకాలను గ్రంథాలయాలకు పంపిణీ చేసాడు. మహబూబాబాద్ లోని విశ్వవిద్యాలయ పి.జి. కళాశాలలో దాదాపు ఐదు వేల పాఠ్య పుస్తకాలతో నవసమాజ్ గ్రంథాలయంను స్థాపించాడు.


title: కథలో రాజకుమారి

text:
కథలో రాజకుమారి 2017 లో విడుదలైన తెలుగు సినిమా.
సినిమాల్లో ప్రతినాయకుని పాత్ర‌లు వేస్తుంటాడు అర్జున్ (నారా రోహిత్).50 సినిమాల‌ను పూర్తి చేసిన అర్జున్ కి పురస్కారాలు కూడా బాగానే వ‌స్తాయి. దాంతో.. త‌నో పెద్ద నటుడినన్న గ‌ర్వం అత‌నిలో పెరుగుతుంది. అంతేకాకుండా.. సినిమాల్లో చూపించే విల‌నిజాన్ని, బాడీలాంగ్వేజ్‌ని బ‌య‌ట కూడా ప్ర‌ద‌ర్శిస్తుంటాడు. తోటివాళ్ల‌ని చాలా హీనంగా చూస్తుండే అర్జున్ జీవితంలో ఓ ఊహించ‌ని సంఘటన జ‌రుగుతుంది. అది అత‌ని జీవితాన్నే మార్చివేస్తుంది. ఫ‌లితంగా.. అత‌ని ప్ర‌వ‌ర్త‌న‌లో కూడా క్ర‌మంగా మార్పు వ‌స్తుంది. అయితే ఆ మార్పు వ‌ల్ల త‌న పాత్ర‌ల‌కు న్యాయం చేయ‌లేక‌పోతుంటాడు అర్జున్. దీంతో బాగా నిరుత్సాహ‌ప‌డిపోయిన అత‌ను.. ఎలాగైనా మునుప‌టిలా ఉండాల‌ని ప్ర‌య‌త్నిస్తుంటాడు. ఆ క్ర‌మంలో చాలా మందిని స‌ల‌హా అడుగుతాడు. చివ‌ర‌కి ఓ వ్య‌క్తి 'నీ జీవితంలో నీకున్న శ‌త్రువు ఎవ‌రో గుర్తించు. వారి జీవితంలోకి వెళ్లి..వారి ఆనందాల‌ను దూరం చేయ్ . అప్పుడు నీలో రాక్ష‌స‌త్వం బ‌య‌ట‌కొస్తుంది. న‌టుడిగా తిరిగి రాణిస్తావ్ ' అని చెబుతాడు. త‌న‌కు శ‌త్రువు ఎవ‌రున్నారా? అంటూ బాగా ఆలోచించిన అర్జున్.. త‌న శ‌త్రువు సీత అని గుర్తిస్తాడు. అలా..సీత జీవితంలోకి వెళ్లిన అర్జున్, ఆమెని ఎలాంటి ఇబ్బందుల‌కు గురిచేశాడ‌న్న‌దే మిగిలిన కథ.


title: కొలనుపాక జాగీరు రైతాంగ పోరాటం

text: తెలంగాణ సాయుధ పోరాటం లో రైతాంగ పోరాటం చాలా ముఖ్యపోరాటం. తెలంగాణ లోని ప్రతి పల్లెలో రైతాంగ పోరాటం జరిగాయి. గ్రామగ్రామాన రైతులంతా ఏకమై ఈ పోరాటాన్ని సాగించారు. అందులో కొలనుపాక జాగీరు రైతాంగ పోరాటం ఒకటి.


title: కొలనుపాక జాగీరు రైతాంగ పోరాటం

text: ఆలేరుకు 6 కిలోమీటర్ల దూరంలో కొలనుపాక గ్రామం ఉంది. ఈ గ్రామం చాలా ప్రాచీనమైనది, ఇక్కడ జైనుల పుణ్యక్షేత్రమైన పెద్ద జైన దేవాలయం ఉంది. కొలనుపాక చుట్టూ ఉన్న మరికొన్ని గ్రామాలు కూడా ఈ జాగీరు ప్రాంతానికి చెందినవే. ఈ గ్రామాలన్నిటికీ అధిపతిగా నవాబు తురాబుయార్ జంగ్ ఉండేవాడు. ఇక్కడ ఉన్న పెద్ద భూస్వాములూ చిన్న భూస్వాములూ అంతా ఆంధ్రులు, అందులో కొంతమందికి ఆంధోద్య మంతో సంబంధం ఉండేది. ఆరుట్ల సోదరులు ఈ గ్రామానికి చెందినవారే. జాగీర్ధారు మరియు జాగీరు ఉద్యోగులు ప్రజలతో వెట్టిచాకిరీ చేయించేవారు. రైతుల నుంచి ఆక్రమ శిస్తులు వసూలు చేసేవారు. ఇక్కడి పెద్దలకు ఆంధ్రోద్యమంతో సంబంధం ఉన్నప్పటికీ, భూస్వాములూ, రైతులూ చాలాకాలందాకా అక్రమ శిస్తులు చెల్లించారు.


title: కొలనుపాక జాగీరు రైతాంగ పోరాటం

text: ఇదంతా భరిస్తున్న సందర్భంలో ఒక సంఘటన వారిని తిరుబాటు చేసే విధంగా పురిగొలిపింది. అదే మతం మార్పిడి సంఘటన. జాగీర్థారు మద్దతుతో అధికారులు మాదిగ, మాలవారిని ఇస్లాం మతంలోకి మార్చారు. ఈ పద్దతిని ఆరుట్ల రామచంద్రారెడ్డి, లక్ష్మినరసింహారెడ్డి మరికొందరు కలిసి వ్యతిరేకించారు. ఆర్య సమాజీయులను పిలిచి వారిని తిరిగి హిందూ మతంలోకి మార్పించి, వెట్టిచాకిరిని మాన్పించారు. అక్రమ పన్నులను చెల్లించడానికి నిరాకరించి, ఖాల్సా గ్రామాల పన్నులనే చెల్లించసాగారు. ఈ పోరాటంలో వారంతా నిర్భంధానికి గురై, జైళ్ళకు వెళ్ళారు. తర్వాతికాలంలో గ్రామ యువకులు స్టేటు కాంగ్రెసు సత్యాగ్రహంలో పాల్గొన్నారు. ఈ పోరాటంలో కొన్ని బలహీనతలుండడంతో ఇది స్టేటు కాంగ్రెసు ఉద్యమంలో కలిసిపోయింది.


title: స్పైడర్ (సినిమా)

text: మహేష్ బాబు, మురగదాసు దర్శకత్వంలో నటించిన ద్విభాష చిత్రం.


title: స్పైడర్ (సినిమా)

text:
ఫస్ట్ డే గ్రాస్ కలెక్షన్ 51 కోట్లు సాధించిన మొదటి సాంఘిక చిత్రం సినీ చరిత్ర లో ఇదే అని ఇప్పటి వరకు  చెప్పుకోవాలి. శివ (మ‌హేశ్) ఇంట‌లిజెన్స్ బ్యూరోలో ప‌నిచేస్తుంటాడు. షూటింగ్‌లో ప్రావీణ్యం ఉన్నప్పటికీ త‌ప్పులు జ‌ర‌గ‌క‌ముందే తెలుసుకుని వారిని కాపాడ‌టంలో ఆత్మసంతృప్తి ఉంద‌ని న‌మ్ముతాడు. ఆ ప్రకారం త‌న అవ‌స‌రాల‌కు అనుగుణంగా సాఫ్ట్‌వేర్‌ల‌ను సిద్ధం చేసుకుంటాడు. ప్రజలు మాట్లాడే వ్యక్తిగత ఫోన్ల ద్వారా కొన్ని ప‌దాలు వినిపిస్తే త‌న‌కు సమాచారం వ‌చ్చేలా రెండు సాఫ్ట్‌వేర్‌ల‌ను సిద్ధం చేసుకుంటాడు. ఆ ప్రకార‌మే కొంద‌రిని కాపాడుతుంటాడు. ఈ ప‌నిలో అత‌నికి మ‌రో ముగ్గురు స్నేహితులు సాయం చేస్తుంటారు. ఓ సారి ఇత‌నికి సాయం చేయ‌బోయి పోలీస్ ఉద్యోగం చేస్తున్న స్నేహితురాలు ప్రాణాల‌ను పోగొట్టుకుంటుంది. దాంతో దానికి కార‌కులెవ‌ర‌నే విష‌యాన్ని ఆరాతీస్తాడు.
భైర‌వుడు (ఎస్.జె.సూర్య), అత‌ని త‌మ్ముడు (భ‌ర‌త్) గురించిన విష‌యాలు అప్పుడే వెలుగులోకి వ‌స్తాయి. ఇత‌రుల ఏడుపు విని ఆనందాన్ని అనుభ‌వించే ఆ సోద‌రుల నేపధ్యం ఏంటి? జ‌నాల ఏడుపులు విన‌డానికి వాళ్లు ఎంత దూరానికైనా తెగిస్తారా? ఆసుపత్రిలో ఉన్న రోగుల ప్రాణాల‌తో భైర‌వుడు ఎలా ఆడుకున్నాడు. ఆ ఆట నుంచి జ‌నాల‌ను కాపాడ‌టానికి శివ‌కు చార్లీ (ర‌కుల్ ప్రీత్ సింగ్) ఎలా సాయం చేసింది? ఇంత‌కూ శివ‌కు, చార్లీకి ప‌రిచ‌యం ఎలా జ‌రిగింది? వ‌ంటివ‌న్నీ కథలో భాగం.
సెప్టెంబర్ 27 2017 రోజున తెలుగు, తమిళ భాషల్లో విడుదల అయ్యింది .


title: ఆర్ధిక నిర్వహణ

text:
ఆర్ధిక నిర్వహణ నిర్వహణ యొక్క లక్ష్యాలను నెరవేర్చుట వంటి డబ్బులో సమర్థవంతమైన మరియు సమర్థవంతమైన నిర్వహణ (నిధులు) నిర్వహణను సూచిస్తుంది. ఇది అగ్ర నిర్వహణతో అనుబంధించబడిన ప్రత్యేక విధి. ఈ ఫంక్షన్ యొక్క ప్రాముఖ్యత 'లైన్' లో కానీ సంస్థ యొక్క మొత్తంలో 'స్టాఫ్'లో కూడా చూడలేదు. ఇది రంగంలో వివిధ నిపుణులు భిన్నంగా నిర్వచించారు.
ఈ పదం సాధారణంగా ఒక సంస్థ లేదా సంస్థ యొక్క ఆర్థిక వ్యూహాన్ని వర్తిస్తుంది, వ్యక్తిగత ఫైనాన్స్ లేదా ఆర్ధిక జీవితం నిర్వహణ వ్యక్తి యొక్క నిర్వహణ వ్యూహాన్ని సూచిస్తుంది. రాజధానిని ఎలా పెంచాలో మరియు రాజధానిని కేటాయించటం, అంటే క్యాపిటల్ బడ్జెటింగ్ను ఎలా కేటాయించాలో ఇది కలిగి ఉంటుంది. దీర్ఘకాలిక బడ్జెట్ కోసం మాత్రమే కాదు, ప్రస్తుత బాధ్యతలు వంటి స్వల్పకాలిక వనరులను ఎలా కేటాయించాలి. ఇది వాటాదారుల డివిడెండ్ విధానాలతో కూడా వ్యవహరిస్తుంది.
"ప్రణాళిక అనేది ఆర్ధిక నిర్వహణ యొక్క విడదీయరాని పరిమాణము." ఆర్థిక నిర్వహణ అనే పదాన్ని నిధులు ప్రవహించే కొన్ని పథకాల ప్రకారం దర్శకత్వం వహిస్తాయి. " జేమ్స్ వాన్ హార్న్ చే "
"ఫైనాన్షియల్ మేనేజ్మెంట్ అనేది నిర్వహణ యొక్క కార్యకలాపాలు, ఇది ప్రణాళిక, సేకరణ మరియు సంస్థ యొక్క ఆర్ధిక వనరులను నియంత్రించడం." దీపిక & మయ రాణి


title: ఆర్ధిక నిర్వహణ

text:
"ఫైనాన్షియల్ మేనేజ్మెంట్ అనేది సమర్థవంతమైన కార్యకలాపాలకు అవసరమైన నిధులను ఉపయోగించుకోవటానికి మరియు సమర్థవంతంగా ఉపయోగించుకునే బాధ్యత కలిగిన ఒక వ్యాపారం యొక్క కార్యాచరణ కార్యాచరణ." జోసెఫ్ మస్సీ
"వ్యాపారం ఫైనాన్స్ వ్యవహారాలు ప్రధానంగా పరిశ్రమల కాని ఆర్ధిక రంగాలలో పనిచేసే ప్రైవేటు యాజమాన్యంలోని వ్యాపార విభాగాల ద్వారా నిధులు నిర్వహించడం మరియు పంపిణీ." - కుల్దీప్ రాయ్
"ఫైనాన్షియల్ మేనేజ్మెంట్ అనేది ఆర్థిక నిర్ణయాలు తీసుకునే ప్రాంతం, వ్యక్తిగత ఉద్దేశాలను మరియు సంస్థ లక్ష్యాలకు అనుగుణంగా ఉంటుంది." - వెస్టన్ మరియు బ్రిగమ్


title: ఆర్ధిక నిర్వహణ

text: "ఫైనాన్షియల్ మేనేజ్మెంట్ ఒక వ్యాపార సంస్థ తన లక్ష్యాలను చేరుకునే దిశలో కదిలేలా చేయడానికి రాజధాని యొక్క న్యాయమైన ఉపయోగం మరియు రాజధాని యొక్క మూలాల యొక్క జాగ్రత్తగా ఎంపికకు అంకితమైన వ్యాపార నిర్వహణ ప్రాంతం." - J.F. బ్రాడ్లర్


title: ఆర్ధిక నిర్వహణ

text: "ఫైనాన్స్ మేనేజ్మెంట్ ఫైనాన్స్ ఫంక్షన్ ప్రణాళిక మరియు నియంత్రణ ఫంక్షన్ యొక్క అప్లికేషన్." - K.D. విల్సన్తో


title: ఆర్ధిక నిర్వహణ

text: "నగదు మరియు క్రెడిట్ యొక్క అమరికతో సంబంధం ఉన్న ఒక సంస్థలో ఆర్ధిక నిర్వహణను ఆ ప్రాంతం లేదా నిర్వహణ పరిపాలనా విధానంగా నిర్వచించవచ్చు, తద్వారా సంస్థ దాని లక్ష్యాన్ని సంతృప్తికరంగా సాధ్యమైనంతగా సాధించటానికి మార్గంగా ఉండవచ్చు." - హోవార్డ్ & ఆప్టన్ చేత.


title: ఆర్ధిక నిర్వహణ

text: వ్యాపారం ఫైనాన్స్ నిధుల యొక్క ప్రణాళిక, పెంపకం, నియంత్రణ మరియు నిర్వహించడం మరియు వ్యాపారంలో ఆందోళన పరంగా విస్తృతంగా నిర్వచించవచ్చు. "H.G గామన్ & H.E డౌగల్ చేత


title: ఆర్ధిక నిర్వహణ

text: ఈక్విటీ క్యాపిటల్, రుణాలు తీసుకున్న నగదు లేదా ఇతర వ్యాపార నిధుల సమర్థవంతమైన మరియు సమర్థవంతమైన ఉపయోగంతో పాటు ఆర్థిక లావాదేవీలు మరియు ఎంటిటీ లాభాల గరిష్టీకరణకు మరియు విలువైన అదనంగా తీసుకునే సరైన నిర్ణయం తీసుకోవడంతో ఆర్థిక నిర్వహణ అనేది ఒక వ్యాపార సంస్థ. - కెఫేర్ పెట్ర; కసీ యూనివర్సిటీ.


title: ఆర్ధిక నిర్వహణ

text: ఫైనాన్స్ నిర్వహణ వ్యాపారం కోసం కాకుండా, ప్రతి ఖర్చులకు కూడా. గృహ ఆధార ఖర్చులు లేదా ప్రభుత్వ ఖర్చుల లాగానే. ప్రభుత్వం కూడా దేశం యొక్క అభివృద్ధికి ఆర్థిక నిర్వహణను నిర్వహించాల్సిన అవసరం ఉంది మరియు గృహాలకు వారి ఖర్చులను సరిగ్గా నిర్వహించాలి - వినోద్ వర్మ


title: ఆర్ధిక నిర్వహణ

text: "ఫైనాన్షియల్ మేనేజ్మెంట్ డబ్బు సరైన మరియు సమర్థవంతమైన ఉపయోగం సూచిస్తుంది" మరియు లాభదాయకమైన వ్యాపార సంస్థ పెట్టుబడి విశ్లేషించడం లో ఒక ముఖ్యమైన పాత్ర పోషిస్తుంది .. పెట్టుబడి మీద తిరిగి పెట్టుబడి మొత్తం కంటే ఎక్కువ ఉండాలి .


title: ఆర్ధిక నిర్వహణ

text: ఆర్థిక నిర్వహణ యొక్క లక్ష్యాలు


title: ఆర్ధిక నిర్వహణ

text:
ఉపాంత రాబడి ఉపాంత ఆదాయానికి సమానమైనప్పుడు లాభాల గరిష్టీకరణ సంభవిస్తుంది. ఇది ఫైనాన్షియల్ మేనేజ్మెంట్ యొక్క ప్రధాన లక్ష్యం.
సంపద గరిష్టీకరణ అంటే వాటాదారుల సంపద గరిష్టీకరణ. లాభాల గరిష్టీకరణతో పోలిస్తే ఇది ఒక అధునాతన లక్ష్యం.
ఆర్థిక నిర్వాహకుడు ఎటువంటి ఆర్థిక నిర్ణయాలు తీసుకునేటప్పుడు సంస్థ యొక్క సర్వైవల్ ఒక ముఖ్యమైన పరిగణన. ఒక తప్పు నిర్ణయం సంస్థ దివాలా తీయడానికి దారి తీస్తుంది.
సరైన నగదు ప్రవాహాన్ని నిర్వహించడం అనేది ఆర్థిక నిర్వహణ యొక్క స్వల్పకాలిక లక్ష్యం. రోజువారీ ఖర్చులు చెల్లించడానికి కార్యకలాపాలు అవసరం. ఉదా. ముడి పదార్థం, విద్యుత్ బిల్లులు, వేతనాలు, అద్దె మొదలైనవి. మంచి నగదు ప్రవాహం సంస్థ యొక్క మనుగడను నిర్ధారిస్తుంది.
ఆర్థిక నిర్వహణలో మూలధన వ్యయాలపై కనిష్టీకరణ చర్యలు మరింత లాభాన్ని పొందేందుకు సహాయపడతాయి.


title: ఆర్ధిక నిర్వహణ

text: ఆర్థిక నిర్వహణ యొక్క పరిధి


title: ఆర్ధిక నిర్వహణ

text:
నిధుల అవసరాన్ని అంచనా వేయడం: వ్యాపారాలు చిన్నదైన మరియు దీర్ఘకాలికంగా అవసరమైన నిధులను అంచనా వేస్తాయి, అందువల్ల వారు నిధుల సామర్ధ్యాన్ని మెరుగుపరుస్తాయి. ఈ అంచనా బడ్జెట్ పై ఆధారపడి ఉంటుంది. అమ్మకపు బడ్జెట్, ఉత్పత్తి బడ్జెట్.
మూలధన నిర్మాణాన్ని నిర్ణయించడం: మూలధన నిర్మాణానికి భిన్న మూలధన వనరులను ఉపయోగించడం ద్వారా ఒక సంస్థ తన మొత్తం కార్యకలాపాలు మరియు వృద్ధిని ఎలా సమకూరుస్తుంది. నిధుల అవసరం అంచనా వేసిన తరువాత, ఆర్ధిక నిర్వాహకుడు ఋణం మరియు ఈక్విటీ మిశ్రమం మరియు రుణ రకాలను కూడా నిర్ణయించాలి.
ఇన్వెస్ట్మెంట్ ఫండ్: ఒక మంచి పెట్టుబడుల ప్రణాళిక వ్యాపారాలను భారీ రిటర్న్లను తెస్తుంది.


title: సంజీవ్ కుమార్

text: సంజీవ్ కుమార్ (జన్మ నామం: హరిహర్ జెఠాలాల్ జరీవాలా 9 జూలై 1938 – 6 నవంబర్ 1985) ఒక పేరుపొందిన భారతీయ చలనచిత్ర నటుడు. ఇతడు అనేక అవార్డులను గెలుచుకున్నాడు. వాటిలోఉత్తమ నటుడిగా రెండు జాతీయ చలనచిత్ర పురస్కారాలు ఉన్నాయి. ఇతడు సినిమాలలో విభిన్నమైన పాత్రలను ధరించి ప్రేక్షకుల అభిమానాన్ని పొందాడు.


title: సంజీవ్ కుమార్

text: సంజీవ్ కుమార్ అసలు పేరు "హరిహర్ జెఠాలాల్ జరీవాలా" (హరిభాయ్ అని కూడా వ్యవహరించబడేవాడు) ఇతడు గుజరాత్ లోని సూరత్ లో ఒక గుజరాతీ పటేల్ కుటుంబంలో జన్మించాడు. ఇతని బాల్యం సూరత్‌లో గడచింది. తరువాత ఇతని కుటుంబం ముంబాయికి తరలి వెళ్ళింది. అక్కడ ఒక ఫిలిం స్కూలులో సంజీవ్ కుమార్ శిక్షణ పొందాడు. తద్వారా బాలీవుడ్‌లో నటుడిగా స్థిరపడ్డాడు. ఇతని ఇరువులు సోదరులు ఒక సోదరి ఉన్నారు.


title: సంజీవ్ కుమార్

text: ఇతడు తన నట జీవితాన్ని నాటకరంగం ద్వారా ప్రారంభించాడు. మొదట ఇతడు ముంబాయిలోని "ఇండియన్ పీపుల్స్ థియేటర్ అసోసియేషన్(IPTA)", పిమ్మట "ఇండియన్ నేషనల్ థియేటర్" సంస్థల నాటకాలలో వేషాలు వేశాడు. రంగస్థల నటుడిగా ఇతడు 22 ఏళ్ల వయసులో ముసలి వేషాలు వేసేవాడు.


title: సంజీవ్ కుమార్

text: ఇతని సినిమా ప్రస్థానం 1960లో "హమ్ హిందుస్తానీ" అనే సినిమాలో ఒక చిన్న పాత్ర ద్వారా ఆరంభమైంది. 1965లో "నిశాన్" అనే సినిమా ద్వారా కథా నాయకుడి వేషాలు వేయడం మొదలు పెట్టాడు. 1968లో "సంఘర్ష్" సినిమాలో ప్రముఖ నటుడు దిలీప్ కుమార్‌తో కలిసి నటించాడు. ఇతడు హిందీ సినిమాలలోనే కాక మారాఠీ, తెలుగు, పంజాబీ, సింధీ, తమిళ, గుజరాతీ సినిమాలలో కూడా నటించాడు. ఇతడు గుల్జార్, ఎ.కె.హంగల్, హృషీకేశ్ ముఖర్జీ, యశ్ చోప్రా, సుభాష్ ఘాయ్, సత్యజిత్ రే మొదలైన దర్శకులతో పనిచేశాడు. అరుణా ఇరానీ, జయ బాధురి, ఎల్.విజయలక్ష్మి,రాఖీ, లీనా చంద్రావర్కర్, సులక్షణా పండిట్, మౌసమీ చటర్జీ, యోగీతా బాలీ, అపర్ణా సేన్, షర్మిలా ఠాగూర్ మొదలైన నటీమణుల సరసన నటించాడు. ఇతడు నటించిన షోలే చిత్రంలో ఠాకూర్ పాత్ర ఇతడికి మంచి పేరు తెచ్చిపెట్టింది. నయాదిన్ నయీరాత్ సినిమాలో తొమ్మిది పాత్రలను ధరించాడు. ఈ పాత్రలను తమిళం (నవరాత్రి)లో శివాజీ గణేశన్, తెలుగు(నవరాత్రి)లో అక్కినేని నాగేశ్వరరావు పోషించారు.


title: సంజీవ్ కుమార్

text: ఇతడు జీవితాంతం అవివాహితుడిగానే ఉండిపోయాడు. ఇతడు హేమా మాలినితో 1973 నుండి సన్నిహితంగా మెలిగాడు. తరువాత నటి సులక్షణ పండిట్‌తో సంబంధం నెరిపాడు కానీ ఇరువురూ అవివాహితులుగానే మిగిలిపోయారు. సంజీవ్ కుమార్ సులక్షణా పండిట్‌ను వివాహం చేసుకోవడానికి నిరాకరించడంతో ఆమె అవివాహితగానే ఉండి పోయింది. ఇతనికి సినిమా పరిశ్రమలో రాజేష్ ఖన్నా, శశికపూర్, షర్మిలా టాగూర్, తనూజ, దేవేన్ వర్మ, శివాజీ గణేశన్, బి.నాగిరెడ్డి, సారిక మొదలైన వారితో సన్నిహితమైన స్నేహ భాంధవ్యాలున్నాయి.


title: సంజీవ్ కుమార్

text: ఇతడికి పుట్టుకతోనే గుండె సంబంధమైన లోపంతో జన్మించాడు. ఇతని కుటుంబ సభ్యులలో ఎక్కువమంది 50 ఏళ్లకు మించి బ్రతుకలేదు. ఇతనికి 1979లో తొలిసారి గుండెపోటు వచ్చింది. అప్పుడు అమెరికాలో బైపాస్ సర్జరీ చేయించుకున్నాడు. అయినా 1985, నవంబర్ 6న 47వ యేట తీవ్రమైన గుండెపోటు వచ్చి మరణానికి దారితీసింది.ఇతని తమ్ముడు నికుల్ ఇతని కంటే ముందు మరణించాడు. మరొక సోదరుడు కిశోర్ ఇతని తరువాత 6 నెలలకు గతించాడు. ఇతడు సినిమాలలో అనేక వృద్ధపాత్రలను పోషించినప్పటికీ నిజజీవితంలో 50 యేళ్లు కూడా బ్రతకలేక పోవడం విషాదకరమైన విషయం. ఇతడు నటించిన సుమారు పది సినిమాలు ఇతడి మరణానంతరం విడుదలయ్యాయి. 1993లో విడుదలైన "ప్రొఫెసర్ కి పడోసన్" ఇతడు నటించిన ఆఖరి సినిమా.


title: సంజీవ్ కుమార్

text:
ఇతడు 11 మార్లు ఉత్తమ నటుడిగా, మూడు సార్లు ఉత్తమ సహాయ నటుడిగా మొత్తం 14 పర్యాయాలు ఫిలింఫేర్ పురస్కారానికి ప్రతిపాదించబడ్డాడు, వాటిలో రెండు సార్లు ఉత్తమ నటుడిగా ఒకసారి ఉత్తమ సహాయనటునిగా ఎంపిక కాబడ్డాడు.
వివరాలు:గుజరాత్ రాష్ట్రం సూరత్ లో ఒక వీధికి ఇతని స్మృత్యర్థం "సంజీవ్ కుమార్ మార్గ్" అని నామకరణం చేశారు.


title: సంజీవ్ కుమార్

text: ఇతనిపేరుతో సూరత్‌లో ఒక పాఠశాల నెలకొల్పారు.


title: సంజీవ్ కుమార్

text: 2013, మే 3వ తేదీ భారతప్రభుత్వం ఇతనిపై ఒక తపాలాబిళ్ల విడుదల చేసింది.


title: సంజీవ్ కుమార్

text: 14 ఫిబ్రవరి 2014లో ఇతని స్వంత పట్టణం సూరత్‌లో అప్పటి గుజరాత్ ముఖ్యమంత్రి, ప్రస్తుత భారత ప్రధాని నరేంద్ర మోడీ 108 కోట్ల విలువైన సమావేశ మందిరాన్ని "సంజీవ్ కుమార్ ఆడిటోరియం" పేరుతో ప్రారంభించాడు.


title: సంజీవ్ కుమార్

text: ఇతని పేరుతో "సంజీవ్ కుమార్ ఫౌండేషన్" ఒక జాతీయ స్థాయి సేవా సంస్థ ఏర్పాటు చేయబడింది. ఈ సంస్థ బాలల విద్య, ఆరోగ్య, సాంస్కృతిక అభ్యున్నతికై పనిచేస్తున్నది. 2015 నుండి ఈ సంస్థ సూరత్ మునిసిపల్ కార్పొరేషన్ నిర్వహిస్తున్న సంజీవ్ కుమార్ నాటక పోటీలను స్పాన్సర్ చేస్తున్నది. ప్రతియేటా సంజీవ్ కుమార్ పేరుమీద ఉత్తమ నటుడు, ఉత్తమ నటి, ఉత్తమ దర్శకుడు విభాగాలలో నగదు బహుమతులను ఇస్తున్నారు.


title: మూడవ మనీషి

text: చెడుతనం:- మానవుని పరిణామ క్రమంలో మనుగడకు మొదటి ఆలోచన ఆకలి. ఆ ఆకలిని తీర్చుకోడానికి తనలో ఉండే ప్రతికూల వ్యక్తిత్వాన్ని ఉపయోగించి వేటాడటం మొదలు పెట్టడం జరిగింది. కానీ ఇక్కడ అలా ప్రతికూల వ్యక్తిత్వం ప్రదర్శించక పొతే తన మనుగడను సాగించలేడని మనం గుర్తించాలి. కాలక్రమేనా ఎన్నో మార్పులు మానవుని ఆలోచన విధానంలో రావడం వలన మరియు అవసరానికి మించి ఆహారం సేకరించడం వలన ఆ ప్రతికూల వ్యక్తిత్వం కొద్దిగా కనుమరుగు అవడం జరిగింది. కాని ఇప్పటికి మనలో ప్రతికూల వ్యక్తిత్వం అనేది అంతరించి పోలేదు. దాన్నే మనం వాడుక భాషలో చేడుతనం అని చెప్తూ ఉంటాం. ప్రతికూల వ్యక్తిత్వం అంటే ఒక వ్యక్తి మరొక వ్యక్తిని తన వ్యక్తిత్వం ద్వారా బాధ పెట్టడం, హింసించడం, ఇంకా మరణానికి కారణం అవడమే కాకుండా స్వార్థం, ఈర్ష, ద్వేషం, తనలో తానూ కుమిలి పోవడం, తనను తనే కించ పరుచుకోవడం, ఆత్మ విశ్వాసాన్ని కోల్పోవడం, చివరకి ఆత్మహత్యకి గురి కావడం కూడా ఒక భాగమే. ప్రపంచంలో ఏ వ్యక్తి పరిపూర్ణ మైన వ్యక్తిత్వాన్ని కలిగి ఉండరు అని అందరికి తెలిసిన సత్యం. మనలో ఉండే ప్రతికూల వ్యక్తిత్వాన్ని ఎటువంటి సమయాల్లో ఉపయోగించుకోవాలో ఆ సమయం వచ్చినప్పుడే మనకు తెలుస్తుంది. ఎన్నో సందర్భాలలో కోపాన్ని ప్రదర్శించి మనకు కావలసిన పనులను జరిపించుకోవడం సర్వ సాధారమైన విషయం కానీ ఇది కేవలం అననుకూల పరిస్థితులు ఎదురు అయినప్పుడే ఇలాంటి కోపం అనే భావ ప్రకటనను ఉపయోగించుకోవడం జరుగుతుంది. ఏది ఏమైనా ప్రతికూల వ్యక్తివం లేదా చేడుతనం అనేది మనలో ఉండే ఒక ప్రత్యేక మైన వ్యక్తిత్వం.


title: మూడవ మనీషి

text: మంచితనం:- అనుకూల పరిస్థితులు అనగా మనకు ఎటువంటి ఇబ్బందులు లేదా కష్టాలు మనకు ఎదురు కానప్పుడు మనలో ఉండే మంచి తనం అనే వ్యక్తిత్వం బయట పడుతుంది. చాలా సందర్భాలలో మన ఆలోచన విధానం ఇలగే ఉండాలని చాలా మంది చెప్తూ ఉంటారు దానికి కారణం మనలో ఉండే ఈ మంచి తనం అనే వ్యక్తిత్వం వలన మన మనసుకు ప్రశాంతత లభిస్తుందని ఇలా చెప్పడం జరిగింది. ప్రస్తుత నాగరికతను మనం గమనించినట్లయితే మంచితనం అనే ఒక వ్యక్తిత్వం ఉంది అనుకుని ప్రతికూల వ్యక్తిత్వాన్ని తనకు అనుకూలంగా మలచుకుని అనుకూల పరిస్థితులను సైతం అననుకూల సందర్భాలుగా మార్చుకోవడం జరుగుతుంది. దీని వలన ప్రతి వ్యక్తి కూడా తనలో ఉండే మంచితనం అనే వ్యక్తిత్వాన్ని కోల్పోయి స్వార్థం, ఈర్ష, ద్వేషం లాంటి ప్రతికూల వ్యక్తిత్వాలను పెంపొందించుకుంటూ అననుకూల పరిస్థితులను ఎదురించ డానికి మానసికంగా దృఢ పడటంలో అనేక మార్పులు మన వ్యక్తిత్వంలో జరిగాయి. ఇలాంటి మార్పులు జరగడం మంచిదో కాదో అని ఆలోచించే ముందు అసలు మనం ఎటువంటి పరిస్థితులను అనుకూల పరిస్థితులుగా భావించడం జరుగుతుందనే విషయ౦ గురించి ముందుగా ఒక అవగాహనకు రావడం వలన ఆ పరిస్థితులను మనం అనుకూలంగా మార్చుకోగాలమో లేదో తెలుస్తుంది. కాబట్టి మంచితనం అనే వ్యక్తిత్వం మానవుని ఆలోచనా విధానం మీద ఆధార పడి ఉంటుంది.


title: మూడవ మనీషి

text: మూడవ మనీషి:- ప్రతికూల మరియు అనుకూల పరిస్థితులను ముందుగా ఉహించి లేదా సమయానికి తగ్గట్టు ఆలోచించి ఎటువంటి నిర్ణయం తీసుకోవాలో తెలిపేదే మనలో ఉండే మూడవ వ్యక్తిత్వం లేదా మూడవ మనీషి. Written by Madhu


title: నిజాం పాలనలో కార్మికోద్యమం

text: తెలంగాణ సాయుధ పోరాటం లో కార్మికోద్యమం ఒకటి. తెలంగాణలో పరిశ్రమలు చాలా తక్కువగా ఉండడంతో, కార్మికుల సంఖ్య కూడా తక్కువగానే ఉండేది. 1939నాటికి మరికొన్ని పరిశ్రమలు ఏర్పడ్డాయి. హైదరాబాద్ నిజాం రైల్వేకు కేంద్రస్థానమడం, తెలంగాణ జిల్లాల్లోనే బొగ్గుగనులు ఇతర పరిశ్రమలుండడంతో కార్మికుల సంఖ్య క్రమక్రమంగా పెరిగింది.


title: నిజాం పాలనలో కార్మికోద్యమం

text: అయితే, నిజాం కాలంలో కార్మికోద్యమం లేదు. బ్రిటీష్ ఇండియాలో ఏర్పడిన కార్మిక సంఘాల శాఖలు నిజాం సంస్థానంలో ఏర్పడలేదు. కార్మిక సంఘాల విషయంలో నిజాం వ్యతిరేకంగా ఉండేవారు. అయినాకాని అక్కడక్కడ కొన్నికొన్ని సమ్మె పోరాటాలు జరుగుతుండేవి.


title: నిజాం పాలనలో కార్మికోద్యమం

text: 1928లో నిజాం రైల్వే ఉద్యోగులు, కార్మికులు సమ్మె చేయడం ప్రారంభించారు. హైదరాబాద్ రాష్ట్ర చరిత్రలో ఇదే మొదటి సమ్మె. ఈ సమ్మెకు రైల్వే ఉద్యోగైన రాఘవేంద్రరావు, ఫతేవుల్లాఖాన్ నాయకత్వం వహించారు. ఈ సమ్మెతోనే కార్మికోద్యమం ప్రారంభమైంది. 1935లో మరొక సమ్మె జరిగింది. 1935-36 మధ్యకాలంలో సింగరేణి, కొత్తగూడెం బొగ్గుగనుల్లో కొన్నిరోజులపాటు సమ్మె జరిగింది. దాంతో ప్రభుత్వం కొన్ని కొరికలను అంగీకరించి సమ్మె విరమణ చేయించింది.


title: నిజాం పాలనలో కార్మికోద్యమం

text: తెలంగాణ వ్యాప్తంగా, సంస్థాన వ్యాపితంగా నిర్మాణయుతమైన కార్మికోద్యమం లేకపోయిన స్థానిక నాయకుల ఆధ్వర్యంలో కార్మికులు సమ్మెలు చేసి తమ కోరికలలో కొన్నీంటిని సాధించుకున్నారు.


title: ఐరన్ లెగ్ శాస్త్రి

text:
ఐరన్ లెగ్ శాస్త్రి గా ప్రాచుర్యం పొందిన గునుపూడి విశ్వనాథ శాస్త్రి ప్రముఖ హాస్యనటుడు. పలు చిత్రాల్లో పురోహితుని పాత్ర పోషించాడు. మొదట్లో సినిమా కార్యక్రమాలకు పౌరోహిత్యం చేసే ఈయనను ఇ. వి. వి. సత్యనారాయణ అప్పుల అప్పారావు సినిమా ద్వారా నటుడిగా పరిచయం చేశాడు. చనిపోయే ముంది ఆర్థికంగా ఇబ్బందులు పడ్డాడు. ఆయన కుటుంబ సభ్యులు తమను ఆర్థికంగా ఆదుకోమని ప్రభుత్వాన్ని అర్థించారు.2006 నుంచి గుండెకు సంబంధించిన వ్యాధితో బాధ పడ్డాడు. జూన్ 19, 2006లో తన స్వస్థలం తాడేపల్లి గూడెంలో మరణించాడు. చివరి రోజుల్లో ఆయనకు పచ్చ కామెర్లు కూడా సోకింది. చనిపోయే ముంది ఆర్థికంగా ఇబ్బందులు పడ్డాడు. ఆయన కుటుంబ సభ్యులు తమను ఆర్థికంగా ఆదుకోమని ప్రభుత్వాన్ని అర్థించారు. వారి కుటుంబ పరిస్థితిని గమనించిన సంపూర్ణేష్ బాబు 25000 రూపాయలు సహాయం చేశాడు.
నటుడు సందీప్ కిషన్ కూడా కొంత ఆర్థిక సాయం అందజేశాడు.


title: గొలకోటివారిపాలెం

text: తూర్పు గోదావరి జిల్లా, కొత్తపేట మండలానికి చెందిన గ్రామము.. పిన్ కోడ్: 533 229.


title: రాయంకుల శేషతల్పశాయి

text: శేషతల్పశాయి పొనుగుపాడు గ్రామంలో ది.10.11.1956 న రాయంకుల తాతయ్య, లీలావతి దంపతులకు జన్మించాడు.


title: రాయంకుల శేషతల్పశాయి

text: ప్రాథమిక విద్యాభ్యాసం స్వగ్రామం పొనుగుపాడులో ఇతని ముత్తాత రాయంకుల తాతయ్య స్థాపించిన వీది బడిలో ప్రధానోపాధ్యాయుడుగా పని చేసిన ఇతని తండ్రి రాయంకుల తాతయ్య వద్ద జరిగింది. ఉన్నత పాఠశాల విద్య తొమ్మిదవ తరగతి వరకు పొనుగుపాడులోనూ, పదవ తరగతి ఇతని మేనమామ వంకాయలపాటి సాంబశివరావు ప్రధానోపాధ్యాయుడుగా పనిచేసిన ప్రకాశం జిల్లా, దూపాడు జిల్లా పరిషత్ ఉన్నత పాఠశాల నందు చదివాడు.ఇంటర్మీడియట్ విద్యను నరసరావుపేట యస్.యస్.యన్. కళాశాలలో చదివాడు.ఆ తరువాత వరంగల్ రీజనల్ ఇంజనీరింగు కాలేజి నందు బి.టెక్. (ఎలెక్ట్రికల్ ఇంజనీరింగు) పూర్తిచేసి (1973-1977)లో గ్రాడ్యేయేట్ పట్టా పొందాడు.


title: రాయంకుల శేషతల్పశాయి

text: ప్రకాశం జిల్లా, ఒంగోలు మండలం, త్రోవగుంట గ్రామానికి చెందిన మండువ పిచ్చయ్య, చింపిరమ్మ దంపతుల రెండవ కుమార్తె పద్మావతిని వివాహమాడాడు. ఈ దంపతుల సంతానం ఇద్దరు కుమారులు. ఆదిత్య, అవనిష్. వీరిద్దరూ అమెరికాలో సాప్టువేర్ ఇంజనీర్లుగా పని చేస్తున్నారు.


title: రాయంకుల శేషతల్పశాయి

text: తొలుత స్టేటుబ్యాంకు ఆఫ్ ఇండియాలో ప్రొబేషనరీ ఆపీసరుగా కొంత కాలం పనిచేసాడు. ఉద్యోగం విరమించుకొని బెంగుళూరు ఐ.ఐ.యమ్. యూనివర్శిటీ నందు పి.జి.డి.యమ్.కోర్సు పూర్తి చేసాడు.(1980 -1982).డిల్లీ యూనివర్శిటీలో యల్.యల్.బి. పూర్తి చేసి ‘లా’ పట్టా పొందాడు.


title: రాయంకుల శేషతల్పశాయి

text: యన్.టి.పి.సి, పవర్ గ్రిడ్, ఢిల్లీ మెట్రో ప్రాజెక్టు మొదలైన సంస్థలలో వివిధ కీలక, ఉన్నత పదవుల నందు ఇరువది ఆరు సంవత్సరాలు (2005 వరకు) పనిచేసాడు. తరువాత ఉత్తరాఖండ్ రాష్ట్రంలోని రుషికేష్ నందుగల “తెహ్రీ” హైడ్రో డెవలప్మెంట్ కార్పోరేషన్ ఇండియా లిమిటెడ్ నందు ఫైనాన్స్ డైరెక్టరుగా చేరి ది.05.05.2005 నుండి ది.07.03.2007 వరకు పనిచేసాడు.అదే “తెహ్రీ” హైడ్రో డెవలప్మెంట్ కార్పోరేషన్ ఇండియా లిమిటెడ్ చైర్మెన్, మేనేజింగు డైరెక్టరుగా ది.08.03.2007న బాధ్యతలు స్వీకరించాడు.. ఆ పదవిలో ఇతను 2016 నవంబరు 30 వరకు పనిచేసి పదవీ విరమణ పొందాడు.


title: రాయంకుల శేషతల్పశాయి

text: “తెహ్రీ” హైడ్రోడెవలప్మెంట్ కార్పోరేషన్ ఇండియా లిమిటెడ్ చైర్మెన్, మేనేజింగు డైరెక్టరుగా పని చేస్తూనే, జాతీయ జల విద్యుత్ సంస్థ (యన్.యచ్.పి.సి) చైర్మెన్,మేనేజింగు డైరెక్టరుగా కొంత కాలం అదనపు భాద్యతలు నిర్వర్తించాడు.


title: రాయంకుల శేషతల్పశాయి

text: యన్.యచ్.పి.సి. చైర్మెన్, మేనేజింగు డైరెక్టరు హోదాలో ఇతనిని ది.09.11.2014న టాక్ టైమ్ న్యూస్ లైన్ వారు పలు ఆసక్తికర విషయాలపై ఇంటర్యూ చేసారు.


title: రాయంకుల శేషతల్పశాయి

text: “తెహ్రీ” హైడ్రో డెవలప్మెంట్ కార్పోరేషన్ ఇండియా లిమిటెడ్ చైర్మెన్, మేనేజింగు డైరెక్టరుగా 2016 నవంబరు 30న పదవీ విరమణ తరువాత ప్రస్తుతం సొంత గ్రామం పొనుగుపాడులో ఉంటున్నారు. న్యాయవాదిగా ఇతని సేవలు ప్రజలకు అందించాలని, గ్రామాభివృద్ఝికి పాటుపడాలనే ఆశయంతో ఉన్నాడు.


title: గుంటుపల్లి జగన్నాధం

text: జగన్నాథం పొనుగుపాడు  గ్రామంలో 1946 ఆగష్టు 20 న వ్యవసాయ కుటుంబానికి చెందిన గుంటుపల్లి వెంకటేశ్వర్లు, వెంకటసుబ్బమ్మ దంపతులకు జన్మించాడు.ప్రాథమిక విద్య, ఉన్నత పాఠశాల విద్య స్వగ్రామం పొనుగుపాడులోనే సాగింది. గుంటూరు ఎ.సి కాలేజిలో పి.యు.సి.చదివిన తరువాత ఐ.ఐ.టి. బెనారస్, హిందూ విశ్వవిద్యాలయం నుండి (వారణాసి, ఉత్తరప్రదేశ్) బి.యస్.సి. (మెటలర్జికల్ ఇంజనీరింగు) పట్టా (1969) పొందాడు.1980 లో ముంబాయి నుంచి యం.ఐ.ఐ.ఐ.ఇ. పట్టాను పొందాడు.


title: గుంటుపల్లి జగన్నాధం

text: నరసరావుపేట మండలం, పమిడిపాడు గ్రామానికి చెందిన పోపూరి రామయ్య,మహలక్ష్మమ్మ దంపతుల ద్వితీయ కుమార్తె గోవిందమ్మను వివాహమాడాడు. ఈ దంపతుల సంతానం కుమార్డు శ్రీనివాస్, కుమార్తె రామతులసి.


title: గుంటుపల్లి జగన్నాధం

text: జగన్నాధం మొదటగా  1969 లో స్టీలు అధారిటీ ఆప్ ఇండియా  యాజమాన్యం లోని భిలాయ్ స్టీలు ప్లాంటులో ‘బ్లాస్ట్ ఫర్నస్’ విభాగం నిర్వహణ నందు గ్రాడ్యేట్ ఇంజనీరు (మెటలర్జికల్) గా ఉద్యోగంలో చేరాడు.అసిస్టెంటు మేనేజరు స్థాయికి ఎదిగి 1983 వరకు పని చేసాడు. అక్కడ ఇతని అత్యుత్తమ ప్రతిభను గుర్తించిన ప్రభుత్వం దేశంలోనే ప్రతిష్టాత్మకమైన “జవహర్ లాల్ నెహ్రూ” పురష్కారాన్ని అందించింది.


title: గుంటుపల్లి జగన్నాధం

text: 1983లో వైజాగ్ స్టీలు ప్లాంటులో డిప్యూటి మేనేజరుగా బాధ్యతలు స్వీకరించాడు.అధునాతన సాంకేతిక అమలు కోసం వైజాగ్ స్టీలు ప్లాంటు నుండి రష్యా, యూరప్, దక్షిణకొరియా, దేశాలకు వెళ్ళిన ఇంజనీర్ల టీముకు నాయకత్వం వహించాడు. దానికి గుర్తింపుగా అతనికి “బెస్ట్ లీడరు ఆఫ్ ది మెన్” అవార్డు లభించింది. విశాఖ స్టీలు ప్లాంటులో జగన్నాధం నాయకత్వంలో కొత్తగా ప్రారంభించబడిన “బ్లాస్ట్ ఫర్నెస్” మొదటి సంవత్సరంలోనే నూటికి నూరుశాతం ఉత్పత్తి స్థాయిని చేరుకోవటం చెప్పకోదగిన విషయం. అంతేగాదు ఇతను  వైజాగ్ స్టీలు ప్లాంటు ఉక్కు తయారీ శాఖకు ప్రధానాధికారిగా సమర్ధతతో వ్యవహరించాడు. ఉత్పత్తి ఆధారిత ప్రోత్సాహక పధకాన్ని కొత్తగా ప్రవేశపెట్టాడు. ఆ పధకం  ఇరవై ఏళ్ళపాటు నిర్విఘ్నంగా కొనసాగింది. వైజాగ్ స్టీలు ప్లాంటులో అసిస్టెంటు జనరల్ మేనేజరు స్థాయికి ఎదిగి 1994 వరకు పనిచేసాడు.


title: గుంటుపల్లి జగన్నాధం

text: తదుపరి 1994 లోమహరాష్ట్ర, డోల్విలోని “ఇస్పాట్ ఇండస్ట్రీస్ లిమిటెడ్”  ప్రాజెక్టులకు ముడి సరుకుల శాఖలో ఉపాధ్యక్షుడు/ డిప్యూటి సి.ఇ.ఒ గా ఉన్నత నాయకత్వ బృందంలో స్థానం సంపాదించి, 2003 వరకు పని చేసాడు.అంతేగాదు జగన్నాధం నాయకత్వం వహించిన నిపుణుల  బృందం జర్మనీలో నిరుపయోగంగా పడివున్న ఒక బ్లాస్ట్ ఫర్నస్ కు వంద సంవత్సరాల కొత్త జీవితం వచ్చేటట్లు పునర్నిర్మించారు.ఇతని ప్రతిభను జర్మని జట్టు ఘనంగా కొనియాడింది.


title: గుంటుపల్లి జగన్నాధం

text: జగన్నాధం విద్యార్ధిదశ నుంచి కూడ ఇతను ఇనుము, ఉక్కు పరిశ్రమకు అంకితమైయ్యాడు.ఇనుము ఉక్కు తయారీలో పబ్లిక్, ప్రవేటు రంగాలలో నిర్వహణ, యాజమాన్య పద్ధతులలో అపారమైన అనుభవం గడించాడు. ఆ అనుభవంతో జగన్నాధం స్వదేశం ఇండియా, బల్గేరియా, లిబియా, బోస్నియా - హెర్జిగోవినా మొదలగు అనేక దేశాలలో ఉక్కు కర్మాగారాలు, వాటి అనుబంధ పరిశ్రమల అభివృద్ధిలో గణనీయమైన పాత్ర పోషించాడు.


title: గుంటుపల్లి జగన్నాధం

text: బోస్నియా-హెర్జిగోవినా దేశంలోని బొగ్గు-రసాయనిక సమాఖ్యలో భాగస్వామ్యం కలవటానికి  ఆదేశ ప్రభుత్వంతో సంప్రదింపులు జరిపి ‘జికిల్’ పేరుతో స్టీలు ప్లాంటును జగన్నాధం పర్వేక్షణలో నెలకొల్పాడు.2004 నుండి 2012 వరకు సవ్యసాచిలాగా ఏక కాలంలో ఒక దాని కొకటి భిన్నమైన రెండు దేశాలలో, రెండు భిన్నమైన పరిశ్రమలకు బోస్నియా - హెర్జిగోవినా దేశంలోని ‘జికిల్‘ కు, బొగ్గు-రసాయనిక పరిశ్రమకు మేనేజింగు డైరెక్టరుగా 2004 నుండి 2012 వరకు, బల్గేరియా లోని ‘క్రెమికోవిడ్జ్’ ఉక్కు కర్మాగారానికీ - ప్రధాన కార్య నిర్వహణాధికారి (సి.ఇ.ఓ) గా 2007 నుండి 2008 వరకు పని చేసిన అరుదైన ఘనత ఇతనికి దక్కింది. బోస్నియా - హెర్జిగోవినా దేశంలోని "జికిల్" ఉక్కు కర్మాగారం సాధించిన విజయం గురించి జగన్నాధం సమర్పించిన పత్రానికి 2011 లో అమెరికాలోని పెన్సిల్వేనియాకు చెందిన "ఇనుము ఉక్కు పరిశ్రమల సాంకేతిక అసోసియేషన్" (ఎ.ఐ.యస్.టి) నుండి అరుదైన ‘గుర్తింపు పత్రం’ పొందాడు.అదే కాలంలో 2009 నుండి 2012 వరకు లిబియా దేశంలోని "లిబియాన్ ఐరన్ అండ్ స్టీలు కంపెని" సాంకేతిక అభివృద్ధి శాఖ (గ్లోబల్ స్టీలు హోల్డింగ్ లిమిటెడ్) కు డైరెక్టరుగా అదనపు భాధ్యతలు నిర్వహించాడు.భారీ పరిశ్రమలకు అత్యంత అరుదైన వ్యత్యాసంగల ఉన్నత పదవులు నిర్వహించటమనేది జగన్నాధం జీవితంలో ఒక మైలురాయి వంటిది.ఆ అవార్డు పొందిన సందర్బంగా జికిల్ మేనేజింగ్ డైరెక్టరుగా ది.15.12.2010న బోస్నియా,హెర్జిగోవినాలో Banski Dvor in Banja Luka నందు జరిగిన కార్యక్రమంలో ప్రసంగించాడు.


title: గుంటుపల్లి జగన్నాధం

text: జగన్నాధం ఎక్కడ ఉన్నా తన వృత్తితో పాటు  అనేక సేవా కార్యక్రమాలు నిర్వహించాడు.విశాఖపట్నంలో పనిచేసిన కాలంలో అనాధ ఆశ్రమాలకు అన్నదాన కార్యక్రమాలు జరిపాడు. బోస్నియాలో “జికిల్” కంపెనీ యం.డి.గా పని చేసేటప్పడు  సమీప గ్రామాలలోని ప్రజల ఆకాంక్ష మేరకు సిమ్మింగ్ పూల్స్ నిర్మించాడు.పలు కంపెనీల నందు అనేక పర్యావరణ పరిరక్షణ కార్యక్రమాలు చేపట్టాడు.అతనికి విద్యమీద ఉండే మక్కువతో విశాఖపట్నం (సంగివలస) నందు 2006 లో “అమేయ వరల్డ్ స్కూలు” ను స్థాపించాడు.


title: గుంటుపల్లి జగన్నాధం

text: స్వగ్రామం పొనుగుపాడులో మంచి నీటికి ఇబ్బంది పడుచున్న ప్రజల కష్టాలు గమనించి,అతని తండ్రి పేరన "గుంటుపల్లి వెంకటేశ్వర్లు చారిటబుల్ ట్రష్టు" స్థాపించి, స్వంత నిధులు ఎనిమిది లక్షల వ్యయంతో మినరల్ వాటరు ప్లాంటు నిర్మించాడు.దాని ఫలితంగా లాభ నష్టాలు లేని పద్దతిపై గ్రామస్థులకు మంచి నీరు నిరంతరం అందుతుంది.తను చదివిన ప్రాథమిక,ఉన్నత పాఠశాలలలోని విద్యార్ధులకు విద్య మెరుగ్గా ఉండటానికి స్వంత ఖర్చుతో ట్యూటరును నియమించి, విద్యార్దుల మంచి భవిష్యత్తుకు తోడ్పడుచున్నాడు.గ్రామంలో జరిగే ప్రతి మంచి పనులలో ఇతని పాత్ర తప్పనిసరిగా ఉంటుంది.


title: గుంటుపల్లి జగన్నాధం

text: ఇతర దేశాలలో ఉండుటకు ఎన్నో అవకాశాలు ఉన్న జగన్నాధం తన స్వగ్రామంలో నివశించాలనే ఆశయంతో 2012లో స్వదేశానికి తిరిగి వచ్చి స్వగ్రామం పొనుగుపాడులో నివాసం ఉండుట విశేషం.


title: కొరిటాల శేషగిరిరావు

text: జననం 12.03.1938. తల్లిదండ్రులు మస్తానురావు చౌదరి, నారాయణమ్మ దంపతులు. పూర్వీకుల వృత్తి వ్యవసాయం.


title: కొరిటాల శేషగిరిరావు

text: శేషగిరిరావు పొనుగుపాడు జిల్లా పరిషత్ హైస్కూలులో యస్.యస్.యల్.సి. మొదటి సంవత్సరం బ్యాచ్ స్కూలు పష్ట్ సాధించాడు. నరసరావుపేట శ్రీ సుబ్బరాయ, నారాయణ కళాశాలలో ఇంటర్ మీడియట్ చదివాడు.ఇతను ఆంధ్ర యూనివర్శిటీ వాల్తేరులో యం.ఎ. కోర్సు చేసి, యం.యస్.సి చేసాడు.


title: కొరిటాల శేషగిరిరావు

text: గుంటూరు జిల్లా ప్రత్తిపాడు మండలం తుమ్మలపాలెం గ్రామానికి చెందిన తేళ్ళ నాయుడమ్మ, శ్యామలమ్మ దంపతుల కుమార్తె ఇందిరాదేవిని 21.06.1957న వివాహమాడారు.ఈ దంపతుల సంతానం హేమంత కుమార్.చంద్ర శేఖర్. పెద్ద కుమార్డు హేమంతకుమార్ ఇంజనీరుగా,చిన్న కుమార్డు చంద్ర శేఖర్ డాక్టరుగా వృత్తి రీత్యా అమెరికాలో ఉంటున్నారు. ఆంధ్రప్రదేశ్ ఉన్నత న్యాయస్థానం జడ్జిగా పనిచేసిన జాస్తి ఈశ్వర ప్రసాద్ ద్వితీయ కుమార్తె శశికళను చిన్న కుమార్డు చంద్ర శేఖర్ వివాహమడాడు.


title: కొరిటాల శేషగిరిరావు

text: మొదటగా మధ్యప్రదేశ్ రాష్ట్రంలోని నాగపూర్, డొంగర్గడ్, హేర్గడ్ మరి కొన్ని ప్రాంతాలలోని ప్రభుత్వ కళాశాలలో మ్యాథ్స్ ప్రొఫెసరుగా 1961 లో చేరి 1968 వరకు పని చేసాడు.అక్కడ నుండి సొంత రాష్ట్రానికి వచ్చి చిలకలూరిపేట లోని చుండి రంగనాయకులు కళాశాలలో మ్యాథ్స్ ప్రొఫెసరుగా చేరి 1969 వరకు పని చేసాడు. ఆ తర్వాత జాగర్లమూడి కుప్పుస్వామి కళాశాల గుంటూరులో మ్యాథ్స్ ప్రొఫెసరుగా చేరి 1984 వరకు పనిచేసాడు. కళాశాల సర్వీసులో శేషగిరిరావు బోర్డు ఆఫ్ స్టడీస్, బోర్డు ఆఫ్ ఎక్జామినర్స్ మెంబరుగా, మ్యాథ్స్ డిపార్టుమెంట్ హెడ్ ఆఫ్ ది చైర్మెన్ గా వ్యవహరించాడు.ఇతను విద్యా సంబంధమైన పలు సెమినార్లులో పాల్గొన్నాడు.


title: కొరిటాల శేషగిరిరావు

text: జె.కె.సి.కళాశాలలోమ్యాథ్స్ ప్రొఫెసరుగా పనిచేయుచున్న ఇతను 1984లో స్వచ్చంధ పదవీవిరమణ చేసాడు.కుమారులు  ఇద్దరూ వృత్తిరీత్యా అమెరికాలో స్థిరపడినందున సతీమణి ఇందిరాదేవితో అమెరికా వెళ్లాడు.అమెరికాలో కంప్యూటరు రంగంపై ఆపేక్షతో చికాగో, ఇల్లినాయిస్ యూనివర్శిటీలో యం.యస్. (కంప్యూటర్ సైన్స్) కోర్సు చేశారు. (1985-1987). ఈ కోర్సుతో మూడు మాష్టర్స్ డిగ్రీలు పొందాడు.


title: కొరిటాల శేషగిరిరావు

text: అమెరికాలో  “మెట్రోపాలిటిన్ ఇన్సూరెన్స్ కంపెని” చికాగో ఇల్లినాయిస్ లో సిస్టమ్ ఎనలిస్ట్గ్ గా చేసాడు. (1988-1993). అటు తర్వాత మెట్ లైఫ్ చికాగో, ఇల్లినాయిస్ లో పైనాన్షియల్ ప్లానరుగా పని చేసాడు. మెట్ లైఫ్ ఇన్సూరెన్సు కంపెనీకి ఉత్తమ నేవలు అందించినందుకు గుర్తించి అమెరికా ఆఫ్ మెట్ లైఫ్ (గ్రూఫ్ ఆఫ్ కంపెనీస్) నుండి “సర్వీసు రికగ్నేషన్” అవార్డు పొందాడు. చికాగోలో అందించిన సేవలకు గుర్తించి ఆయనను “డీన్స్ లిష్టు ఆఫ్ ది సిటీ కాలేజి ఆఫ్ చికాగో” కు నామినేట్ చేసారు. అమెరికాలో పలు సెమినార్లులో పాల్గొని పలు అవార్డులు పొందాడు. అమెరికాలోని పలు యూనివర్శిటీలలో ఇతను గెష్ట్ లెక్షరర్ గా వ్యవహరించాడు.


title: కొరిటాల శేషగిరిరావు

text: ఉద్యోగాలకోసం అమెరికా వెళ్లిన ఎంతోమందికి సరియైన సూచనలు సలహాలు అందచేసి వారు అమెరికాలో ఉద్యోగాలు పొంది ఉన్నతస్థానంలో ఉండటానికి తోడ్పడ్డాడు.యువత భవిత కంప్యూటర్ రంగంతో ముడిపడి ఉంది గ్రహించి,ఇతను స్వంతంగా "యచ్.సి.ఐ' అను పేరిట ఓ సాప్టువేర్ కార్పోరేషన్ ను స్థాపించి అటు అమెరికాలోనూ, ఇటు మాతృదేశంలోనూ ఎందరో సాప్టువేర్ ప్రొఫెసనల్స్ కు మంచి భవిష్యత్తును చూపాడు.


title: కొరిటాల శేషగిరిరావు

text: శేషగిరిరావు, ఇందిరాదేవి దంపతులు అమెరికా ట్రై స్టేటు తెలుగు అసోసియేషన్, తెలుగు అసోసియేషన్ ఆప్ నార్త్ అమెరికా (తానా) సంస్థలలో జీవితకాల సభ్యులు.


title: కొరిటాల శేషగిరిరావు

text: అమెరికాలోని ప్రవాస భారతీయుల సేవా కార్యక్రమాలకు తమ వంతు ఆర్థిక సహాయం అందించాడు.


title: కొరిటాల శేషగిరిరావు

text: పుట్టిన గడ్డను మరువకుండా గ్రామీణ ప్రాంత ప్రజలకు అనేక సేవా కార్యక్రమాలు నిర్వహించారు. అమెరికా వెళ్లకముందు నుంచే శేషగిరిరావు వివిధ సంస్థలద్వారా సామాజిక సేవ కార్యక్రమాల్లో పాల్గొంటూ తమ వంతు సహాయ సహకారాలు అందించాడు. శేషగిరిరావు లయన్స్ క్లబ్ డిస్ట్రిక్టు చైర్మెన్, డిప్యూటి డిస్ట్రిక్టు గవర్నరు, జోన్ చైర్మెన్ గా చేసాడు. ఆకాలంలో ఉచిత కంటి, పంటి వైద్య శిబిరాలు, ఇతర సేవా కార్యక్రమాలు నిర్వహించాడు.


title: కొరిటాల శేషగిరిరావు

text: దేశవ్యాప్తంగా మూడువేల మంది ప్రతినిధులు పాల్గొన్న కొచ్చిన్ సెవన్త్ మల్టిపుల్ డిస్ట్రిక్టు కన్వన్షన్ కార్యక్రమంలో ”స్మార్ట్ లయన్” పురష్కారాని అందుకున్నాడు. స్వదేశంలో నున్న పొరుగువారికి తోడ్పాటు అందించాలనే మంచి మనసుతో 1999లో గుంటూరు బృందావన గార్డెన్సులో కొరిటాల ఇందిర-శేషగిరిరావు (కిస్) పేరుతో చారిటబుల్ ట్రస్టును స్థాపించి,దాని ద్వారా అనేక సవా కార్యక్రమాలు నిర్వహించాడు.


title: కొరిటాల శేషగిరిరావు

text: గుంటూరు (లక్ష్మిపురం) లో గల శ్రీ పాటిబండ్ల సీతారామయ్య ఉన్నత పాఠశాలనందు అదనపు తరగతి గదుల నిర్మాణంనకు పది లక్షల రుపాయలు విరాళం అందచేసాడు. కాకాని వద్దగల శంకర్ నేత్రాలయం హాస్పటల్కు వెయ్యి డాలర్లు, అలాగే గుంటూరు మెడికల్ కాలేజిలోని జింఖానా అడిటోరియంనకు వెయ్యి డాలర్లు విరాళం అందజేసాడు.


title: కొరిటాల శేషగిరిరావు

text: ఎంత ఎత్తుకు ఎదిగినా తాను పుట్టిన గడ్డను మరువక  స్వగ్రామం పొనుగుపాడు నందు తాను చదివిన జిల్లా పరిషత్ పాఠశాలలో కంప్యూటరు ల్యాబ్ నిర్మాణానికి జన్మభూమి పథకం క్రింద మూడు లక్షల అరవై వేల రుపాయలు విరాళం అందజేసి, బిల్డింగు నిర్మాణానికి తోడ్పడ్డాడు. నార్త్ సౌత్ ఫౌండేషన్ రివ్యూ 2003 సంచిక నందు ఈ కంప్యూటరు ల్యాబ్ బిల్డింగును గురించి ప్రస్తావించబడింది.


title: కొరిటాల శేషగిరిరావు

text: ప్రతి సంవత్సరం అర్దికంగా వెనుకబడిన మెరిట్ విద్యార్ధులకు యాభై వేల రుపాయలు ‘కిష్’ చారిటబుల్ ట్రష్టు ద్వారా ఆర్ధిక సహాయం అందిస్తాడు. అంతేగాదు ఉచిత కంటి పరిక్ష కేంద్రాలు నిర్వహించి చాలా మందికి ఉచితంగా కళ్ల అద్దాలు అందించాడు.స్వగ్రామం పొనుగుపాడులో తాను చదివిన జిల్లా పరిషత్ ఉన్నత పాఠశాల నందు చదువుకునే పేద విద్యార్థులకు ప్రతి ఆర్దిక సహాయం అందిస్తాడు.


title: రామ రామ రామ ఉయ్యాలో రామనే శ్రీరామ ఉయ్యాలో

text:
వయస్సు , అంతస్తు తారతమ్యాలతో నిమిత్తం లేకుండా ముత్తైదువులు, ఆడపిల్లలంతా అంబరాన్ని అంటే సంబరముతో కలిసి ఆడుకునే , పాడుకొనే తెలంగాణ బతుకమ్మ పాట
ఈ పాటలో చుట్టు పక్కల ఉన్న గుళ్ళు వాటి పేర్లు చెపుతూ వాటి వివరాలు వర్ణిస్తూ పడుకునే పాట. ఇది ఒల జానపద గీతం. దీనికి కొన్ని సార్లు ఎవరకి తోచనట్లు వారి మార్పులు చేసి పాడుకుంటూ ఉంటారు. రామ రామ రామ ఉయ్యాలో | రామనే శ్రీరామ ఉయ్యాలో||
రామ రామ నంది ఉయ్యాలో | రాగమేత్తరాదు ఉయ్యాలో||
నేత్తిమీద సూర్యుడా ఉయ్యాలో | నేలవన్నేకాడ ఉయ్యాలో||
పాపిటలో చెంద్రుడా ఉయ్యాలో | బలాకుమరుడా ఉయ్యాలో||
పెద్దలకు వచ్చింది ఉయ్యాలో | పెత్తరామానము ఉయ్యాలో||
బాలలకు వచ్చింది ఉయ్యాలో | బతుకమ్మ పండుగ ఉయ్యాలో||
తెల్ల తెల్లయీ గుళ్ళు ఉయ్యాలో | తెల్లయమ్మ గుళ్ళు ఉయ్యాలో||
పన్నెండేండ్ల కింద ఉయ్యాలో | పాడుబడ్డ గుళ్ళు ఉయ్యాలో||
తెల్లయీ వేములవాడ ఉయ్యాలో | రాజన్న గుళ్ళు ఉయ్యాలో||
నల్ల నల్లయీ గుళ్ళు ఉయ్యాలో | నల్లయమ్మ గుళ్ళు ఉయ్యాలో||
నల్లయీ నల్లగొండ ఉయ్యాలో | నరసింహ గుళ్ళు ఉయ్యాలో||
పచ్చ పచ్చయీ గుళ్ళు ఉయ్యాలో | పచ్చయమ్మ గుళ్ళు ఉయ్యాలో||
పచ్చయీ పరకాన ఉయ్యాలో |మల్లన గుళ్ళు ఉయ్యాలో||
పర్వతాల మల్లన ఉయ్యాలో |పదములు సెలవయ్య ఉయ్యాలో||
రామ రామ రామ ఉయ్యాలో | రామనే శ్రీరామ గుళ్ళు ఉయ్యాలో||


title: కె.ఎస్.తిమ్మయ్య

text: జనరల్ కోదండర సుబ్బయ్య తిమ్మయ్య భారత సైన్యంలో ఒక విశిష్టమైన సైనికుడు. ఇతడు 1957 నుండి 1961 వరకు భారత చైనా దేశాలమధ్య యుద్ధవాతావరణం నెలకొన్న సమయంలో భారత సైన్యంలో ఛీఫ్ ఇన్ ఆర్మీ స్టాఫ్‌గా కీలకమైన సేవలను అందించాడు. ఇతడు రెండవ ప్రపంచ యుద్ధం పదాతిదళానికి నాయకత్వం వహించిన ఏకైక భారతీయుడు. ఇతడు భారత సైన్యం అందించిన విశిష్ట అధికారిగా గుర్తింపు పొందాడు. కొరియా యుద్ధం తరువాత ఇతడు యుద్ధ ఖైదీలను వారి వారి దేశాలకు తిరిగి పంపే పనిలో ఐక్యరాజ్య సమితి విభాగానికి నాయకత్వం వహించాడు. ఇతడు ఆర్మీ నుండి పదవీ విరమణ చేసిన తరువాత 1964 జూలై నుండి డిసెంబరు 1965 వరకు సైప్రస్ దేశంలో ఐక్యరాజ్యసమితి శాంతి సంరక్షక దళానికి కమాండర్‌గా నియమించబడ్డాడు. ఇతడు సైప్రస్ లో 18 డిసెంబరు 1965లో మరణించాడు.


title: కె.ఎస్.తిమ్మయ్య

text: ఇతడు కర్ణాటక రాష్ట్రం కొడగు జిల్లా (పూర్వపు పేరు కూర్గ్) మద్దికెరి గ్రామంలో 1906, మార్చి 30వ తేదీన తిమ్మయ్య సీతమ్మ దంపతులకు జన్మించాడు. వీరి కుటుంబం కాఫీతోటలను పెంచేవారిలో ముందంజలో ఉండేది. ఇతని తల్లి సీతమ్మ మంచి విద్యావంతురాలు మరియు సంఘ సేవకురాలు. ఈమెకు బ్రిటిష్ ప్రభుత్వం కైసర్ - ఎ- హింద్ బిరుదును ప్రదానం చేసింది. ఇతడు తమ తల్లిదండ్రుల ఆరుగురు సంతానంలో రెండవవాడు. ఇతని అన్న పొన్నప్ప, ఇతడు, ఇతని తమ్ముడు సోమయ్య ముగ్గురూ భారత సైన్యంలో అధికారులుగా పనిచేశారు. భారతదేశపు మొట్టమొదటి కమాండర్-ఇన్-ఛీప్ కె.ఎం.కరియప్ప ఇతని తండ్రివైపు బంధువు. 1935 క్వెట్టా భూకంపం వచ్చినపుడు ఇతని భార్య నీనా తిమ్మయ్య చేసిన సేవా కార్యక్రమానికి ఈమెకు బ్రిటిష్ ప్రభుత్వం కైసర్ - ఎ- హింద్ బిరుదును ప్రదానం చేసింది. ఇతడు మెరుగైన విద్య అభ్యసించాలనే ఉద్దేశంతో తన 8వ యేటనే తమిళనాడు రాష్ట్రం కూనూరులోని సెయింట్ జోసెఫ్ కాలేజీలో చేరాడు. ఆ తర్వాత బెంగళూరులోని బిషప్ కాటన్ బాయ్స్ స్కూలులో చదివాడు. ప్రాథమిక విద్య ముగిసిన తరువాత ఇతడు డెహ్రాడూన్ లోని ప్రిన్స్ ఆఫ్ వేల్స్ రాయల్ ఇండియన్ మిలటరీ కాలేజీ(RIMC)లో చేరాడు. అక్కడి నుండి పట్టా పొందిన తరువాత ఇతడు ఇంగ్లాండులోని రాయల్ మిలటరీ కాలేజీకి తదుపరి శిక్షణ కోసం ఎంపిక చేయబడ్డాడు.


title: కె.ఎస్.తిమ్మయ్య

text: ఇతని మిలటరీ శిక్షణ తరువాత 1926 ఫిబ్రవరి 4న ఇతడిని బ్రిటిష్ ఇండియన్ ఆర్మీలో సెకండ్ లెఫ్ట్‌నెంట్‌గా నియమించారు. ఆ బ్యాచ్‌లో నియమింపబడిన వారిలో ఇతని తరువాత ఛీఫ్ ఆఫ్ ఆర్మీ స్టాఫ్‌గా పనిచేసిన ప్రాణ్ నాథ్ థాపర్ ఉన్నాడు. తిమ్మయ్య 19వ హైదరాబాద్ రెజిమెంట్‌కు చెందిన 4వ బెటాలియన్‌లో 1927 మే 28 న నియమించబడ్డాడు. 1928 మే 4 న ఇతడు లెఫ్ట్‌నెంట్‌గా పదోన్నతి పొందాడు. 1930లో రెజిమెంటల్ సహాయాధికారిగా నియమించిన తరువాత ఇతడు తన నైపుణ్యంతో నార్త్ వెస్ట్ ఫ్రంటియర్ (నేటి పాకిస్తాన్) లోని పఠాన్ ఆదివాసీ తిరుగుబాటుదారులను అణచగలిగాడు.


title: కె.ఎస్.తిమ్మయ్య

text: 1935 జనవరిలో ఇతడు నీనా కరియప్పను వివాహం చేసుకున్నాడు. అదే సంవత్సరం ఫిబ్రవరి 4న ఇతడు కెప్టెన్‌గా పదోన్నతి పొందాడు. నీనా, తిమ్మయ్య దంపతులకు 1936 మార్చి 20వ తేదీన మిరిల్లె అనే కూతురు పుట్టింది. అదే యేడు ఏప్రిల్‌లో ఇతడు మద్రాసులోని యూనివర్సిటీ ట్రైనింగ్ కార్ప్స్‌కు సహాయాధికారిగా బదిలీ కాబడ్డాడు.


title: కె.ఎస్.తిమ్మయ్య

text: తరువాత ఇతడిని సింగపూర్ బెటాలియన్‌కు బదిలీ చేశారు. తరువాత 1941లో ఇతడిని ఆగ్రాలోని హైదరాబాద్ రెజిమెంటల్ సెంటర్‌లో సెకండ్ - ఇన్ - కామాండ్‌గా నియమించారు. తరువాత ఇతనిని క్వెట్టాలోని స్టాఫ్ కాలేజీలో శిక్షణ కోసం పంపారు. అక్కడ ఇతడు, ఇతని భార్య 1935 క్వెట్టా భూకంప బాధితులకు ఎనలేని సేవలను అందించారు. 1943లో ఇతనికి మేజర్ పదవి లభించింది. ఇతడు 25వ పదాతి దళానికి గ్రేడ్2 స్టాఫ్ ఆఫీసర్‌గా నియమితుడైనాడు. సైన్యంలో ఆ పదవిని వరించిన తొలి భారతీయుడు తిమ్మయ్య.


title: కె.ఎస్.తిమ్మయ్య

text: ఇతని పదాతి దళం అడవులలో యుద్ధశిక్షణను పొంది రెండవ ప్రపంచ యుద్ధంలో జపాన్ సేనలను బర్మాలో ఎదుర్కొంది. 1944లో ఇతడు లెఫ్ట్‌నెంట్ కల్నల్‌గా పదోన్నతి పొంది బర్మాలో 8వ మరియు 19వ హైదరాబాద్ రెజిమెంట్‌లకు కమాండింగ్ ఆఫీసర్‌గా పనిచేశాడు. 1945లో ఇతడు బ్రిగేడియర్ ర్యాంకుకు ఎదిగాడు. యుద్దంలో ఇతని సేవలకు గుర్తింపుగా డిస్టింగ్విష్డ్ సర్వీస్ ఆర్డర్(D.S.O)ను ప్రకటించారు.


title: కె.ఎస్.తిమ్మయ్య

text: భారత దేశానికి స్వాతంత్ర్యం వచ్చిన తరువాత ఇతడిని స్వదేశానికి వెనుకకు రప్పించారు.


title: కె.ఎస్.తిమ్మయ్య

text:
ఇతడు 1947లో భారతదేశానికి తిరిగి వచ్చిన తరువాత పాకిస్తాన్ విభజన సందర్భంగా భారత్ పాకిస్తాన్‌ల మధ్య ఆయుధాలు, పనిముట్లు, సైన్యం పంపకాల కమిటీలో ఇతడిని సభ్యుడిగా నియమించారు. దాని తరువాత సెప్టెంబర్ 1947లో మేజర్ జనరల్‌గా పదోన్నతి కల్పించి 4వ పదాతి దళానికి కమాండ్‌గా నియమించారు.
1948లో కాశ్మీర్‌లో జరిగిన భారత్-పాక్ యుద్ధంలో ఇతడు క్రియాశీలక పాత్రను నిర్వహించాడు. ఇతడు 19వ పదాతి దళానికి కమాండర్‌గా వ్యవహరిస్తూ కాశ్మీర్ లోయ నుండి పాకిస్తాన్ సేనను తరిమికొట్టాడు. ఇతడు షేక్ అబ్దుల్లా, బక్షి గులాం మొహమ్మద్, జవహర్‌లాల్ నెహ్రూలతో సత్సంబంధాలను ఏర్పరచుకున్నాడు.


title: కె.ఎస్.తిమ్మయ్య

text:
తరువాత ఇతడు డెహ్రాడూన్ లోని ప్రతిష్టాత్మక ఇండియన్ మిలటరీ అకాడమీకి కమాండెంట్‌గా వ్యవహరించాడు. ఇతని అనుభవాన్ని పరిగణనలో తీసుకుని ఇతడిని ఐకరాజ్యసమితి తటస్థ దేశాల రిపాట్రియేషన్ కమీషన్‌కు ముఖ్యునిగా నియమించి కొరియాకు పంపింది. ఇది చాలా సున్నితమైన, అసాధారణమైన పని అయినప్పట్టికీ ఇతడు చాకచక్యంతో నెరవేర్చగలిగాడు.
ఇతడు స్వదేశానికి తిరిగి వచ్చి లెఫ్ట్‌నెంట్ జనరల్ హోదాలో జనరల్ ఆఫీసర్ కమాండింగ్, సదరన్ కమాండ్‌గా 1953లో నియమితుడైనాడు. 1954లో ఇతనికి భారత ప్రభుత్వం పద్మభూషణ్ అవార్డును ఇచ్చి సత్కరించింది. ఇతడు భారత ఆర్మీ ఛీఫ్‌గా 1957 మే 7 నుండి బాధ్యతలను చేపట్టాడు.


title: కె.ఎస్.తిమ్మయ్య

text: ఇతడు 1957, మే 7న 6వ ఛీఫ్ ఆఫ్ ఆర్మీ స్టాఫ్‌గా బాధ్యతలను చేపట్టాడు. 1959లో అప్పటి కేంద్ర రక్షణ మంత్రి వి. కె. కృష్ణ మేనన్ తో ఏర్పడిన విభేదాల కారణంగా పదవికి రాజీనామా చేశాడు. కానీ ప్రధాన మంత్రి జవహర్ లాల్ నెహ్రూ అతని రాజీనామాను తిరస్కరించడంతో పదవిలో కొనసాగాడు. ఇతడు 35 ఏళ్ల మిలటరీ సర్వీసు పూర్తి చేసుకుని 1961 మే 7న పదవీ విరమణ చేశాడు.


title: కె.ఎస్.తిమ్మయ్య

text: భారత సైన్యం నుండి పదవీ విరమణ తరువాత ఐక్యరాజ్యసమితి ఇతని సేవలను మరోసారి ఉపయోగించ తలపెట్టి ఇతడిని సైప్రస్‌లో ఐక్యరాజ్యసమితి సేన(UNFICYP)లకు కమాండర్‌గా జూలై 1964లో నియమించింది. ఇతడు ఆ పదవిలో ఉన్న సమయంలోనే 1965, డిసెంబరు 17 న మరణించాడు. ఇతని పార్ధివ దేహాన్ని అంత్యక్రియలకోసం బెంగళూరుకు తరలించారు. ఇతని స్మృత్యర్థం బెంగళూరు, పూనే, సైప్రస్‌లోని లార్నకా నగరాలలో కొన్ని వీధులకు జనరల్ తిమ్మయ్య రోడ్ అని నామకరణం చేశారు. 1966లో రిపబ్లిక్ ఆఫ్ సైప్రస్ ఇతని స్మారక తపాలాబిళ్ళను విడుదల చేసి గౌరవించింది.బిషప్ కాటన్ బాయ్స్ స్కూలు పూర్వవిద్యార్థులు ఇతని స్మారకార్థం ప్రతి యేటా జనరల్ కె.ఎస్.తిమ్మయ్య స్మారకోపన్యాసాన్ని ఏర్పాటు చేస్తున్నారు.


title: నాయని వెంకటరంగారావు

text: నాయని వెంకటరంగారావు (1879 - 1958) నల్లగొండ జిల్లా మునగాల సంస్థాన రాజు, సాహిత్యకళా పోషకుడు.


title: నాయని వెంకటరంగారావు

text: వెంకటరంగారావు 1879 లో వరంగల్ జిల్లా తొర్రూరు లో జన్మించాడు. మునగాల సంస్థాన జమీందారిణి లచ్చమ్మారావు, దేశముఖు నాయని వెంకటరామయ్య దంపతులకు దత్తత వెళ్లాడు. బందరు లోని నోబుల్ కళాశాలలో మరియు మద్రాసు లో విద్యను అభ్యసించాడు.


title: నాయని వెంకటరంగారావు

text: వెంకటరంగారావు కుమారులు రామకృష్ణారెడ్డి, గోపాలకృష్ణారెడ్డి ఉన్న విద్యా పట్టభద్రులు. రెండవ కుమర్తె రాణి సరళాదేవి భర్త వనపర్తి సంస్థానాధీశులు రాజా కృష్ణదేవరాయలు, కుమారుడు రాజా రామేశ్వరరావు పార్లమెంట్ సభ్యులు. మొదటి అల్లుడు రాజగోపాలరెడ్డి, మూడవ అల్లుడు ఎస్.ఎమ్. రెడ్డి బారిస్టరు పట్టా పొందారు.


title: నాయని వెంకటరంగారావు

text: 1900లో వెంకటరంగారావు ఎస్టేట్ ను ఆధిపత్యంలోకి తీసుకున్నాడు. తన చిన్ననాటి స్నేహితుడైన కొమర్రాజు వెంకట లక్ష్మణరావుని దివానుగా నియమించుకొన్నాడు. కొమర్రాజు 1923 వరకు మునగాల దివాన్ గా పనిచేశాడు.


title: నాయని వెంకటరంగారావు

text: మునగాల సంస్థానానికి చెందిన గ్రామాలు ఆనాటి హైదరాబాద్ రాష్ట్రం లో, మరికొన్ని గ్రామాలు బ్రిటీషు ఇండియాలో ఉండేవి. వెంకటరంగారావుకు బ్రిటీషు పాలకులకు, ఇటు నిజాం పాలకులకు మధ్య దగ్గరి సంబంధాలు ఉండేవి. వెంకటరంగారావు కార్యకలాపాలకు ప్రధాన వేదిక హైదరాబాద్ నగరమే. హైదరాబాద్ లోని శ్రీకృష్ణదేవరాయ ఆంధ్రభాషా నిలయము పోషకులలో వెంకటరంగారావే మొదటివారు.


title: నాయని వెంకటరంగారావు

text: బందరులోని సరస్వతీగ్రంథమాలిక, కాకినాడలోని ఆంధ్రప్రచారిణీగ్రంథమాల, మద్రాసులోని ఆర్యభారతీగ్రంథమాల, రాజమహేంద్రవరంలోని ఆంధ్రేతిహాసపరిశోధక మండలి మొదలైన సంస్థలకు రాజపోషకులుగా ఉన్నారు. విజ్ఞాన చంద్రికా గ్రంథమండలిని స్థాపించాడు. గుంటూరు లోని శ్రీ శారదానికేతనము పాలకవర్గంలో వెంకటరంగారావు అధ్యక్షులుగా ఉన్నాడు. గుంటూరు బ్రాడీపేట దగ్గర పదివేల చదరపు గజాల (80వేల విలువగల) స్థలాన్ని ఈ శారదనికేతనానికి దానంగా ఇచ్చారు. ఆంధ్ర విశ్వకళాపరిషత్తు లో కొమఱ్ఱాజు వేంకటలక్ష్మణరావు స్మారకార్థం ఒక నిధిని కూడా ఏర్పాటుచేశాడు. బందరు జాతీయ కళాశాలకు రూ. 8వేలు విరాళంగా ఇచ్చాడు.


title: నాయని వెంకటరంగారావు

text: 1906లో బెంగాల్ విభజన వ్యతిరేకోద్యమంలో పాల్గొన్న సయమంలో ఈయనకు రవీంద్రనాథ్ టాగూర్ తో ప్రత్యక్ష సంబంధాలుండడంతోపాటు శాంతినికేతన్ కు ధన సహాయం కూడా చేశారు.


title: నాయని వెంకటరంగారావు

text: సంస్థలకు ధన సహాయం చేసిన వివరాలు:


title: నాయని వెంకటరంగారావు

text: ఆంధ్ర విశ్వకళాపరిషత్తు వారు వెంకటరంగారావుకు కళాప్రపూర్ణ బిరుదును ఇచ్చారు.


title: నాయని వెంకటరంగారావు

text: వెంకటరంగారావు 1958 లో మరణించారు.


title: సితార (నటి)

text: సితార ఒక ప్రముఖ దక్షిణ భారత సినీ నటి. పలు తమిళ, తెలుగు, మలయాళ, కన్నడ చిత్రాల్లో నటించింది. కేరళలో జన్మించిన ఈమె మొదట్లో ప్రముఖ దర్శకుడు కె. బాలచందర్ ద్వారా తమిళ చిత్రసీమలో ప్రవేశించి తరువాత అన్ని దక్షిణాది భాషల చిత్రాల్లో నటించింది. టెలివిజన్ సీరియళ్ళలో కూడా నటించింది.


title: సితార (నటి)

text: సితార కేరళ లోని కిలిమనూర్ లో పరమేశ్వరన్, వల్సల నాయర్ దంపతులకు జన్మించింది. తండ్రి విద్యుత్ శాఖలో ఇంజనీరు. తల్లి కూడా అదే శాఖలో అధికారి. ముగ్గురు సంతానంలో ఈమె పెద్దది. ఈమెకు ఇద్దరు తమ్ముళ్ళు ప్రతీష్, అభిలాష్. త్రివేండ్రంలోని వట్టప్పర లో లార్డ్స్ మౌంట్ స్కూల్లో చదువుకుంది. కిలిమనూర్ లోని శ్రీ శంకర విద్యాపీఠంలో డిగ్రీ పూర్తి చేశాడు. చదువుకుంటున్నప్పుడే మలయాళంలో కావేరి అనే సినిమాలో అవకాశం వచ్చింది.


title: సితార (నటి)

text: 2010 లో ఆమె వివాహం జరిగింది. ఆమె శాస్త్రీయ నృత్య కళాకారిణి కూడా.


title: శరత్ సక్సేనా

text: శరత్ సక్సేనా ఒక ప్రముఖ భారతీయ నటుడు. ఎక్కువగా హిందీ సినిమాల్లో నటించాడు. తెలుగు, తమిళ, మలయాళ భాషల్లో కొన్ని ప్రతినాయక, సహాయ పాత్రల్లో నటించాడు. కొన్ని టి. వి కార్యక్రమాల్లో కూడా నటించాడు.


title: శరత్ సక్సేనా

text: శరత్ 1950, ఆగస్టు 17 న మధ్య ప్రదేశ్ లోని సత్నా లో జన్మించాడు. భోపాల్ లోని "సెయింట్ జోసెఫ్ కాన్వెంట్ స్కూల్", జబల్పూర్ లోని "చర్చి బాయ్స్ సీనియర్ సెకండరీ హైస్కూల్లో" చదువుకున్నాడు. "జబల్పూర్ ఇంజనీరింగ్ కళాశాల" నుంచి "ఎలక్ట్రానిక్స్ అండ్ టెలి కమ్యూనికేషన్ ఇంజనీరింగ్" చదివిన తర్వాత సినిమా రంగంలోకి ప్రవేశించాలనుకున్నాడు. అలా 1972 లో ముంబైకి వచ్చాడు. మొదట్లో చిన్న చిన్న వేషాలతో మొదలుపెట్టి ప్రతినాయక, సహాయ పాత్రల్లోకి అడుగు పెట్టాడు.


title: శరత్ సక్సేనా

text: ఈయన భార్య పేరు శోభ. వీరికి వీర, విశాల్ అనే ఇద్దరు పిల్లలు. వీరిద్దరూ కూడా సినిమా పరిశ్రమలో అడుగు పెట్టాలనే ఆలోచనలో ఉన్నట్టు శరత్ వెల్లడించాడు.


title: ఇంట్లో శ్రీమతి వీధిలో కుమారి

text: ఇంట్లో శ్రీమతి వీధిలో కుమారి 2004 లో కె. వాసు దర్శకత్వంలో విడుదలైన సినిమా. శ్రీకాంత్, ప్రభుదేవా, ఆర్తి చాబ్రియా ఇందులో ప్రధాన పాత్రధారులు. ఇది 2003 లో ప్రియదర్శన్ దర్శకత్వంలో వచ్చిన హిందీ సినిమా "హంగామా" కు పునర్నిర్మాణం.ఆగస్టు 13, 2004 న విడుదలైన ఈ సినిమాకు మిశ్రమ స్పందనలు వచ్చాయి. ఈ సినిమా బాక్సాఫీసు వద్ద అంతగా విజయం సాధించలేదు. విడుదల తర్వాత కథానాయకుడు శ్రీకాంత్ మాట్లాడుతూ ఈ సినిమాను తాను కొన్ని ఎమోషనల్ కారణాల వల్ల ఒప్పుకున్నాననీ, అల్లు అరవింద్ కు ఉన్న పేరు కూడా ఒక కారణమని తెలియజేశాడు.


title: ఘంటాడి కృష్ణ

text: ఘంటాడి కృష్ణ ఒక తెలుగు సినీ సంగీత దర్శకుడు, మరియు గీత రచయిత మరియు గాయకుడు. 50 కి పైగా సినిమాలకు సంగీత దర్శకత్వం వహించాడు.


title: ప్రవాసీ భారతీయ సమ్మాన్

text: ప్రవాసీ భారతీయ సమ్మాన్, (ప్రవాస భారతీయ పురస్కారం) వివిధ రంగాల్లో ప్రశంసనీయమైన కృషి చేసిన ప్రవాస భారతీయులను సన్మానించేందుకు భారత ప్రభుత్వం నెలకొల్పిన పురస్కారాలు. ప్రవాస భారతీయుల దినోత్సవం నాడు భారత రాష్ట్రపతి ఈ పురస్కారాలను అందజేస్తారు.


title: ప్రవాసీ భారతీయ సమ్మాన్

text: భారత విదేశీ వ్యవహారాల శాఖ వెబ్‌సైటులో పురస్కార గ్రహీతల జాబితాను చూడవచ్చు.


title: రావిచెట్టు లక్ష్మీ నరసమ్మ

text: రావిచెట్టు లక్ష్మీ నరసమ్మ (1872 - అక్టోబర్ 24, 1918) మహిళాభ్యుదయానికీ, మాతృభాషలో విద్యాభివృధ్ధికీ, విజ్ఞానగ్రంథాల ప్రచురణకు తీవ్రంగా కృషి మహిళామణి. తెలంగాణ విద్యావ్యాప్తికి విశేష కృషి చేసిన రావిచెట్టు రంగారావు సతీమణి.


title: రావిచెట్టు లక్ష్మీ నరసమ్మ

text: లక్ష్మీ నరసమ్మ 1872లో ఖమ్మం జిల్లా మధిర ప్రాంతంలోని దెందుకూరులో జన్మించింది. తండ్రి ఊటుకూరి వెంకటప్పయ్య. ఈవిడకు 8వ ఏట 1890లో రావిచెట్టు రంగారావు తో వివాహం జరిగింది.


title: రావిచెట్టు లక్ష్మీ నరసమ్మ

text: 1897 సంవత్సరంలో రంగారావు కొందరు మరాఠీ మిత్రుల సహకారంతో చతుర్వేదములు, దశోపనిషత్తులు, అష్టాదశ పురాణములు, కావ్యాలు, నాటకాలు, ఇతర సంస్కృత గ్రంధాలతో కూడిన ‘శ్రీ శంకర భగవద్ పూజ్య పాద గీర్వాణ మంజూష’ యనే గ్రంథాలయాన్ని తమ ఇంటిలోనే నిర్వహించేవాడు. తొలుత కొంతకాలం తమ బంగళాలోనే నిర్వహించబడ్డ భాషానిలయానికి లక్ష్మీనరసమ్మ గారు తమ సేవలను అందించేది. లక్ష్మీ నరసమ్మ గారు శ్రీకృష్ణదేవరాయ ఆంధ్రభాషా నిలయముకి అవసరమైన ఇల్లు కొనడానికి 3,000 రూపాయలు విరాళమివ్వగా, ఆ డబ్బుతో ఇప్పుడు సుల్తాన్ బజార్ లో భాషా నిలయం భవనం ఉన్న చోటనే 1910లో ఒక పెంకుటిల్లు కొని, కొన్ని మార్పులు చేసి అందులో గ్రంథాలయం నెలకొల్పడం జరిగింది.


title: రావిచెట్టు లక్ష్మీ నరసమ్మ

text: గ్రంథాలయ భవనం కోసం రూ.3000 ఇవ్వడమే కాకుండా ఇంకనూ ఇవ్వగలనని లక్ష్మీనరసమ్మ హామీ ఇచ్చింది. కానీ, ఆ భవనం పూర్తికాకమునుపే ఆవిడ చనిపోయింది.


title: రావిచెట్టు లక్ష్మీ నరసమ్మ

text: లక్ష్మీనరసమ్మ 1918, అక్టోబర్ 24న మరణించింది.


title: ఆర్యభట్టీయం

text: ఆర్యభట్టీయం 5 వ శతాబ్దానికి చెందిన ప్రాచీన భారతీయ ఖగోళ శాస్త్రవేత్త ఆర్యభట్టు రాసిన ఒక పురాతన సంస్కృత గ్రంథం. ఆర్యభట్టు రాసిన ఈ ఒక గ్రంథం మాత్రమే ప్రస్తుతం అందుబాటులో ఉంది. ఈ పుస్తకం భూకేంద్రక సిద్ధాంతం ఆధారంగా రాయబడింది.


title: ఆర్యభట్టీయం

text: ఈ పుస్తకం దశగీతిక అనే శ్లోకంతో ప్రారంభమౌతుంది. ఈ శ్లోకం లో ఆర్యభట్టు హిందూ మతంలో అన్నింటికి మూలాధారమైన పరబ్రహ్మ స్వరూపాన్ని కీర్తించాడు. ఈ గ్రంథంలో నాలుగు అధ్యాయాలున్నాయి.


title: వి.ఆర్. విద్యార్థి

text:
వి.ఆర్. విద్యార్థి అసలు పేరు వేలూరి రాములు ఇతను కవి మరియు సైనికుడు.
వి.ఆర్. విద్యార్థి 1945 అక్టోబర్ 8న వరంగల్ జిల్లాలోని సంగెం మండలం గవిచర్ల గ్రామంలో జన్మించాడు. అసలు పేరు వేలూరి రాములు విద్యార్థి కాని సాహితి లోకానికి విఆర్ విద్యార్థిగా సుపరిచితులు.


title: వి.ఆర్. విద్యార్థి

text: వి.ఆర్. విద్యార్థి 1960లో సైన్యంలో చేరారు. 1965లో ఇండో-పాక్, 1971లో బంగ్లాదేశ్ యుద్ధాల్లో పాల్గొన్నారు. విద్యార్థి వాయుసేనలో పని చేస్తు 1978లో జిడ్డు కృష్ణమూర్తి ప్రభావంతో పూర్తిస్థాయి కవిత్వ సైనికుడిగా మారడానికి నిశ్చయించుకుని సైన్యంలో ఉద్యోగానికి రాజీనామా చేశాడు. సుమారు ఐదు దశాబ్దాలుగా సాహిత్య రంగంలో తనదైన ముద్ర వేసుకున్నాడు. ఆయన కవిత్వం ఉర్దూలో, ఇంగ్లీషులో మరియు హిందీలో ఆయన సాహిత్యం అనువాదమయ్యేవి.


title: వి.ఆర్. విద్యార్థి

text: మరెన్నో కవితలు ఆయన కలం నుండి జాలువారాయి. ఈ విధంగా 300 కవితలకుపైగా విద్యార్థి కలం నుండి వెలువడి ఆయనలోని రచనా పిపాసను చాటాయి.


title: వి.ఆర్. విద్యార్థి

text: పొట్టి శ్రీరాములు విశ్వవిద్యాలయ కీర్తి పురస్కార గ్రహీత..


title: శ్రీ గంగా అన్నపూర్ణ సమేత శ్రీ కాశీ విశ్వేశ్వర స్వామి దేవాలయం. (పొనుగుపాడు)

text: శ్రీ గంగా అన్నపూర్ణసమేత శ్రీ కాశీ విశ్వేశ్వరస్వామి దేవాలయం ఆంధ్రప్రదేశ్ రాష్ట్రంలోని గుంటూరు జిల్లా, ఫిరంగిపురం మండలం, పొనుగుపాడు గ్రామంలో నెలకొన్న శైవాలయం. ఈ ఆలయానికి "జంపనోరి గుడి" అనే మరో పేరు వాడుకలో ఉంది.


text: పొనుగుపాడు గ్రామంలో పూర్వం జంపని వంశానికి చెందిన పెద్దయ్య, కోటమ్మ అనేదంపతుల ఉండేవారు. ఆ దంపతులకు ఒక కుమార్డు వెంకటేశం, కుమార్తె వెంకటరమణమ్మ. కోటమ్మ ఇదే గ్రామానికి చెందిన వంకాయలపాటి వారి వంశానికి చెందిన వెంకట్రాయుడు తోబుట్టువు. వెంకట్రాయుడు జంపనివారి ఆడపడుచు మహాలక్ష్మమ్మను మొదటి భార్యగా వివాహమాడాడు. ఇదే గ్రామానికి చెందిన మానుకొండవారి ఆడపడుచు రుక్మిణమ్మను రెండవ భార్యగా వివాహమాడాడు. రెండవ భార్య మహలక్ష్మమ్మ ద్వితీయ సంతానంగా జన్మించిన రామలక్ష్మమ్మ వివాహం వెంకట్రాయుడు అక్క కోటమ్మ కుమారుడు వెంకటేశంతో జరిగింది.


text: అయితే ఈ దంపతులకు సంతతి లేదు. అప్పట్లో జంపని, వంకాయలపాటి రెండు కుటుంబాలు ఉమ్మడి కుటుంబంగా ఉండేవి. ఈ రెండు కుటుంబాలకు ఉమ్మడిగా గ్రామంలో మరియు పలుచోట్ల మూడొందల ఎకరాలకు పైగా భూమి ఉండేది. రామలక్ష్మమ్మకు సంతానం లేనందున ఆమె ఆస్థిపాస్థులకు వారసుడుగా తన తరుపున తిక్కిరెడ్డిపాలెం గ్రామానికి చెందిన ఆడబిడ్డ కుమారుడు మర్రి రామలింగయ్యకు తిరిగి తన స్వంత చెల్లెలు ఆదెమ్మ (ఈ గ్రామానికి చెందిన చెందిన కొరిటాల శేషయ్య భార్య) ప్రథమ కుమార్తె రత్తమ్మతో వివాహం జరిపించి ఆ దంపతులను పొనుగుపాడు గ్రామంలో తన ఇంటికి తీసుకు వచ్చింది.


text: వంకాయలపాటి వెంకట్రాయుడు, మహాలక్ష్మమ్మ (మొదటి భార్య) దంపతుల నాలుగవ సంతతిగా జన్మించిన కుమార్డు వెంకయ్య ఇదే గ్రామానికి చెందిన మాచవరపు వంశానికి చెందిన ఆడపడుచు మహాలక్ష్మమ్మను వివాహమాడాడు.ఈ దంపతులకు ఒక్కతే కుమార్తె బొజ్జమ్మ.వెంకయ్య పెద్ద సోదరి ఆదెమ్మ, రాయంకుల బుచ్చయ్య దంపతుల ప్రథమ కుమార్డు రాయంకుల తాతయ్యతో బొజ్జమ్మ వివాహం జరిపించి,వంకాయలపాటి,జంపని ఉమ్మడి కుటుంబంలోని అప్పటి వారసులు మైనర్లు అయినందున జంపని, వంకాయలపాటి ఉమ్మడి ఆస్థిపాస్థులు పరిరక్షణకు, తన ఆస్ధులకు వారసుడుగా పలుదేవర్లపాడు నుండి రాయంకుల తాతయ్య,బొజ్జమ్మ దంపతులిద్దరిని పొనుగుపాడు తీసుకు వచ్చారు.


text: జంపనివారి ఆస్థులకు మర్రి, వంకాయలపాటి, రాయంకుల వంశాలకు చెందిన వంశస్థులు వారసులుగా వచ్చినందున ఈ మూడు కుటుంబాల వారసులను "జంపనివారు" అని పిలుస్తారు.జంపని ఆస్థులకు వారసులుగా వచ్చిన మర్రి, రాయంకుల, వంకాయలపాటి వంశస్థులు మరియు జంపని కుటుంబానికి చెందిన రామలక్ష్మమ్మ ఈ దేవాలయానికి శంకుస్థాపన చేసి నిర్మించినందున "జంపనివారి గుడి" అని వాడుకలోకి వచ్చింది.


text: దేవాలయం అసలు పేరు శ్రీ గంగా అన్నపూర్ణ సమేత శ్రీ కాశీ విశ్వేశ్వరస్వామి దేవస్థానం.ఇప్పటి వారు వాడుకలో శివాలయం అని చెప్పుకుంటుంటారు. దేవాలయంలో ప్రతిష్ఠించిన సాలగ్రామం (శివలింగం) వారణాసి (కాశీ) నుండి తీసుకు వచ్చి ప్రతిష్ఠించారు. అప్పటినుండి "శ్రీ గంగా అన్నపూర్ణ సమేత శ్రీ కాశీ విశ్వేశ్వర స్వామి దేవస్థానం" గా ఆలయ ఉత్సవ కార్యక్రమాలలో వ్యవహరిస్తారు. పూర్వకాలంలో విగ్రహాలు తీసుకు రావటానికి అందరూ తొందరగా సుముఖత చూపించరు. ఆలయంలో ప్రతిష్ఠించిన సాలగ్రామంను వారణాసి నుండి జంపని వారసులలో ఒకరైన వంకాయలపాటి వెంకయ్య కాలినడకన వ్యయప్రయాసల కోర్చి నేరుగా తీసుకు వచ్చారు. ఆ కార్యక్రమం జంపని వారసులలో ఒకరైన రాయంకుల తాతయ్య నేతృత్వంలో తదితర వంకాయలపాటి,మర్రి వారసులు కుటుంబ సభ్యులు పాలు పంచుకున్నారు.


text: జంపని వారసులు ఉమ్మడి కుటుంబంగా ఉన్నప్పుడు 1913వ సంవత్సరంలో గ్రామంలోని డి.నెం.516ఎ లో ఒక ఎకరం విస్తీర్ణం నందు వంకాయలపాటి వెంకట్రాయుడు, రుక్మిణమ్మ (రెండవ భార్య) దంపతుల కుమారుడు రామయ్య దేవస్థానం నిర్మాణానికి శంకుస్థాపన చేసాడు.ఆయన శంకుస్థాపన కార్యక్రమం అయిన తరువాత వారసులతో నేను ఎక్కువ కాలం జీవించననే అభిప్రాయంతో, తలపెట్టిన ఈ కార్యక్రమం ఆగకుండా పూర్తి చేయాలని తన మనసులో దాగి ఉన్న మాటను వారసులు, గ్రామస్థులతో వెలిబుచ్చాడు.ఆయన వెలిబుచ్చిన అభిప్రాయం ప్రకారం కొద్దికాలానికి రామయ్య స్వర్గస్థులయ్యారు.ఆశంకుస్థాపన కార్యక్రమంలో రామయ్య తోబుట్టువు జంపనివారసులలో చివరి వ్యక్తి రామలక్ష్మమ్మ, జంపని వారసులైన రాయంకుల,వంకాయలపాటి, మర్రి కుటుంబ సభ్యులు పాల్గొన్నారు. ఆ తరువాత దేవాలయ నిర్మాణ కార్యక్రమం రాయంకుల తాతయ్య, వంకాయలపాటి పెద్దయ్య, వెంకయ్య, మర్రి రామలింగయ్య పర్వేక్షణలో రామలక్ష్మమ్మ, మాధవరాయుడు, రత్తయ్య, కోట్లింగంల సహకారంతో 1917 ఫిబ్రవరి నాటికి దేవాలయ నిర్మాణం పూర్తి అయింది.


text: 1917 వ సంవత్సరం (నలనామ సంవత్సరం) ఫిబ్రవరి మాసంలో ఆలయంలో సాలగ్రామంలు (విగ్రహాలు) ప్రతిష్ఠించారు.ఆలయానికి అభిముఖంగా ఆదేరోజు ధ్వజస్తంభం కూడ ప్రతిష్ఠించబడింది. శ్రీ కాశీ విశ్వేశ్వరస్వామి వారి విగ్రహంతో పాటు ఆలయంలో శ్రీమాతా అన్నపూర్ణాదేవి అమ్మ వారి విగ్రహం, విఘ్నేశ్వరుడు, నంది, ఆంజనేయస్వామి విగ్రహలు ప్రతిష్ఠించారు.


text: ముందు చూపుతో ఎప్పటికైనా రాజగోపురం నిర్మాణం పూర్తి చేయాలనే ఉద్దేశ్యంతో దేవాలయ నిర్మాణంతోపాటు 22 అ.ల పొడవు,18.అ.ల వెడల్పుతో మొదట రాతి దిమ్మె కట్టుబడి నిర్మించబడింది. అటు పిమ్మట ఐదు అంతస్తులుతో ఎనభైఐదు అడుగుల ఎత్తు కలిగిన రాజగోపురం నిర్మాణం 1937 సంవత్సరంలో మొదలుపెట్టి 1939 సంవత్సరం నాటికి పూర్తి చేయబడింది.గుంటూరు జిల్లాలో మంగళగిరి ఆలయ రాజగోపురం తరువాత ఈ ఆలయరాజగోపురం రెండవదిగా చెప్పుకోవచ్చు.


text:
ఆలయం ముఖద్వారానికి,రాజగోపురానికి ఎదురుగా బయట సుమారు 50 అడుగుల ఎత్తుతో స్థాపించిన కీర్తిధ్వజం ఏకశిలతో తయారు చేయబడింది.ఈ కీర్తి ధ్వజాన్ని చాలా వ్యయప్రయాసలతో పొనుగుపాడు గ్రామానికి సుమారు 50 కి.మీ.దూరంపైబడిన పిడుగురాళ్ళ మండలం, పిన్నెల్లి  గ్రామం నుండి తీసుకు వచ్చారు.గ్రామస్థుల సహకారంతో ఇరువై జతల ఎద్దులుతో, ఆరు జతల చక్రాల బండిపై, పన్నెండు రోజులకు గ్రామానికి తీసుకు వచ్చారు.కీర్తి స్తంభం చేర్చే సమయంలో అనుకోకుండా పిన్నెల్లి గ్రామంలో ఒక ఇల్లు అడ్డం వచ్చి బండి తిరగటానికి కుదరలేదు.ఆ ఇంటి యజమానిని ఆ గ్రామ పెద్దలుతో ఒప్పించి అప్పటికప్పుడు నష్టపరిహారంగా కొంత డబ్బు ముట్టజెప్పి ఇంటిని కూలగొట్టి తీసుకువచ్చారు.కీర్తిధ్వజాన్ని, జీవధ్వజం,శక్తిధ్వజం అను పేర్లుతోకూడా అంటారు.
యజ్ఞశాల: దేవస్థానం నిర్మాణంతో పాటు ఆవరణలో లోగడ ఆగ్నేయాన నిర్మించిన యజ్ఞశాల శిథిలమయింది. జంపని వారసులలో ఒకరైన వంకాయలపాటి బలరామకృష్ణయ్యచే 1994వ సం.ములో తిరిగి నిర్మింబడింది.


text: నవగ్రహాలు మండపం: జంపని వారసులలో రాయంకుల వంశానికి చెందిన తాతయ్య కుమార్తె డాక్టరు ఆరె లక్ష్మీప్రసన్న, శ్రీనివాసరావు దంపతులచే ఆలయ ఆవరణలో ప్రధాన గర్బగుడికి  ఉత్తరపు వైపు నవగ్రహా మండపం నిర్మించబడింది.కొంతమంది దాతలు సహకారంతో నహగ్రహ విగ్రహాలు, కాలబైరవస్వామి,నందీశ్వరుడు,నాగేంధ్రస్వామి విగ్రహాలు మరి కొంతమంది దాతలు అందించిన ఆర్ధిక సహాయంతో అదే సంవత్సరంలో ప్రతిష్ఠంచబడినవి.


text: 1917వ సంవత్సరం మార్చి (నలనామ సంవత్సరం) 8 వ తేది గురువారం తెల్లవారు జామున (తెల్లవారితే పౌర్ణమి రోజు) మొదటి కళ్యాణం జరిగింది.అప్పటి నుండి ఇప్పటివరకు (2017 వరకు) నూటొక్క కళ్యాణంలు జరిగినవి.102 వ కళ్యాణం తిరిగి 2018 మార్చి 1వ తేదీన జరుగబోతుంది.వంకాయలపాటి, రాయంకుల,మర్రి కుటుంబాలకు చెందిన వారసులు మాత్రమే కూర్చునే సంప్రదాయం స్వామివారి మొదటి కళ్యాణం నుండి ఇప్పటి వరకు పరంపరంగా జరుగుతుంది.ప్రతి సంవత్సరం స్వామి వారి కళ్యాణం వైభవంగా జరిగిన తరువాత గ్రామంలో స్వామి వారి ఊరేగింపు ఉత్సవం జరుగుతుంది.


text: ప్రవచనాలు:పూర్వం స్వామివారి కళ్యాణమహోత్సవంల సందర్భంగా జరిగిన కార్యక్రమాలకు ప్రముఖులు జంధ్యాల పాపయ్య శాస్రి, జమ్ములమడక మాధవరామశర్మ, మైలవరపు శ్రీనివాసరావు, యల్లాప్రగడ శ్రీరంగారావు, ప్రసాదరాయ కులపతి,యేలూరిపాటి అనంతరామయ్య, కామరాజ్ అనిల్ కుమార్ మొదలగు ప్రముఖులు అద్యాత్మిక ప్రసంగాలు చేసారు.


text: హరికథాగానం: హరికథాగానంలో ప్రముఖులైన కూచిబొట్ల కోటేశ్వరరావు, బుర్రా శివరామకృష్ణ, దూళిపాళ్ళ శివరామకృష్ణయ్య, ములుకుట్ల సదాశివశాస్త్రి,రాజశేఖరుని లక్ష్మీపతి, కాజన విశ్వరూపాచారి మొదలగువారు స్వామివారి కళ్యాణ వార్షికోత్సవంలకు హరికథాగానం భక్తులకు కనువిందు చేసారు.


text: మేజువాణి: స్వామివారి కళ్యాణ వార్షికోత్సవాలకు గతంలో గుడివాడకు చెందిన కనకం బృందం (కళావంతులు) చే మేజువాణి కార్యక్రమాలు జరిగాయి.


text: జంపని వారసులు ఉమ్మడి ఆస్థిని 1918లో భాగ పంపిణీలు చేసుకునే సమయంలో ఆరు భాగాలుగా విభజించి, వంకాయలపాటి కుటుంబ సభ్యులు మూడు భాగాలు, మర్రి, రాయంకుల కుటుంబ సభ్యులు చెరొక భాగం తీసుకున్నారు.ఆరవ భాగం ఆస్థిని దేవాలయ నిర్వహణకు తీసారు.


text: గుంటూరు జిల్లా,కాకుమాను గ్రామానికి చెందిన కాకుమాను శేషయ్య ఆలయ మొదటి పూజారిగా నియమించబడ్డారు.ఆ తరువాత అప్పటినుండి ప్రస్తుతం ఇప్పటివరకు శేషయ్య వారసులుకు చెందిన మనవడు కళాధరశర్మ,కుమారుడు ఆంజనేయులు అలాగే రెండవ కుమారుడు సోమసుందరరావు ఆధ్వర్యంలో మనవళ్లు కృష్ణచైతన్యశర్మ,సాయికృష్ణశర్మ వంతులు వారిగా చెరొక సంవత్సరం పూజాది కార్యక్రమాలు చేయుచున్నారు.


text: దేవాలయానికి అనుబంధంగా  దేవస్థానం వెలుపల ఉత్తరపు వైపు సత్రం ఆలయం నిర్మాణం తరువాత నిర్మించారు. సత్రం కొంత భాగంలో మొదటి పూజారి కాకుమాను శేషయ్యకు నివాస వసతి గృహంగా కేటాయించగా,కొంత భాగంలో జంపని వాలసులలో ఒకరైన రాయంకుల తాతయ్య పాఠశాలను స్థాపించి స్వంతగా నడిపారు.పడిపోయేస్థితికి చేరినందున పడగొట్టి ఆస్ధలం కొంత భాగంలో  ప్రస్తుత పూజారులకు పక్కా నివాస గృహాలు రెండు నిర్మించబడ్టాయి.కళాధరశర్మకు నిర్మించిన వసతి గృహం రాయంకుల శేషతల్పశాయి విరాళంగా అందించిన ఐదు లక్షల రుపాయలకు తోడు మరి కొంత మంది దాతల ఇచ్చిన సొమ్ముతో నిర్మించబడింది. రెండవ నివాసగృహం ఆలయం తరుపున పాలకవర్గం వారిచే నిర్మించబడింది. మిగిలిన స్ధలాన్ని గ్రామంలో జరిగే సాంస్ర్కతిక కార్యక్రమాలు జరుపుకునేందుకు వీలుగా “శ్రీ కాశీ విశ్వేశ్వరస్వామి ఓపెన్ ఎయిర్ ధియేటరు”గా ఉపయోగించుకునేలాగున మార్చారు.


text: శతజయంతి ఉత్సవాలు ది.19-03-2016న ఉదయం గోపూజ,యాగశాల ప్రవేశం,గణపతిపూజ, అంకురారోపణ, ధ్వజారోహణ,అగ్ని మధనం,అగ్ని ప్రతిష్టాపన, హోమములు, ఇతర ప్రత్యేక పూజలతో మొదలయి, ది.26-03-2016 వరకు అత్యంత ఘనంగా నిర్వహించబడ్డాయి.


text: ఆలయపూజారి ఆంజనేయులు పర్వేక్షణలో, గరుకుల బ్రహ్మ కారంచేటి దక్షిణామూర్తి ఆద్వర్యంలో ఇరవైఐదు మందితో కూడిన వేదపండిత బృందం సప్తాహ్నిక దీక్షతో శాస్త్రబద్దంగా జరిపారు.ఎనిమిది రోజులు జరిగిన మహాయజ్ఞ, యాగాది కార్యక్రమాలకు యాగ కర్తలుగా రాయంకుల కుటుంబానికి చెందిన శ్యామసుందరరావు,ఆదిలక్ష్మి దంపతులు రక్షాబంధనం, దీక్షాస్వీకరణతో పాల్గొన్నారు.


text: బ్రహ్మోత్సవాలలో భాగంగా ఆఎనిమిది రోజులు నిత్యం గణపతిపూజ, నిత్యార్చన, గోపూజ, బిందెతీర్థం, రుద్రాభిషేకం, బలిహరణ, చండీశప్త శత పారాయణ, తదితర పూజలు జరిగాయి.


text: ప్రతి రోజు ఆలయంలో ఉదయం గం.07.00ల నుండి గం.10.00ల వరకు స్వామివారికి అభిషేకంలు,ప్రత్యేక పూజలు జరుగుతాయి.సాయంత్రం గం.05.00ల నుండి గం.07.00ల వరకు ప్రత్యేక పూజలు జరుగుతాయి.కార్తీక పౌర్ణమి రోజు విశేష భక్తులు ప్రత్యేక పూజలు చేసి దీపాలు వెలిగిస్తారు.


text:
వీరభద్రుడు శివుని ప్రమద గణాలకు అధిపతి.అలాంటి వీరభద్రుడు ఈ అలయంలో ప్రత్యేకంగా కొలువై ఉన్నాడు.ఇతర జిల్లాల నుండి ఇక్కడికి వచ్చి వారి నమ్మకాలనుబట్టి వీరభద్రుడుకు ప్రత్యేక పూజలు చేయించుకుంటారు.
ఇది గుంటూరు నుండి నరసరావుపేటవైపు పోవు రోడ్డు రవాణా సంస్థ బస్సులలో 30 కి.మీ. ప్రయాణించి మెరికపూడి గ్రామం దాటిన తరువాత పొనుగుపాడు కాలువకట్ట స్టేజి వద్ద దిగి, సమీప పట్టణమైన నరసరావుపేట నుండి వచ్చు ఆటోలలో, రోడ్డు రవాణా సంస్థ బస్సులలో ఈ గ్రామానికి చేరుకొనవచ్చు.


title: సదానంద్ శారద

text:
సదానంద్ శారద అసలు పేరు పాకాల సదానంద్ (1952). తన శ్రీమతి పేరు శారదను పేరు చివరన చేర్చుకున్నాడు.
సదానంద్ శారద 1952 వరంగల్ లో జన్మించాడు. ఇతడు వాణిజ్యశాస్త్రంలో స్నాతకోత్తర పట్టాను పొందాడు.


title: సదానంద్ శారద

text:
ఇతని రచనలు ఆంధ్రప్రభ, ఆంధ్రభూమి, విపుల, యువ, ఉదయం, మందాకిని, ఆంధ్రజ్యోతి, మయూరి, విశాలాంధ్ర, జ్యోతి, కథ, నవ్య, వార్త, ఇండియాటుడే, అభ్యుదయ, పుస్తకం, ఈనాడు, ఆదివారం, రచన, పుస్తకప్రపంచం తదితర పత్రికలలో ప్రచురింపబడ్డాయి.
ఈయన 150పైగా కథలు రచించాడు. వాటిలో కొన్ని:


title: రాసలీల

text: రాసలీల ఒక విధమైన జానపపద నాటకము. ఇందు ప్రజాభిరుచి వ్యక్తమగుచున్నది.ఇది అభినయానుకూలము. ఇవి నేడు శృంగార లీలకు ఆలవాలమైనది.గుజరాత్ లోని వ్రజ ప్రాంతము దీనికి కేంద్రము.ద్వాపరయుగములోని శ్రీ కృష్ణుడు అవతరించినదాది రాసలీల లున్నవని పరంపరానుగత విశ్వాసము. అటుపై జానపదులందీ కృష్ణలీలలు అభినవరూపము ఆశ్రయించినవి.దానలీల, మానలీల, మాఖనచోరి (వెన్నదొంగతనము) ఆది అభినయనములు, సూరదాసు మొదలగు కవుల పదములనాధారముగా గాని, ఈ లీలలు రూపొందినవి.15,16 వ శతాబ్దము లందీ పద్ధతి వ్రజ ప్రాంతమున విలసిల్లి యున్నది. నందదాసు, వ్రజవాసీదాసు, ధ్రువదాసు మొదలగు భక్తులు రాసో రచనలను గావించి రాస వికాసమునకు తోడ్పడిరి.నేటి రాసలీలందు కథోస కథన పద్ధతి, గీతబద్దశైలి, సంగీతము జోడింపబడినవి. వ్రజవాసీదాస కృత వ్రజ విలాసము నారాయణస్వామి విరచిత వ్రజ విహారము రాస రసికజన పారాయణ గ్రంథములు.వీటినే కొందరు రహస్యలీలలని కూడా అంటారు.


title: రాసలీల

text: హిందీ నాటక వికాసమునకు రాసలీల లెంతో తోడ్పడినవి అని పలువురు గ్రంథకారుల అభిప్రాయము. దీనికి కారణము ఈనాటకములు ఛంధోబద్ధమై; గేయరూపమున ఉండుటయే.ఇందు గద్యము ఉపేక్షింపబడింది. పాత్రలు ప్రారంభము నుండి చివరివరకు వేదికపై నుందురు. ప్రవేశ నిష్క్రమణలు సూచించబడవు. ఇవి నృత్యగీత ప్రధానములు. మంగళాచరణము, ప్రశస్తిపాఠము, స్వాంగు నాట్యము వలే నుండును.రచనా ప్రయోజనము చివర తెలుపబడును. రాసో గ్రంథములను బట్టి హిందీ నాటకారంభము 13వశతాబ్దమున నుండి ప్రారంభమైనదని తెలియుచున్నది. రాస పరంపరయే హిందీ సాహిత్యమున వందలయేండ్లు సాగినది.రాసలీలలొక శాస్త్రనాట్య పద్ధతులకు మహా సేతువు.రాసలీల ప్రచలితార్ధము, ప్రకారము కృష్ణచరిత్రకు సంబందిచినవి.నృత్యాభినయమునకు అనవగు వివిధలీల లిందు పొందువరుచబడినవి. ఇందు సంగీతమునకు ప్రధాన స్థానమున్నది. కాని, సంవాద అంశరూపమున విలుసిల్లుచుండును.అందువలన రాసలీల కతిపయ నాటక తత్వములను పుంజుకొని, జానపద నాట్యకళా రూపమున వేదిక నెక్కిన నాట్యకళాదేవి.


title: రాసలీల

text: రాసలీలలు రసప్రదానములు. రస సమూహమే రాసము. మహారాసమునందు కృష్ణుని అనేక రూపములను కల్పింపబడెను.ఇద్దరు గోపికలనడుమ ఒక్కొక్క కృష్ణుడు ఉండును. ఇది ఒక రసవత్తర ఘట్టము.రాసములందు నృత్యము, అభినయము, సంగీతము ద్వారా రససృష్టి యేర్పడును. కృష్ణుడు గోపికలతో మండలాకార నృత్యమొనరించును.ఇదియే రాసము. నృత్యము చేయునపుడు బిగ్గరగా అరుచుచుందురు.ఈ అరుపులు జానపదనృత్యములందు సహజముగా వినుదుము. రాస శబ్దము దేశీయ శబ్దము.తదుపరి సంస్కృత శబ్దమైనది.రాసమను జానపదనృత్యము నాట్యభేధముగా స్వీకరించబడి సంస్కృత నాట్యశాస్త్రములందు చేరినది. రాసో, రాసక ప్రయోగము లీనాటకీ రాజస్థానులో ఉన్నాయి.రాసక్రీడలు గోపికలకు సంబంధించినవి. ఇది గొల్లలందు ప్రచలితమైన నృత్యము కావచ్చును.


title: రాసలీల

text: రాస-రాసో శబ్దములకు పరస్పర సంబంధము ఉంది. రస ప్రధాన రచన రాసో అనియు, రాజస్థాన ప్రాంతమున వర్ణనాత్మక గ్రంథములను రాసో అంటారు.ప్రాచీన జైన కృతులందు రాస శబ్దము ప్రయోగించబడింది.కానీ, రాసో రబ్దము ప్రయోగించబడలేదు.17వ శతాబ్దమున, 18వ శతాబ్దమున రచించబడిన కొన్ని వినోద పూర్ణక రచనలయదు రాస-రాసో శబ్దములు కనపడుచున్నవి.


title: రాసలీల

text: రాసము గీతనృత్యపరకము.రాస కావ్యధారకు చెందినది.రాసో ఛందో వైవిధ్యపరకము. అపభ్రంశ సాహిత్యమునందు రాసాబంధ సాహిత్యము ఉంది. రాసా ఛందస్సులో వ్రాయబడుటచే దీనికి రాసాబంధ మని పేరు వచ్చింది.


title: రాసలీల

text: రాసలీలలు లోకనృత్యములు. ఇవి లోకగీతముల రూపమున వెలువడి 2 పాయలుగా చీలినవి. మొదటిపాయ నృత్యగానము కొరకు ఉద్దేశించబడింది. రెండవది చదువుటకు, అభినయనమునకు అనుకులముగా ఉంది. మొదటికోవకు చెందినవి రాగ్రంధములు. జైనమత ప్రభావము వలన దీని రుపము కొంతమారినది. రెండవకోవకు చెందినవి రాసో కావ్యములు.ఇవి గేయానుకూలములు.ఇవియు చరిత్ర కావ్యములవలె రూపొందినవి.రాజచరిత్రను గానము చేయుటకు ఇవి ఉద్దేశించబడినవి.15,16,17 వ శతాబ్దములందు కొన్ని రాసగ్రంధములు చరిత్రనాధారముగా, కొన్ని మతవిషయములనాధారముగా, కొన్ని స్వతంత్ర కథావస్తువుల నాధారముగా కొన్ని వ్రాయబడినవి.


title: రాసలీల

text: జనస్రుతిని అనిసరించి రాసలీలలు మణిపురి నృత్యమున కాధారమని అంటారు. ఒకనాడు శివుడు రాసలీలలును ఏర్పాటుచేసాడు. అప్పుడు పార్వతి నృత్యము, చిరుగజ్జెల ధ్వనిని వినెను. రాసలీలలు చూడవలెనని ఉన్నదని పార్వతి శివుని కోరినది.శ్రీ కృష్ణుడు దీనికి మొదట ఒప్పుకొనలేదు. ఒక రహస్య స్థానమున దీని ఏర్పాటు చేయుటకు శ్రీకృష్ణుడొప్పుకొనెను. దేవతలను, గంధర్వులను, అప్సరసలను రాసలీలలను పిలిచిరి.నంది మృదంగమును, బ్రహ్మ శంఖమును, ఇంద్రుడు వేణువును తీసుకొని వచ్చిరి.నాగరాజు కృపవలన స్థల మాలోక పూర్ణమాయెను.గంధర్వులు సంగీతమును ఆరంభించిరి. రాసలీల ప్రారంభమాయెను.7 దినములు, 7 రాత్రులీ ఉత్సవము జరిగింది. మణిపురీ నృత్యమునకు ఇదే ఆధారము.


title: రాసలీల

text: భాగవతములో మరియొక కథ పేర్కొన బడెను, రాధకు అహంకారము, అభిమానమావరించెను. ప్రధాననాయకుడు శ్రీకృష్ణుడు అంతర్ధానమయెను.మరల వారిని స్మరించుచు, వారిలీల లాడుట మొదలిడిరి. శ్రీకృష్ణుడు పునర్దర్శనము లభించెను. వియోగ శృంగారము రాసలీలలకు ఆధారమైని ఈకథ తెలుపుచున్నది.


title: రాసలీల

text: కాళీయమర్దన మొనరించిన తరువాత శ్రీ కృష్ణుడు బృందావన వాసులతో నృత్యము చేసెను.అందులో నొకటి రాస లీల.మహాప్రభు వల్లభాచార్యుడు భాగవతపురాణము లోని రాసలీలను వివరించెను. అందు రాసలీలలందు రాధా కృష్ణులే కాకా బృందావన వాసులందరూ పాల్గొనిరి. ఇది మండలాకార నృత్యము.భాగవత పరంపారనుగత రాసలీలలు శరత్ పౌర్ణిమకు చేయుదురు. గీతగోవింద పరంపారునుగుణ రాసలీలలను వసంత ఋతువులో వాడుదురు. సూరదాసు సమయమునకీ రెండు పద్ధతులు జరుపుకొనినట్లు తెలియుచున్నది.


title: రాసలీల

text: జైనమత ప్రభావము వలన రాసలీలలలో కొన్ని మార్పులు జరిగినవి. (1) నృత్యగానతత్వము నెమ్మదిగా మాసిపోనారంభించింది.జైన మందిరములలో భైరవరాసము, తాలరాసము నిషేధించబడినవి. (2) ధార్మిక నాటకములలో వలె అభినయము వస్తువాయెను. బలబద్రుడు, చక్రవర్తి జినుడు మొదలగువారి గుణ గణములిందు పొందుపరుచబడినవి.


title: రాసలీల

text: ధార్మిక గ్రంథములందు రాసశబ్దము దార్సనిక భావ విలసితమై బ్రహ్మము యొక్క పూర్ణస్వరూప సన్నద్దమై రహస్య ప్రక్రియ రూపమును దాల్చింది. ఈ లీలా శబ్దము దార్సనిక శబ్దజాలమునందు ప్రవేశించింది.


title: రాసలీల

text: 14వ శతాబ్దము తరువాతి వైష్ణవాచార్యులు రాసలీలలకు మహత్వపూర్ణ స్థానమిచ్చుటకు లీలలను జోడించిరి.జైనరాస గ్రంథములు ధార్మిగ్రంధములు. ఇవి వీర రస ప్రధానములు కావు. ధార్మిక వైష్ణవము ఇందుకు తోడ్పడినది. వల్లభాచార్యుడు శృంగార క్రీడలను రాసలీలలలో చేర్చలేదు. స్వామి హరిదాసు, హితహరివంశరాయ (1559) ఘమండేదేవ, నారాయణభట్ట మొదలగువారు వల్లభాచార్యునకు తోడ్పడిరి.


title: కె.ఎ.నీలకంఠ శాస్త్రి

text: కల్లిడైకురిచి అయ్య నీలకంఠ శాస్త్రి (12 ఆగష్టు 1892 – 15 జూన్ 1975) దక్షిణ భారతదేశపు చరిత్రను వ్రాసిన ప్రముఖ భారతీయ చరిత్రకారుడు. ఇతని అనేక గ్రంథాలు చరిత్రకు సంబంధించిన ప్రామాణికమైన ఆధార గ్రంథాలుగా రూపుదిద్దుకున్నాయి. ఇతని పాండిత్యానికి గుర్తింపుగా భారత ప్రభుత్వం మూడవ అత్యున్నత పురస్కారం పద్మభూషణ్ ప్రదానం చేసింది.


title: కె.ఎ.నీలకంఠ శాస్త్రి

text: ఇతడు తమిళనాడు రాష్ట్రం, తిరునల్వేలి సమీపంలోని కల్లిడైకురిచి అనే గ్రామంలో 1892, ఆగష్టు 12న ఒక పేద బ్రాహ్మణ కుటుంబంలో జన్మించాడు. ఇతడు తిరునల్వేలిలోని ఎం.డి.టి. హిందూ కాలేజీలో ఎఫ్.ఎ. చదివాడు. కళాశాల విద్య మద్రాస్ క్రిస్టియన్ కాలేజిలో పూర్తి చేశాడు. ఇతడు మద్రాసు ప్రెసిడెన్సీలో ఎం.ఎ. ప్రథముడిగా ఉత్తీర్ణుడైనాడు. మద్రాసులోని హిందూ కాలేజీలో 1913 నుండి 1918 వరకు ఉపన్యాసకుడిగా పనిచేశాడు.ఇతడు చరిత్ర ఆచార్యుడిగా బెనారస్ హిందూ విశ్వవిద్యాలయంలో 1918-1920ల మధ్య పనిచేశాడు. అటుపిమ్మట అన్నామలై విశ్వవిద్యాలయంలో కొత్తగా ఏర్పాటయిన ఆర్ట్స్ కాలేజీకి ప్రిన్సిపాల్‌గా నియమితుడైనాడు. 1929లో ఇతడు తిరుచ్చి హిందూ కళాశాలలో చరిత్ర ఆచార్యుడిగా చేరాడు. అదే సంవత్సరం మద్రాసు విశ్వవిద్యాలయంలో చరిత్ర మరియు పురావస్తు శాఖలో ఆచార్యునిగా ఎస్.కృష్ణస్వామి అయ్యంగార్. స్థానంలో నియమించబడి 1946 వరకు కొనసాగాడు.1952-1966 మధ్యలో ఇతడు మైసూర్ విశ్వవిద్యాలయలో ఇండాలజీ ప్రొఫెసర్‌గా ఉన్నాడు. 1954లో మైసూర్ రాజ్యంలోని ఆర్కియాలజీ డిపార్ట్‌మెంటుకు డైరెక్టర్‌గా ఉన్నాడు. 1950లలో ఇతడు అఖిల భారత ప్రాచ్య సమ్మేళనానికి అధ్యక్షుడిగా వ్యవహరించాడు.ఇతడు 1957-1972ల మధ్య "యునెస్కో ఇన్‌స్టిట్యూట్ ఆఫ్ ట్రెడిషనల్ కల్చర్స్ ఆఫ్ సౌత్ ఈస్ట్ ఏషియా"కు డైరెక్టర్‌గా సేవలందించాడు". 1957లో ఇతని సేవలకు గుర్తింపుగా భారతప్రభుత్వం పద్మభూషణ్ పురస్కారాన్ని అందించింది. 1959లో ఇతడు యూనివర్సిటీ ఆఫ్ చికాగోలో విజిటింగ్ ప్రొఫెసర్‌గా దక్షిణ భారత చరిత్ర బోధించాడు. ఇతడు 1975 జూన్ 15న మరణించాడు.


title: కె.ఎ.నీలకంఠ శాస్త్రి

text:
నీలకంఠశాస్త్రి దక్షిణ భారతదేశపు చరిత్రకారులలో అత్యంత ప్రతిభావంతుడిగా గుర్తింపు పొందాడు. తమిళ చరిత్రకారుడు ఎ.ఆర్.వెంకటాచలపతి ఇతడిని "తమిళనాడుకు చెందిన 21వ శతాబ్దపు అత్యుత్తమ చారిత్రకుడి"గా ప్రస్తుతించాడు.
ఇతడి గ్రంథం ఎ హిస్టరీ ఆఫ్ సౌత్ ఇండియా అనేక విశ్వవిద్యాలయాలలో భారతీయ చరిత్ర విద్యార్థులకు పాఠ్యగ్రంథంగా ఎంపిక చేశారు.


title: కె.ఎ.నీలకంఠ శాస్త్రి

text: ఇతడు ఆంగ్లంలో 25 చారిత్రక గ్రంథాలను రచించాడు. వాటిలో ఎక్కువ భాగం దక్షిణ భారత చరిత్రకు సంబంధించనవే.


title: మనోడు

text: మనోడు 2006, ఫిబ్రవరి 24న విడుదలైన తెలుగు చలనచిత్రం. ప్రియదర్షిని రామ్ దర్శకత్వంలో భరత్, రాధిక జోషి, ప్రియదర్షిని రామ్ తదితరులు నటించారు.


title: రంగపురవిహార

text: రంగపురవిహార అనునది శ్రీముత్తుస్వామి దీక్షితారు గారు రచించిన కృతులలో ఒక్కటి. శ్రీరంగములోని రంగనాథస్వామివారి మీద రాసిన ఈ కృతిని ఎం. ఎస్. సుబ్బులక్ష్మిగారు ఐక్యరాజ్యసమితిలో గానం చేసినారు.


title: రంగపురవిహార

text: పల్లవి:


title: రంగపురవిహార

text: రంగాపురవిహారా జయ కోదండరామావతార రఘువీర శ్రీరంగపురవిహారా |


title: రంగపురవిహార

text: అనుపల్లవి:


title: రంగపురవిహార

text: అంగజజనకదేవ బృందావనసారంగేంద్ర వరద రామాంతరంగ శ్యామళాంగ విహంగ తురంగ సదయాపాంగా సత్సంగ |


title: రంగపురవిహార

text: చరణం:


title: రంగపురవిహార

text: పంకజాప్తకులజలనిధిసోమ వర పంకజముఖ పట్టాభిరామా


title: రంగపురవిహార

text: పదపంకజజితకామా రఘురామా


title: రంగపురవిహార

text: వామాంకగతసీతావర శేషాంకశయనా భక్తసంతోష


title: రంగపురవిహార

text: ఏణాంక రవినయనా మృదుతరభాష ఆకళంకదర్పణకపోలవిశేష


title: రంగపురవిహార

text: మునిసంకటహరణ గోవింద వేంకటరమణ ముకుంద


title: రంగపురవిహార

text: సంకర్షణమూలకంద శంకరగురుగుహానంద


title: రంగపురవిహార

text: రాగం: బృందావనసారంగ


title: రంగపురవిహార

text: తాళం: రూపకం


title: డి.వి.గుండప్ప

text: డివిజిగా ప్రసిద్ధి చెందిన దేవనహళ్ళి వెంకటరమణయ్య గుండప్ప ఒక కన్నడ కవి, రచయిత మరియు తత్త్వవేత్త. ఇతని సుప్రసిద్ధమైన రచన "మంకు తిమ్మన కగ్గ" మధ్యయుగానికి చెందిన కన్నడ కవి సర్వజ్ఞుని వచనాలను పోలి ఉంటాయి.ఇతడు "శ్రీమద్ భగవద్గీత తాత్పర్య" అనే పుస్తకాన్ని వ్రాశాడు. దీనికి "జీవన ధర్మ యోగ" అనే మరో పేరు కూడా ఉంది. ఈ పుస్తకానికి 1967లో కేంద్ర సాహిత్య అకాడమీ పురస్కారం లభించింది.


title: డి.వి.గుండప్ప

text: ఇతని శతజయంతి సందర్భంగా ఇతని సమగ్ర సాహిత్యాన్ని 11 సంపుటాలలో "డివిజి కృతి శ్రేణి" పేరుతో కన్నడ సాహిత్య అకాడమీ, కర్ణాటక ప్రభుత్వ సాంస్కృతిక శాఖ సంయుక్తంగా ప్రచురించింది.


title: డి.వి.గుండప్ప

text: ఇతడు 1932లో మద్దికెరిలో నిర్వహించిన 18వ కన్నడ సాహిత్య సమ్మేళనానికి అధ్యక్షత వహించాడు.


title: డి.వి.గుండప్ప

text: ఇతడు గోఖలే ఇన్‌స్టిట్యూట్ ఆఫ్ పబ్లిక్ ఎఫైర్స్ (GIPA) అనే సంస్థను బెంగళూరులోని బసవనగుడి, బుల్ టెంపుల్ రోడ్డులో ప్రారంభించాడు. ఈ సంస్థ భారతీయ లలితకళలను ప్రోత్సహిస్తున్నది. ఈ సంస్థ మేధావులను, సామాన్య ప్రజలను, విమర్శకులను ఒక చోట చేర్చి సామాజిక సమస్యలపై ప్రజాస్వామ్య పద్ధతిలో చర్చించే అవకాశాన్ని కల్పించింది.


title: డి.వి.గుండప్ప

text: ఇతడు 1975, అక్టోబర్ 7వ తేదీన మరణించాడు..


title: డి.వి.గుండప్ప

text: డివిజి 1906-07లో పత్రికారంగంలోని అడుగు పెట్టాడు. ఇతడు "భారత్", "కర్ణాటక" అనే కన్నడ వార్తాపత్రికలను ప్రారంభించాడు. "సుమతి" అనే వారపత్రికను నడిపాడు. "సుమతీ గ్రంథమాలె" పేరుతో ఒక ప్రచురణ సంస్థను ఆరంభించి ఎనిమిది నెలల వ్యవధిలో 12 చిన్న పుస్తకాలను వెలువరించాడు. వాటిలో దివాన్ రంగాచార్లు జీవితచరిత్ర అందరి మన్ననలను పొందింది"ది కర్ణాటక" అనే ఆంగ్ల పత్రికను వారానికి రెండుసార్లు ప్రచురించేవాడు. ఈ పత్రిక తొలి సంచిక 1913, ఏప్రిల్ 2న దివాన్ విశ్వేశ్వరయ్య సహకారంతో ప్రకటించాడు. ఒక ఏడాది తరువాత ఈ పత్రికలో కన్నడ వ్యాసాలను కూడా ప్రచురించడం మొదలుపెట్టాడు. ఈ ఆంగ్లపత్రిక దేశం నలుమూలలనుండి ఇతనికి మంచి పేరుప్రఖ్యాతులను తెచ్చిపెట్టింది. సరియైన ప్రోత్సాహం లేక పోవడం వల్ల 1921లో ఈ పత్రికను మూసివేయవలసి వచ్చింది.


title: డి.వి.గుండప్ప

text: ఇతని పత్రికలలోని సారాంశాన్ని అంతా "వృత్త పత్రికె" అనే పేరుతో ఒక గ్రంథంలో వ్రాసి 1928లో విడుదల చేశాడు.


title: పార్శ్వనాథ జైన ఆలయం, గుమ్మిలేరు

text: శ్రీ శంకేశ్వర పార్శ్వనాథ జైన ఆలయం ఆంధ్రప్రదేశ్‌లోని ప్రసిద్ధ జైన పుణ్యక్షేత్రాలలో ఒకటి. ఈ జైన ఆలయం తూర్పు గోదావరి జిల్లాలో ఆలమూరు మండలంలోని గుమ్మిలేరు గ్రామంలో వుంది. స్థానికంగా ఈ ఆలయాన్ని ‘గుమ్మిలేరు జైన ఆలయం’ అని కూడా పిలుస్తారురు. పూర్తిగా పాలరాతితో నిర్మించబడిన ఈ జైన ఆలయంలో మూలనాయకుడుగా (మూల విరాట్టు) 23 వ జైన తీర్థంకరుడైన పార్శ్వనాథుడు నెలకొనివున్నాడు.1977 లో ఆలమూరు మండలంలోని గుమ్మిలేరు గ్రామంలో కాలువ కోసం త్రవ్వకాలు జరుపుతున్నప్పుడు అక్కడ పురాతన జైన విగ్రహం బయల్పడింది. గ్రామస్తులు తొలుత దానిని బుద్ధుని విగ్రహంగా భావించి పూజించడం మొదలుపెట్టారు. అయితే నిపుణుల పరిశీలనలో ఆ పురాతన విగ్రహం 23వ జైన తీర్థంకరుడైన పార్శ్వనాథుడి విగ్రహంగా తేలింది. విగ్రహకాలం సుమారుగా 2000 సంవత్సరాలకు పూర్వం ఉండవచ్చని గుర్తించారు. మౌర్యుల కాలం నాటిదిగా భావించబడిన ఈ తీర్థంకరుని విగ్రహం అర్థ పద్మాసన ముద్రలో ఆశీనుడిగా కనిపిస్తున్నది. ఈ పురాతన విగ్రహాన్ని రాజమండ్రికి తరలించడానికి చేసిన ప్రయత్నాలను, స్థానిక ప్రజలు గట్టిగా ప్రతిఘటించడంతో జైన సంఘం ఈ విగ్రహాన్ని గుమ్మిలేరులోనే వుంచి, అది బయల్పడిన ప్రదేశంలోనే ఒక సుందరమైన ఆలయాన్ని నిర్మించాలని నిశ్చయించింది.


title: పార్శ్వనాథ జైన ఆలయం, గుమ్మిలేరు

text: మండపేట-ఆలమూరు కలిపే రహదారి వెంబడి, గుమ్ములూరు గ్రామంలో చుట్టూ పచ్చని పొలాల మధ్యన ఈ ఆలయాన్ని నిర్మించారు. జైన తీర్థంకరుడైన పార్శ్వనాథుడి గౌరవార్ధం నిర్మించబడిన ఈ ఆలయానికి నిర్మాణపరంగా ఒక ప్రత్యేకత వుంది. ఈ ఆలయ నిర్మాణం కోసం రాజస్థాన్ నుంచి తెప్పించిన ఖరీదైన తెల్ల పాలరాతిని వాడారు. ఇనుము తదితర లోహాలను ఉపయోగించలేదు. 2006 లో జైన ఆచార్యుడు శ్రీ జయంతసేన సూరేశ్వర్ జీ మహరాజ్, ఈ పాలరాతి ఆలయంలో అర్ధ పద్మాసన రీతిలో వున్న పురాతన పార్స్వనాథ విగ్రహాన్ని మూల నాయకునిగా ప్రతిష్టించడం జరిగింది. సదూర ప్రాంతాల నుంచి వచ్చే జైన భక్తుల సౌకర్యార్ధం ఈ ఆలయం చుట్టూ వున్న ఆవరణలో వసతి గృహాలను నిర్మించారు. జైనులకు పుణ్యక్షేత్రంగా వున్న ఈ ఆలయాన్ని దర్శించుకోవడానికి ఆంధ్రప్రదేశ్, తెలంగాణా రాష్ట్రాల నుండి జైనులు తరలి వస్తుంటారు.


title: రూమ్‌మేట్స్

text: రూమ్‌మేట్స్ 2006, ఆగష్టు 11న విడుదలైన తెలుగు చలనచిత్రం. ఏవీఎస్ దర్శకత్వంలో అల్లరి నరేష్, బాలాదిత్య, శ్రీనివాసరెడ్డి, సుమన్‌శెట్టి, నవనీత్ కౌర్, నాజర్, విజయ నరేష్, ఎస్.పి బాలసుబ్రహ్మణ్యం, నాగబాబు, రఘుబాబు, ఆలీ, గుండు హనుమంతరావు, ఎల్. బి. శ్రీరామ్ తదితరులు నటించారు.


title: కె.వి. నరేందర్

text:
కె.వి. నరేందర్ ( జూన్ 7, 1967) తెలుగు కవి మరియు కథ రచయిత.
కె.వి. నరేందర్ 1967 జూన్ 7 న జగిత్యాల జిల్లాలోని చిల్వాకోడూర్ గ్రామంలో జన్మించారు. బిఎస్ సి, బి.ఇడి. చేశారు.


title: కె.వి. నరేందర్

text:
ఇతని రచనలు ఆంధ్రప్రభ, ఆంధ్రభూమి, విపుల, ఉదయం, ఆంధ్రజ్యోతి, నవ్య, వార్త, ఈనాడు, ఆదివారం, రచన, పుస్తకప్రపంచం తదితర పత్రికలలో ప్రచురింపబడ్డాయి.
ఇతను వందకు పైగా కథలు రచించారు. కొన్ని కథలు తెలుగు, తమిళ మరియు హింది భాషల్లోకి అనువదించారు. 'ఊరు' కథా సంకలనంలో 14 కథలు ఉన్నాయి. తెలంగాణ పల్లెలు శిథిలమవుతున్న తీరును, గ్రామాల్లో మారుతున్న మానవ సంబంధాలను, గ్రామీణ జీవితాల్లో వచ్చిన పరిణామాలను, సామాజిక సంబంధాలు తలకిందులవుతున్న వైనాలను, మారిన దోపిడీ రూపాలను ఈ కథల్లో నరేందర్ చిత్రించారు.ఇతను 1982 నుంచి కథలు రాస్తున్నారు.


title: బాలాదిత్య

text: బాలాదిత్య ఒక తెలుగు నటుడు, మరియు టివి వ్యాఖ్యాత, డబ్బింగ్ కళాకారుడు. బాల నటుడిగా పలు సుమారు 40 సినిమాల్లో నటించాడు. తరువాత 10కి పైగా సినిమాల్లో కథానాయకుడిగా నటించాడు. ఇతని అన్న కౌశిక్ కూడా బాల నటుడిగా కెరీర్ ప్రారంభించి పలు టి. వి. కార్యక్రమాల్లో, కొన్ని సినిమాల్లో నటించాడు. బాలనటుడిగా 1994 లో వచ్చిన అన్న, 1996 లో వచ్చిన లిటిల్ సోల్జర్స్ సినిమాకు నంది పురస్కారం అందుకున్నాడు. జాతీయ పురస్కారాన్ని అందుకున్న 1940 లో ఒక గ్రామం అనే సినిమాలో బాలాదిత్య కీలక పాత్ర పోషించాడు.


title: బాలాదిత్య

text: బాలాదిత్య రాజేంద్రప్రసాద్ కథానాయకుడిగా వచ్చిన ఎదురింటి మొగుడు పక్కింటి పెళ్ళాం అనే హాస్య సినిమాతో బాల నటుడిగా తన ప్రస్థానం ఆరంభించాడు. కథానాయకుడిగా అతని మొదటి సినిమా బి. జయ దర్శకత్వంలో 2003 లో వచ్చిన చంటిగాడు అనే సినిమా.


title: ప్రేమ్ నజీర్

text: ప్రేమ్ నజీర్ (అసలు పేరు అబ్దుల్ ఖాదర్ 07 ఏప్రిల్ 1926 – 16 జనవరి 1989) ఒక భారతీయ చలనచిత్ర నటుడు. ఇతడు "నిత్య హరిత నాయకన్"(ఎవర్ గ్రీన్ హీరో)గా పేర్కొనబడ్డాడు. ఇతడు రంగస్థల నటుడిగా మొదలై 1952లో తొలి సినిమాలో నటించి మూడు దశాబ్దాలకు పైగా మలయాళ సినిమాలలో నటించాడు.


title: ప్రేమ్ నజీర్

text: ఇతడు రెండు గిన్నిస్ ప్రపంచ రికార్డులను సృష్టించాడు. మొదటిది 725 సినిమాలలో నాయకునిగా నటించడం అయితే రెండవ రికార్డు ఒకే నటి (షీలా)తో కలసి 130 సినిమాలలో నటించడం.


title: ప్రేమ్ నజీర్

text: భారత ప్రభుత్వం ఇతడు కళారంగానికి చేసిన సేవలకు గుర్తుగా పద్మభూషణ్, పద్మశ్రీ పురస్కారాలతో సత్కరించింది.


title: ప్రేమ్ నజీర్

text:
ప్రేమ్ నజీర్ ట్రావన్కోర్ సంస్థానం (ప్రస్తుతం కేరళ రాష్ట్రం)లోని చిరయింకీళు గ్రామంలో అక్కోడ్ షాహుల్ హమీద్, ఆస్మా బీవీ దంపతులకు 1926, ఏప్రిల్ 7వ తేదీన జన్మించాడు. ఇతనికి ఇరువురు సోదరులు ప్రేమ్ నవాజ్, అష్రాఫ్, ఆరుగురు అక్కచెల్లెళ్లు సులేఖ, అలీఫా, అనీసా, ఉమైబా, సునైసా మరియు సుహారా ఉన్నారు. ఇతని తల్లి ఇతని పసి వయసులోనే మరణించగా ఇతని తండ్రి అదే పేరుగల స్త్రీని రెండవ వివాహం చేసుకున్నాడు. ఇతడు సాధారణ విద్యను కడినంకులం లోయర్ ప్రైమరీ స్కూల్, శ్రీ చితిరవిలాసం స్కూల్, ఎస్.డి కాలేజ్ ఆలప్పుళా, సెయింట్ బెర్చ్‌మన్స్ కాలేజ్ చంగనస్సేరి లలో చదివాడు. ఇతని విద్య పూర్తి అయ్యే సమయానికి గొప్ప రంగస్థల నటుడిగా పేరు సంపాదించాడు. ఇతని రెండవ సినిమా తీసే సమయంలో ఆ సినిమా దర్శకుడు తిక్కురుసి సుకుమారన్ నాయర్ ఇతని పేరును అబ్దుల్ ఖాదర్ నుండి ప్రేమ్ నజీర్‌గా మార్చాడు.
ఇతడు చంగనస్సేరి ఎస్.బి.కాలోజీలో విద్యార్థిగా ఉన్నప్పుడు 1951లో తొలి సారి ది మర్చెంట్ ఆఫ్ వెనీస్ నాటకంలో షైలాక్ పాత్రను నటించడంతో నట జీవితాన్ని ప్రారంభించాడు. ఆ పాత్రకు అతనికి ఉత్తమ నటుడు అవార్డు లభించింది. ఇతని తొలి సినిమా మారుమకళ్ 1952లో విడుదలయ్యింది. ఇతడు 1950లోనే త్యాగసీమ అనే సినిమాలో పనిచేశాడు కానీ ఆ సినిమా విడుదలకు నోచుకోలేదు. ఇతడు తన జీవితంలో మొత్తం 700కు పైగా మలయాళ చిత్రాలు, 55 తమిళ చిత్రాలు, 7 తెలుగు చిత్రాలు, 2 కన్నడ సినిమాలలో నటించాడు. ఇతని చివరి సినిమా ధ్వని 1988లో విడుదలయ్యింది. ఇతడు షీలా, జయభారతి, శారద, ఆడూర్ బాసీ, జయన్, సుకుమారన్, సోమన్, మోహన్, మోహన్‌లాల్ వంటి నటీనటులతో కలిసి పనిచేశాడు.


title: ప్రేమ్ నజీర్

text:
ఇతడు హబీబా బీవీని వివాహం చేసుకున్నాడు. వీరికి ముగ్గురు కూతుళ్ళు, లైలా, రసియా, రీటా ఒక కుమారుడు షానవాజ్ కలిగారు. ఇతని కుమారుడు షానవాజ్ కొన్ని మలయాళ సినిమాలలో నటించాడు కానీ తండ్రిలా రాణించలేకపోయాడు. షానవాజ్ కుమారుడు షమీర్ ఖాన్ కూడా సినిమా నటుడే.
ప్రేమ్ నజీర్ తమ్ముడు ప్రేమ్ నవాజ్ (అబ్దుల్ వహాబ్), అతని కుమారుడు ప్రేమ్ కిషోర్‌లు కూడా సినిమాలలో నటించారు. వీరెవరూ ప్రేమ్ నజీర్ సినీ వారసత్వాన్ని కొనసాగించలేక పోయారు. ప్రేమ్ నజీర్ కొన్ని సినిమాలను నిర్మించాడు.


title: ప్రేమ్ నజీర్

text: ఇతడు మద్యాన్ని ముట్టుకోలేదు. ఇతడు రాజకీయాలలో ప్రవేశించి కాంగ్రెస్ పార్టీలో చేరాడు. కానీ ఎప్పుడూ ఎన్నికలలో నిలబడలేదు. ఇతనిది సేవా దృక్పథం. ఎందరికో సహాయం చేశాడు. తన స్వగ్రామం పరిసరాలలో కొన్ని సామాజిక అవసరాలకు ఇతడు ఇతోధికమైన ధన సహాయం చేశాడు. కుంతల్లూర్ స్కూలు (తరువాత ఇతని జ్ఞాపకార్థం ప్రేమ్ నజీర్ మెమోరియల్ గవర్నమెంట్ హైయర్ సెకండరీ స్కూల్‌గా పేరు మార్చబడింది.), చిరయింకీళు ఆసుపత్రి, పాలకున్ను లైబ్రరీ ఇతడు సహాయం చేసిన వాటిలో కొన్ని. చిరయింకీళు లోని శర్కరాదేవి దేవాలయానికి ఇతడు ఒక ఏనుగును బహూకరించాడు. ఇతడు తను నటించిన సినిమా పాత్రలపై ఎన్నె తెడియాత కథాపత్రగళ్ అనే పుస్తకాన్ని వ్రాశాడు.


title: ప్రేమ్ నజీర్

text: ఇతడు 1989, జనవరి 16వ తేదీ మద్రాసులోని ఒక ఆసుపత్రిలో మీజిల్స్ వ్యాధికి చికిత్స పొందుతూ మరణించాడు.


title: ప్రేమ్ నజీర్

text: ఇతడు కేరళ 1981లో కేరళ రాష్ట్ర స్పెషల్ జ్యూరీ అవార్డును గెలుపొందాడు. 1983లో భారత రాష్ట్రపతి చేతుల మీదుగా పద్మభూషణ్ అవార్డును స్వీకరించాడు. 1985లో 33వ జాతీయ చలనచిత్ర పురస్కారాల కమిటీలో న్యాయనిర్ణేతగా వ్యవహరించాడు.ఇతడు నటించిన తెలుగు సినిమా వివరాలు


title: రణధీర్ గట్ల

text: రణధీర్ గట్ల ఒక తెలుగు సినిమా నటుడు. శేఖర్ కమ్ముల దర్శకత్వం వహించిన హ్యాపీడేస్ చిత్రం ద్వారా వెండితెరకు పరిచయమయ్యాడు.


title: రణధీర్ గట్ల

text: రణధీర్ హైదరాబాదు లో పుట్టి పెరిగాడు. "సింబయోసిస్ ఇన్‌స్టిట్యూట్ ఆఫ్ మేనేజ్‌మెంట్" నుంచి ఎం. బి. ఏ పూర్తి చేశాడు. తరువాత ప్రముఖ సంస్థ మైక్రోసాఫ్ట్ లో ఉద్యోగం చేస్తూ కొన్నేళ్ళు బెంగళూరు లో ఉన్నాడు. సినిమాల్లో ప్రవేశించక మునుపు కొన్ని ప్రకటనల్లో కనిపించాడు.


title: రణధీర్ గట్ల

text: 2007 లో శేఖర్ కమ్ముల అందరూ కొత్త వాళ్ళతో తాను తీయబోయే సినిమా కోసం నిర్వహించిన ఆడిషన్లో పాల్గొన్నాడు. అప్పటికి పూర్వ నటనానుభవం లేదు. ఈ సినిమా తర్వాత నీలకంఠ తీసిన మిస్టర్ మేధావి సినిమాలో అవకాశం వచ్చింది. తర్వాత వచ్చిన యువత సినిమాలో ముఖ్యమైన పాత్ర పోషించాడు.


title: మా అల్లుడు వెరీగుడ్

text: "మా అల్లుడు వెరీగుడ్" 2003, డిసెంబర్ 6న విడుదలైన తెలుగు చలనచిత్రం. ఇ.వి.వి. సత్యనారాయణ దర్శకత్వం వహించిన ఈచిత్రంలో అల్లరి నరేష్, మౌనిక, రాజేంద్ర ప్రసాద్, రమ్యకృష్ణ, బ్రహ్మానందం, కోవై సరళ, మల్లికార్జునరావు, కృష్ణ భగవాన్, రఘుబాబు తదితరులు ముఖ్యపాత్రాలలో నటించగా, ఎమ్.ఎమ్. కీరవాణి సంగీతం అందించారు.


title: పసుపులేటి మల్లికార్జునరావు

text:
పసుపులేటి మల్లికార్జునరావు కవి మరియు కథ రచయిత.
పసుపులేటి మల్లికార్జునరావు 1944 మే 5 న ఖమ్మం జిల్లాలో జన్మించాడు.


title: పసుపులేటి మల్లికార్జునరావు

text: వీరి మెదటి కథ నా స్మృతి పథంలో. సూమారుగా 80 కథలు మరియు నాటికలు రచించాడు.


title: పసుపులేటి మల్లికార్జునరావు

text: ఇతని రచనలు ఆంధ్రజ్యోతి, జ్యోతి, కృష్ణా పత్రిక, పుస్తకప్రపంచం తదితర పత్రికలలో ప్రచురింపబడ్డాయి.


title: కె.వి. రాఘవరావు

text: కె.వి. రాఘవరావు (డిసెంబర్ 15, 1920 - 2000) ప్రముఖ రంగస్థల నటుడు. ఖమ్మం జిల్లాలో తొలిదశ నాటకకళా వికాసానికి కృషిచేశాడు.


title: కె.వి. రాఘవరావు

text: రాఘవరావు 1920, డిసెంబర్ 15 న ఖమ్మం జిల్లా దుమ్ముగూడెంలో జన్మించాడు. దుమ్ముగూడెం లో ప్రాథమిక విద్య, భద్రాచలం హైస్కూల్ విద్య, రాజమండ్రి లో ఇంటర్మీడియట్ విద్య, బందరు లో డిగ్రీ విద్యను పూర్తిచేశాడు.


title: కె.వి. రాఘవరావు

text: సంపన్న కుటంబంలో జన్మించిన రాఘవరావుకు చిన్నతనంనుండే నాటకాలపై ఆసక్తి కలిగింది. 1914లోనే దుమ్మగూడెంలో నాటక ప్రదర్శనలు ప్రారంభమైనప్పటికీ 1942లో రాఘవరావు ప్రోద్బలంతో పూర్తిస్తాయి ప్రదర్శనలు జరిగాయి. సుజన వినోదిని సమాజాన్ని విడిచి 1944లో సోదర కళాసమితిని స్థాపించాడు. దేవన రామమూర్తి, లంకా గురుమూర్తి, హార్మోనిస్టు పార్థసారథి, నృత్య దర్శకుడు మల్లికార్జునరావు వంటివారు సహకరించేవారు. మరళీ మనోహర నాట్యమండలి ఆహ్వానంపై ఆ సమాజం ప్రదర్శించిన నాటకాలను దర్శకత్వం వహించాడు. 1958వరకు నాటకాలు ప్రదర్శించాడు.


title: కె.వి. రాఘవరావు

text: నటించిన నాటకాలు:


title: కె.వి. రాఘవరావు

text: చివరి దశలో అనేక కష్టాలుపడ్డ రాఘవరావు 2000వ సంవత్సరంలో మరణించాడు.


title: విక్రమార్క చరిత్ర

text: తెలుగుసాహిత్యంలో వెలువడిన ముఖ్యమైన కథాకావ్యాలలో క్రీ. శ. 15 వ శతాబ్దానికి చెందిన విక్రమార్క చరిత్ర ఒకటి. దీనిని జక్కన కవి (క్రీ. శ. 1380-1440) రచించాడు. 8 అశ్వాసాలు గల ఈ తెలుగు కథాకావ్యంలో విక్రమార్కుడనే పౌరాణిక రాజు చేసిన అద్భుత సాహస కృత్యాలను వర్ణించే కథలున్నాయి.విక్రమార్క చరిత్ర కథాకావ్యాన్ని రాసిన జక్కన క్రీ. శ. 1380-1440 మధ్య కాలంలో జీవించిన కవిగా అత్యధికులు అంగీకరిస్తున్నారు. ఇతను కవి సార్వభౌముడైన శ్రీనాథుని సమకాలికుడు. ఇతని తల్లి అక్కమాంబ. తండ్రి అన్నయమాత్యుడు. ఉద్దండ పండితుడు అయిన జక్కన కవి విక్రమార్క చరిత్ర కావ్యాన్ని మాత్రమే రాసినట్లు తెలుస్తుంది. ఈ కథాకావ్యం వెన్నెలకంటి సిద్దనమంత్రికి అంకితం ఇవ్వబడింది.


title: విక్రమార్క చరిత్ర

text: విక్రమార్కుడు ఉజ్జయినిని పాలించిన ఒక పౌరాణిక రాజు. ఇతను క్రీ. శ. 58 లో పాలించినట్లు, శకరాజుని ఓడించి విక్రమ శకాన్ని ప్రారంభించినట్లు, అనేక అధ్బుత సాహస కార్యాలు చేసినట్లు అనుశ్రుతిగా చెప్పబడుతున్నప్పటికీ దానికి ఏ విధమైన చారిత్రిక ఆధారాలు లేవు. ఈ పౌరాణిక రాజు విక్రమార్కుని పేరిట అనేక సాహస కథలు, భట్టి విక్రమార్క కథలు, 32 సాలభంజికలు చెప్పిన కథలు, భేతాళ విక్రమార్క కథలు – ఇలాంటివి ఎన్నో జనబాహుళ్యంలో ప్రచారంలో ఉన్నాయి. జక్కన కవి తన 15 వ శతాబ్దకాలం నాటికి తెలుగులో విశేష ప్రచారంలో వున్న ఇటువంటి విక్రమార్క కథలను ఒకచోట చేర్చి, వాటిని క్రమరీతిలో అల్లుతూ విక్రమార్క చరిత్ర పేరిట ఒక చక్కని కథలా చెప్పాడు. ఆ విధంగా ఒక కల్పిత ఇతివృత్తంతో, కథలో కథను పొదిగి, ఆ కథను కావ్యంగా చెప్పిన విక్రమార్క చరిత్ర తెలుగులో ఒక చక్కని కథాకావ్యంగా నిలిచింది.


title: విక్రమార్క చరిత్ర

text: తెలుగులో రాయబడిన విక్రమార్క చరిత్ర కథాకావ్యానికి మూలం ఇది అని స్పష్టంగా చెప్పదగిన కావ్యం ఏదీలేదు. ఈ కావ్య అవతారికలో కూడా ఇది అనువాదం అని కాని, స్వతంత్ర రచన అని కాని చెప్పబడలేదు. విక్రమార్కుని పేరిట అప్పటికే ప్రచారంలో వున్న కొన్ని ప్రసిద్ధ కథలను ఎన్నుకొని జక్కన బహుశా దీనిని స్వతంత్రంగా రాసి ఉండవచ్చు.


title: విక్రమార్క చరిత్ర

text: ఇది 8 ఆశ్వాశాలు (Chapters) గల కథాకావ్యంలో నాయకుడు ఉజ్జయిని రాజైన విక్రమార్కుడు. అధ్బుత శక్తులను పొందిన విక్రమార్కుడు, వాటి సాయంతో చేసిన సాహస కృత్యాలను, అతని ఔదార్యతను చిత్ర విచిత్ర కథలను ఇది వివరిస్తుంది.


title: విక్రమార్క చరిత్ర

text: ఇది విక్రమార్కుని జన్మవృత్తాంతం తెలుపుతుంది. మధురానగరంలో చంద్రగుప్తుడనే బ్రాహ్మణ పండితుడు చాతుర్వర్ణాలకు చెందిన నలుగురు భార్యలను వివాహం చేసుకొన్నాడని, తద్వారా బ్రాహ్మణ భామకు ‘వరరుచి’, క్షత్రియ కాంతకు ‘విక్రమార్కుడు’, వైశ్య వనితకు ‘భట్టు’, శూద్ర స్త్రీకి ‘భర్తృహరి’ జన్మించారని తెలుపుతుంది. యుక్తవయస్సు రాగానే విక్రమార్కుడు పట్టాభిషిక్తుడై భట్టిని మంత్రిగా చేసుకొని రాజ్యపాలన చేస్తాడు.


title: విక్రమార్క చరిత్ర

text: దీనిలో విక్రమార్క విజయాలు వర్ణించబడ్డాయి. అద్భుత శక్తులు గల మంత్రం దండం, కోరిన ధనరాశులను ఇచ్చే కంథ (బొంత), అడిగినంతనే పంచభక్ష పరమాన్నాలు ఇచ్చే ముంత (పాత్ర), తలచిన చోటుకు తీసుకోనిపోయే పావుకోళ్లు (చెప్పులు) ను రాక్షసులనుండి తెలివిగా సంగ్రహించిన విక్రమార్కుడు వాటి సాయంతో వింధ్యకు దక్షిణాన్న చంద్రపురం నిర్మించి అటు ఉజ్జయినిని, ఇటు చంద్రపురాన్ని జనరంజకంగా పరిపాలిస్తూ ఉంటాడు. తరుచుగా బ్రహ్మలోకం, ఇంద్రలోకం, సూర్యలోకం, పాతాళలోకం సందర్శిస్తూ, వెళ్లినచోటల్లా తన ఔదార్యంతో వరాలు పొందుతూ, చక్కగా ఉదాత్తంగా రాజ్యపాలన చేస్తాడు.


title: విక్రమార్క చరిత్ర

text: ఇది విక్రమార్కుని తమ్ముడు భర్తృహరి గురించి తెలుపుతుంది. అన్నను కలుసుకోవడానికి వచ్చిన భర్తృహరికి దుశ్శీలయైన తన భార్య యొక్క పరపురుష వ్యామోహం గురించి తెలియవస్తుంది. దానితో ఖిన్నుడై, వైరాగ్యంతో తపస్సుకు పోతూ విక్రమార్కునికి సమర్ధుడైన మంత్రి చెప్పినట్లు రాజ్యపాలన చేయమని ఉపదేశించి అందుకు నిదర్శనంగా ‘ససేమిరా’ అనే కథను అన్నకు చెప్పడం జరుగుతుంది.


title: విక్రమార్క చరిత్ర

text: దీనిలో విక్రమార్కుని వివాహ వృత్తాంతం ఉంది. రాజ్యభ్రష్టుడైన విదర్భ రాజుకు సాయంగా విక్రమార్కుడు యుద్ధం చేయడం, యుద్ధంలో శకరాజును జయించడం, విదర్భ రాజును సింహాసనంపై పునః ప్రతిష్ఠించడం, తత్ఫలితంగా విదర్భ రాకుమారి అనంగవతిని విక్రమార్కుడు వివాహం చేసుకోవడం జరుగుతుంది.


title: విక్రమార్క చరిత్ర

text: దీనిలో విక్రమార్కుడు చేసిన అశ్వమేధయాగంతో పాటు, అతని ఔదార్యాన్ని, పరోపకారత్వాన్ని ప్రతిబింబించే కథలు వివరించబడ్డాయి. విక్రమార్కుడు తనకు ద్రోహం చేసిన పురోహితుడిని మన్నించడం, కంచిలో క్రూర రాక్షసుని సంహరించడం, బకాసురుని పోలినటువంటి రాక్షసునిలో పరివర్తన కలిగించడం గురించిన కథలున్నాయి.


title: విక్రమార్క చరిత్ర

text: విక్రమార్కునికి కళావతి అనే రాచకన్నెతో వివాహానికి దారితీసిన పరిణామాలను తెలియచేస్తాయి. తనతో ముమ్మారు మాట్లాడించగల వాడినే వివాహమాడడానికి సిద్ధపడిన రాకుమారిని విక్రమార్కుడు తెలివిగా ఓడిస్తాడు. మాట్లాడటానికి అసలు అవకాశమీయకుండా ప్రతి రాత్రి ముసుగు తన్ని పడుకొంటున్న ఆమెకు ఒక కథను వినిపించి, ఆ కథాక్రమం చివరలో సంధించిన ప్రశ్నకు ఆమెచేతనే అప్రయత్నంగా బదులిచ్చేటట్లు చేస్తాడు. ఈ విధంగా విక్రమార్కుడు రాకుమార్తె స్వయంగా పెట్టుకొన్న మౌనవ్రత నియమాన్ని ఆమె చేతనే మూడు సార్లు మాట్లాడించడం ద్వారా భంగం కలిగించి, ఆ విధంగా ఓడిన రాకుమార్తెను పరిణయం మాడతాడు. ఈ మూడు కథలు చివరి మూడు ఆశ్వాసాలలో వివరించబడ్డాయి.


title: విక్రమార్క చరిత్ర

text: ప్రష్టపుర రాకుమారి కళావతి తనతో మూడుసార్లు మాట్లాడించగల సాహసినే పెళ్ళి చేసుకొంటానని నియమం పెట్టుకొంటుంది. దీనికి సిద్ధపడిన విక్రమార్కుడు ఆమెను మాట్లాడించడానికి కథామార్గాన్ని ఎన్నుకొంటాడు. మొదటి రాత్రి ముసుగు తన్ని పడుకొంటున్న ఆమెను మేల్కొలపడానికి గదిలో ఒక దీపం చిమ్మెకు ప్రాణం పోసి దానిని ఒక కథ చెప్పమంటాడు. ఆ కథానంతరం ‘ఆ కథలో నిజమైన సాహసికులు ఎవరో చెప్ప’మని సంధించిన ప్రశ్నకు విక్రమార్కుడు ఒక సమాధానం ఇవ్వడం, అయితే ఆ సమాధానం నచ్చని రాకుమారి దిగ్గున లేచి తానే అప్రయత్నంగా బదులివ్వడం జరుగుతుంది. తద్వారా విక్రమార్కుడు మొదటిసారి ఆమెకు మౌన భంగం కలిగిస్తాడు.


title: విక్రమార్క చరిత్ర

text: రెండవ రాత్రి ముసుగు తన్ని పడుకొంటున్న రాకుమారిని మాట్లాడించడానికి విక్రమార్కుడు కర్పూర పేటికకు ప్రాణం పోసి దానిచేత ఒక కథను చెప్పిస్తాడు. చిలక-గోరువంకల నేపధ్యంతో వున్న కర్పూరమంజరి-రాజశేఖరుల ప్రేమ కథ చెప్పబడుతుంది. ఆ కథ చివరలో ‘ఆ కథలో దుష్టులు ఆడవాళ్ళా, మగవాళ్ళా ఎవరో చెప్ప’మని అడిగిన ప్రశ్నకు విక్రమార్కుడు మగవాళ్ళని సమాధానం ఇవ్వడం, ఆ సమాధానం నచ్చని రాకుమారి లేచి ఆడవాళ్లే దుష్టులని తగువిధంగా బదులిస్తుంది. దానితో ఆమెకు రెండవ సారి మౌనభంగం కలుగుతుంది.


title: విక్రమార్క చరిత్ర

text: మూడవ రాత్రి కూడా యదావిధిగా ముసుగు తన్ని పడుకొంటున్న రాకుమారిని మాట్లాడించే ప్రయత్నంలో భాగంగా విక్రమార్కుడు సువర్ణ కలశానికి ప్రాణం పోసి దానిని ఒక కథను చెప్పమంటాడు. ఒకరిని మించిన ఒకరుగా వర్తించిన ముగ్గురు జాణల కథ చెప్పబడుతుంది. ఆ కథానంతరం ‘ఆ కథలో నిజమైన జాణ ఎవరు అని’ అడిగిన ప్రశ్నకు విక్రమార్కుడు సమాధానం ఇవ్వడం, కథలో లీనమై పోయిన రాకుమారికి ఆ సమాధానం నచ్చక తెలివైన జాణ ఎవరో తానే దిగ్గున లేచి మరీ బదులిస్తుంది. దానితో ఆమెకు మూడవ సారి కూడా మౌనభంగం కలుగుతుంది. ఈ విధంగా ప్రతీ సారి విక్రమార్కుడు రాకుమారిని కథలో లీనమయ్యేటట్లు చేసి, ఆ కథానంతరం సంధించిన ప్రశ్నలకు ఒప్పని సమాధానాలను తాను చెప్పడం ద్వారా, తగు సమాధానాలను అసంకల్పితంగా ఆమె నోటివెంటే నేర్పుగా చెప్పిస్తాడు. చివరకు షరతు ప్రకారం ఓడిన రాకుమారిని విక్రమార్కుడు వివాహం చేసుకొంటాడు.


title: విక్రమార్క చరిత్ర

text: విక్రమార్కుని పేరిట ప్రచారంలో వున్న పౌరాణిక కథలను ఒక క్రమ పద్ధతిలో పేర్చి ఒక పెద్ద కథగా రూపొందించి, చక్కని కథా కథన సంవిధానంతో జక్కన విక్రమార్క చరిత్రను రాసాడు. వీర, అద్భుత రసాత్మకమైన ఈ కావ్యంలో జక్కన కల్పనా శక్తి, కథానైపుణ్యము, పునరుక్తి లేని వర్ణనా విన్యాసము కనిపిస్తాయి.


title: విక్రమార్క చరిత్ర

text: తెలుగుతనం ఉట్టిపడే సామెతలు, సంస్కృత లోకోక్తులు బాగా దొర్లుతాయి. ఉదాహరణకు తూచ తప్పకుండ, పూస గ్రుచ్చినగతి, నెయ్యివోసిన యగ్గియట్లు, పులిమీసల నుయ్యల లూగావచ్చునే, సింహము మెడగంటవోలె, తామరపాకున నీటిక్రియ తల్లడము, పలికిన పగడంబులు రాలునట్లు, చల్లకు వచ్చి ముంతదాపగన్ లాంటి ఎన్నో తెలుగు సామెతలు అలవోకగా సందర్భానుసారం ఈ కథాకావ్యంలో వాడబడ్డాయి.


title: విక్రమార్క చరిత్ర

text: చంపూ మార్గంలో రాయబడిన ఈ కథాకావ్యం ప్రౌఢశైలిలో, కొంతవరకు ప్రబంద ధోరణిలో ఉంది. సాధారణంగా ప్రబందాలలో కనిపించే అష్టాదశ వర్ణనలలో కొన్ని ఈ కథాకావ్యంలో కనిపిస్తాయి. కావ్య ప్రారంభంలోని మధురానగర వర్ణన 44 పద్యాలలో ఉంది. ఋతువర్ణనలతో పాటు తీర్థయాత్రల ప్రశక్తి, పుణ్యక్షేత్రాల ప్రశంస విరివిరిగా ఉంది. కాశీ, శ్రీశైలం, అహోబిలం, కాళహస్తి, తిరుపతి, కంచి, శ్రీరంగం, కుంభకోణం, రామేశ్వరం, సేతుబంధం, అనంతశయనం మొదలగు పుణ్యక్షేత్రాల వర్ణన కనిపిస్తుంది.


title: విక్రమార్క చరిత్ర

text: విక్రమార్క చరిత్రలోని కొన్ని పద్యాలు శ్రీనాథుని భీమఖండం, శృంగార నైషధం లలోని పద్యాలతో స్పష్టమైన పోలికలు కలిగి ఉన్నాయి. దీనికి కారణం జక్కన, శ్రీనాథుడు ఇరువురూ సమకాలికులు కావటమే. అయితే ఎవరు ఎవరిని అనుకరించారు అన్నది చిక్కుప్రశ్నగా ఉంది.


title: విక్రమార్క చరిత్ర

text: తెలుగులో కథా వాజ్మయం వృద్ధి చెందడానికి జక్కన 'విక్రమార్క చరిత్ర' కథాకావ్యం తోడ్పడింది. విక్రమార్క చరిత్రలో కనిపించే పుర, ఋతు, క్షేత్ర స్థల వర్ణనలను, భావ ప్రకటనలను తరువాతి కాలంలోని అల్లసాని పెద్దన వంటి దిగ్గజ కవులు తమ ప్రబంద కావ్యాలలో అనుకరించారు. ప్రముఖ సాహిత్య పరిశోధకులు పల్లా దుర్గయ్య అభిప్రాయం ప్రకారం అష్టదిగ్గజాలలో ఒకడైన మాదయ్యగారి మల్లన రచించిన రాజశేఖర చరిత్ర కథకు మూలం జక్కన విక్రమార్క చరిత్రలోని రాజశేఖర కథయే.


title: విక్రమార్క చరిత్ర

text: అనేక చిత్ర విచిత్రమైన కథలను కలిపి కుట్టి ఒకే కథగా మలిచిన విక్రమార్క చరిత్రలో చక్కని కథా కథన సంవిధానం (narrative structure) కనపరచడం వల్ల వస్త్వైక్యం సాధించబడినదనే చెప్పాలి. సాధారణంగా కథాకావ్యాలు గద్యంలో ఉంటూ, సరళ సుభోదక శైలిలో కొనసాగడం ప్రధాన లక్షణం. అయితే మిగిలిన అన్ని తెలుగు కథాకావ్యాల వలె విక్రమార్క చరిత్ర కూడా చంపూ మార్గంలోనే (పద్య గద్య మిళితం) రాయబడింది. అందువలన ఇందులోని కథలు సరళ సులభ శైలిలో వుండవు.


title: విక్రమార్క చరిత్ర

text: విక్రమార్క చరిత్ర నీతి బోదకమైన కథాకావ్యం కాదు. విక్రమార్కుని సాహసాద్భుతాలు ఇతివృత్తాంతంగా గల కథాకావ్యం. ఉల్లాసం కొరకు అద్భుత, వీర రసానందం కొరకు చదివే కాలక్షేప కథల సమాహారం ఇది. ప్రౌఢ కావ్యత్వసిద్ధికి తగని ఇటువంటి కథలను కవి ప్రౌఢ ప్రబందంగా రచించడంలో విజయం సాధించాడు. చక్కని కథలను కవి ప్రయత్నపూర్వకంగా చిక్కని కావ్యశైలిలో చెప్పడంతో, దీనిలోని జనరంజక కథలు ప్రబంద వర్ణనలతో కూడి ప్రౌఢంగా మారాయి. ప్రభంద ధోరణిలో కొంతమేరకు కొనసాగిన ఈ కథాకావ్యంలో కనిపించే పుర వర్ణనలు, తీర్ధ ప్రశంసలు వంటివి కథా గమనాన్ని కొద్దిగా మందగింపచేస్తాయి. ప్రబంద శయ్యాగతికి తోడు భావ ప్రకటనలో ప్రౌఢిమ కనిపించడం వల్ల ఈ కథాకావ్యం సామాన్య పాఠకులకు పఠన యోగ్యంగా వుండదు.


title: విక్రమార్క చరిత్ర

text: తెలుగులో తొలిసారిగా విక్రమార్కుని కథలను ఒక కథాకావ్యంగా లిఖిత బద్దం చేసిన విక్రమార్క చరిత్రకు తెలుగు సాహిత్య చరిత్రలో ముఖ్య స్థానం ఉంది.


title: విక్రమార్క చరిత్ర

text: జక్కన


title: రామనాథన్ కృష్ణన్

text:
రామనాథన్ కృష్ణన్ (జననం 11 ఏప్రిల్ 1937, బూథపండి గ్రామం, నాగర్‌కోయిల్, భారతదేశం)
ఒక టెన్నీస్ క్రీడాకారు. ఇతడు 1960, 1970 దశకాలలో ప్రపంచ టెన్నీస్ క్రీడలో భారతదేశం తరపున ఉత్తమ ప్రదర్శనను చూపాడు. ఇతడు ప్రపంచంలో 6వ ర్యాంకును సాధించాడు.


title: రామనాథన్ కృష్ణన్

text:
ఇతడు తన తండ్రి టి.కె.రామనాథన్ వద్ద టెన్నిస్ క్రీడ మెళకువలు నెర్చుకున్నాడు. ఇతడు త్వరలోనే అన్ని జూనియర్ టైటిల్స్‌ను సాధించి జాతీయ స్థాయికి ఎదిగాడు.
In 1954, he became the first Asian player to win the boys' singles title at Wimbledon, beating Ashley Cooper in the final. In 1959, Krishnan played in the men's singles competition at Wimbledon losing in the third round to Alex Olmedo. Later that year, playing for India in the Davis Cup, Krishnan defeated Australia's Rod Laver (the Wimbledon runner-up) in four sets. These performances gained Krishnan seventh seeded status at Wimbledon in 1960, he reached the semi-finals losing to the eventual champion, Neale Fraser. In 1961, Krishnan reached the Wimbledon semi-finals by beating Roy Emerson in straight sets but lost in the semis to eventual champion, Rod Laver. Krishnan received his highest seeding at Wimbledon ( 4) in 1962 but had to withdraw mid-tournament due to an ankle injury.


title: రామనాథన్ కృష్ణన్

text: Krishnan was a key member of the Indian team which reached the Challenge Round of the Davis Cup in 1966, whilst also reaching the Inter-Zonal final with the team on five other occasions, in 1956, 1959, 1962, 1963 and 1968. India surprised West Germany in the inter-zonal semi-finals with Krishnan beating Wilhelm Bungert (a Wimbledon finalist later that year). At Calcutta, in the semi-finals against Brazil, the two sides won two matches each and it all came down to Krishnan's match against the Brazilian champion, Tomas Koch. Koch was leading two sets to one and was up 5–2 in the fourth set when Krishnan staged one of the most memorable comebacks by winning the set 7–5 and then the match. In the final against Australia, Krishnan and Jaidip Mukerjea won the doubles rubber (against John Newcombe and Tony Roche), but Krishnan lost both singles matches (against Fred Stolle and Roy Emerson) as India were defeated 4–1. Krishnan was a regular player on the Indian Davis Cup team between 1953 and 1975, compiling a 69–28 winning record (50–19 in singles and 19–9 in doubles).


title: రామనాథన్ కృష్ణన్

text: Krishnan also won the Indian national tennis title for eight years at a stretch.


title: రామనాథన్ కృష్ణన్

text: Krishnan's playing style was known as "touch tennis". Critics hailed Krishnan as a marvel, Lance Tingay of "The Daily Telegraph" described his tennis as "pure oriental charm" while another described his style as "Eastern magic". More recently, Robert Philip wrote that "each and every Krishnan rally was a thing of rare beauty". According to veteran sports journalist C.V. Narsimhan, "His service was never a powerful weapon, he did not have any powerful groundstrokes either. He won with consistency, angled volleys, and a graceful half volley drop shot now and then". Rafael Osuna, Nicola Pietrangeli and Krishnan's son Ramesh were some of the other notable exponents of this style emphasizing finesse.


title: రామనాథన్ కృష్ణన్

text: Krishnan received the Arjuna award in 1961, the Padma Shri in 1962 and the Padma Bhushan in 1967.


title: రామనాథన్ కృష్ణన్

text: Krishnan has written, with his son Ramesh Krishnan and Nirmal Shekar, a book titled "A touch of tennis: The story of a tennis family". The book covering the achievements of three generations of tennis-playing Krishnans, was released by Penguin Books India.


title: రామనాథన్ కృష్ణన్

text:
Krishnan now lives in Chennai, where he manages a gas distribution agency. Ramesh Krishnan emulated his father's achievement of winning the Wimbledon junior title, and went on to become a leading Indian tennis player in the 1980s.
On 25 July 2012, Ramanathan Krishnan re-launched India's premier English-language weekly sports magazine, "Sportstar", at a function in Chennai.
Krishnan runs a tennis training center in Chennai together with his son.


title: బిల్ల మహేందర్

text: బిల్ల మహేందర్ ప్రముఖ వర్థమాన యువ తెలుగు సాహితీవేత్త, సమాజ సేవకులు.


title: బిల్ల మహేందర్

text: = జననం =


title: బిల్ల మహేందర్

text: బిల్ల మహేందర్ 1976, సెప్టెంబర్ 09 న వరంగల్ జిల్లా లోని వేలేరు ప్రాంతంలో జయ, రాజమౌళి దంపతులకు రెండవ సంతానంగా జన్మించాడు. అతనికి ఒక అన్న(యుగంధర్), ఒక చెల్లె(భాగ్యలక్ష్మి) ఉన్నారు.


title: బిల్ల మహేందర్

text: = కుటుంబ నేపథ్యం =


title: బిల్ల మహేందర్

text: మహేందర్ తల్లిదండ్రులు అతని చిన్నతనంలోనే బతుకుదెరువు కోసం బొంబాయికి వలస వెళ్ళారు. వీరిది సామాన్య దిగువ మధ్యతరగతి కుటుంబం. మహేందర్ తండ్రి ప్రస్తుతం సిరిసిల్లలో చేనేత కార్మికుడిగా, తల్లి దినసరి కూలీగా పనిచేస్తున్నారు.


title: బిల్ల మహేందర్

text: = బాల్యం =


title: బిల్ల మహేందర్

text: మహేందర్ బాల్యమంతా దాదాపు వేలేరులోనే గడిచింది. రెండేళ్ళ వయసులో ఉన్నప్పుడు కొంతకాలం బొంబాయిలో గడిచింది. చిన్నతనంలోనే అతనికి పోలియో వ్యాధి సోకింది. అయినా కూడా చాలా చురుకుగా ఉండేవాడు.


title: బిల్ల మహేందర్

text: = విద్యాభ్యాసం =


title: బిల్ల మహేందర్

text: మహేందర్ పాఠశాల విద్యాభ్యాసమంతా వేలేరులోని జిల్లా పరిషత్ సెకండరీ పాఠశాలలో కొనసాగింది. ఎనిమిదవ తరగతిలో ఉన్నప్పుడు మహాకవి శ్రీశ్రీ గారి ప్రముఖ రచన మహాప్రస్థానం పుస్తకం చదివాడు. దాంతో శ్రీశ్రీ మీద అభిమానం, సాహిత్యం మీద అభిరుచి, ఆసక్తి ఎర్పడ్డాయి. పదవ తరగతిలో తెలుగు మాస్టారు బోధనా ప్రభావం వల్ల తెలుగు భాష పట్ల గౌరవం, ఇష్టం ఏర్పడింది.


title: బిల్ల మహేందర్

text: 1993-1998 మధ్య కాలంలో వరంగల్ లోని చందా కాంతయ్య స్మారక కళాశాలలో ఇంటర్మీడియేట్ మరియు డిగ్రీ విద్య అభ్యసించాడు. ఆ తర్వాత 1999లో నాగార్జున సాగర్ లోని ఉపాధ్యాయ విద్యా కళాశాలలో బి.ఎడ్. పూర్తి చేసాడు. అనంతరం గుంటూరు జిల్లాలోని ఆచార్య నాగార్జున విశ్వవిద్యాలయం నుండి ఎం.ఎ.(తెలుగు)లో పట్టభద్రుడయ్యాడు.


title: బిల్ల మహేందర్

text: = ఉద్యోగం =


title: బిల్ల మహేందర్

text: విద్యాభ్యాసం అయిపోగానే 2000 సంవత్సరంలో డి.ఎస్సీ. ద్వారా ప్రాథమిక ఉపాధ్యాయుడిగా ప్రభుత్వ ఉద్యోగం సంపాదించాడు. మొదట దేవరుప్పుల మండలంలోని ప్రాథమిక పాఠశాలలో, ఆ తర్వాత నర్మెట్ట మండలంలోని ప్రాథమిక పాఠశాలలో పనిచేసాడు. ప్రస్తుతం హసన్ పర్తి మండలంలోని సుబ్బయ్యపల్లె గ్రామంలోని ప్రాథమిక పాఠశాలలో పనిచేస్తున్నాడు.


title: బిల్ల మహేందర్

text: = వివాహం =


title: బిల్ల మహేందర్

text: 2002లో సరితతో వివాహం జరిగింది. వీరికి ఇద్దరు మగపిల్లలు(అక్షిత్, ఆశ్రిత్) కలిగారు.


title: బిల్ల మహేందర్

text: = రాణిస్తున్న రంగాలు == సాహితీ కృషి =


title: బిల్ల మహేందర్

text: మొదట ప్రేమ, ప్రకృతి మొదలగు అంశాల మీద కవిత్వం రాసిన మహేందర్ ఆ తర్వాత సామాజిక అంశాల గురించి కవిత్వం రాయడం ప్రారంభించాడు.